CELEX: 32010D0606
Language: sk
Date: 2010-02-26 00:00:00
Title: 2010/606/EÚ: Rozhodnutie Komisie z  26. februára 2010 o štátnej pomoci C 9/09 (ex NN 49/08; NN 50/08 a NN 45/08), ktorú Belgické kráľovstvo, Francúzska republika a Luxemburské veľkovojvodstvo poskytli skupine Dexia SA [oznámené pod číslom K(2010) 1180]  Text s významom pre EHP

19.10.2010   
            
            
               SK
            
            
               Úradný vestník Európskej únie
            
            
               L 274/54
            
         ROZHODNUTIE KOMISIE
   z 26. februára 2010
   o štátnej pomoci C 9/09 (ex NN 49/08; NN 50/08 a NN 45/08), ktorú Belgické kráľovstvo, Francúzska republika a Luxemburské veľkovojvodstvo poskytli skupine Dexia SA
   [oznámené pod číslom K(2010) 1180]
   (Iba francúzske znenie je autentické)
   (Text s významom pre EHP)
   (2010/606/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 108 ods. 2 prvý pododsek,
   so zreteľom na Dohodu o Európskom hospodárskom priestore, a najmä na jej článok 62 ods. 1 písm. a),
   po vyzvaní zainteresovaných strán, aby predložili pripomienky v súlade s uvedenými ustanoveniami (1),
   keďže:
   I.   POSTUP
   
   1.1.   NÚDZOVÉ OPATRENIA V PROSPECH SKUPINY DEXIA
   
   
               (1)
            
            
               Belgické, francúzske a luxemburské orgány (ďalej len „príslušné členské štáty“) 30. septembra 2008 verejne oznámili zvýšenie kapitálu opísaného v oddiele 3.1 tohto rozhodnutia (ďalej len „zvýšenie kapitálu“). Dňa 9. októbra 2008 príslušné členské štáty oznámili poskytnutie záruky opísanej v oddiele 3.2 (ďalej len „záruka“).
            
         
               (2)
            
            
               Oznámeniami z 1. a 2. októbra 2008, ktoré Komisia zaevidovala v ten istý deň, orgány príslušných členských štátov informovali Komisiu o opatreniach, ktoré prijali v rámci zvýšenia kapitálu. Komisia potom dostala listy odôvodňujúce naliehavosť opatrení prijatých príslušnými členskými štátmi v rámci zvýšenia kapitálu:
               
                           —
                        
                        
                           list od Banque nationale de Belgique (Národná banka Belgicka, ďalej len „BNB“), doručený 1. októbra 2008,
                        
                     
                           —
                        
                        
                           list od Banque de France (Národná banka Francúzska), doručený 2. októbra 2008,
                        
                     
                           —
                        
                        
                           list od Commission luxembourgeoise de surveillance des services financiers (Luxemburská komisia pre dohľad nad finančnými službami, ďalej len „CSSF“), doručený 10. októbra 2008.
                        
                     
         
               (3)
            
            
               Oznámeniami z 9., 13. a 17. októbra 2008 príslušné členské štáty informovali Komisiu o poskytnutí záruky.
            
         
               (4)
            
            
               Oznámeniami z 2., 13. a 14. októbra 2008 sa príslušné členské štáty zaviazali predložiť Komisii do šiestich mesiacov od 3. októbra 2008 plán na reštrukturalizáciu skupiny Dexia a pritom zohľadniť opatrenia prijaté 3. a 9. októbra 2008.
            
         
               (5)
            
            
               Listovou zásielkou z 8. a 13. októbra a v úsilí o transparentnosť BNB informovala Komisiu o podpore pri zvyšovaní likvidity („Liquidity Assistance“), ktorú poskytla banka BNB v spolupráci s Banque de France pre dočasné problémy s likviditou skupiny Dexia. Banka BNB informovala Komisiu o sumách čerpaných na túto operáciu.
            
         
               (6)
            
            
               Dňa 14. novembra 2008 francúzsky a belgický štát verejne oznámili poskytnutie záruky týkajúcej sa finančných produktov dcérskej spoločnosti skupiny Dexia – Financial Security Assurance (FSA) (ďalej len „opatrenie FSA“).
            
         1.2.   PRVÉ ROZHODNUTIE KOMISIE: NENAMIETANIE PROTI NÚDZOVÝM OPATRENIAM
   
   
               (7)
            
            
               Rozhodnutím z 19. novembra 2008 (2) sa Komisia rozhodla nevzniesť námietky voči podpore pri zvyšovaní likvidity a voči záruke príslušných členských štátov, pokiaľ ide o niektoré prvky pasív skupiny Dexia. Komisia sa totiž domnievala, že tieto opatrenia boli zlučiteľné s vnútorným trhom na základe článku 107 ods. 3 písm. b) ZFEÚ (3) ako pomoc na záchranu podniku v ťažkostiach, a povolila tieto opatrenia na obdobie šiestich mesiacov od 3. októbra 2008, pričom spresnila, že po uplynutí tohto obdobia by mala prehodnotiť pomoc ako štrukturálne opatrenie.
            
         
               (8)
            
            
               Rozhodnutím z 19. novembra 2008 sa tiež výslovne ustanovilo, že ďalšie opatrenia pomoci sa budú skúmať samostatne v rámci ďalšieho rozhodnutia.
            
         1.3.   SŤAŽNOSŤ TRETEJ STRANY NA DOMNELÚ ŠTÁTNU POMOC PRIJATÚ SKUPINOU DEXIA
   
   
               (9)
            
            
               Listovou zásielkou doručenou 6. novembra 2008 bola Komisii podaná sťažnosť na údajnú neoprávnenú štátnu pomoc v prospech skupiny Dexia. Túto sťažnosť podal konkurent banky Dexia Banque Belgique (ďalej len „DBB“) a osobitne sa zameriava na zvýšenie kapitálu o tri miliardy EUR poskytnuté belgickými orgánmi a belgickými akcionármi skupiny Dexia, ako aj na záruku poskytnutú belgickým štátom na medzibankové a podobné pôžičky v prospech skupiny Dexia.
            
         
               (10)
            
            
               Komisia odovzdala nedôvernú verziu formulára na podanie sťažnosti a k nej priložených dokladov belgickým orgánom listovou zásielkou z 13. novembra 2008. Belgické orgány oznámili Komisii svoje pripomienky k sťažnosti listovou zásielkou 19. novembra 2008.
            
         1.4.   PREDĹŽENIE PLATNOSTI OPATRENÍ A PLÁN NA REŠTRUKTURALIZÁCIU SKUPINY DEXIA
   
   
               (11)
            
            
               V súlade so svojimi záväzkami orgány príslušných členských štátov oznámili Komisii plán na reštrukturalizáciu (ďalej len “pôvodný plán na reštrukturalizáciu”) skupiny Dexia jednotlivo 16., 17. a 18. februára 2009. Doplňujúce informácie k pôvodnému plánu na reštrukturalizáciu boli postupne predložené 27. februára a 3., 5., 6., 7., 8. a 9. marca 2009.
            
         
               (12)
            
            
               Okrem toho v rámci tohto pôvodného plánu na reštrukturalizáciu orgány príslušných členských štátov požiadali Komisiu o povolenie predĺžiť mechanizmus záruky až do termínu ustanoveného dohodou o záruke, teda do 31. októbra 2009, a udržať preferenčnú sadzbu odmeny vo výške 25 bázických bodov uvedenej záruky na dlhopis na necelý mesiac. Od Komisie sa okrem toho požadovalo, aby potvrdila, že v prípade predĺženia záruky po októbri 2009 (až do októbra 2010) bude toto predĺženie zlučiteľné so spoločným trhom.
            
         
               (13)
            
            
               Na druhej strane belgická vláda tiež preventívne požiadala o predĺženie možnosti pre skupinu Dexia využiť podporu BNB pri zvyšovaní likvidity až do 31. októbra 2009.
            
         
               (14)
            
            
               Napokon belgická a francúzska vláda oznámili Komisii zavedenie opatrenia FSA, ktoré bolo verejne oznámené 14. novembra 2008.
            
         1.5.   DRUHÉ ROZHODNUTIE KOMISIE: ZAČATIE KONANIA VO VECI FORMÁLNEHO ZISŤOVANIA
   
   
               (15)
            
            
               Listom z 13. marca 2009 Komisia informovala belgické, francúzske a luxemburské orgány o svojom rozhodnutí začať konanie ustanovené v článku 108 ods. 2 ZFEÚ voči celej pomoci priznanej skupine Dexia (4). V liste sa však spresňuje, že v záujme toho, aby sa umožnil rýchly predaj FSA, Komisia nevzniesla námietku voči niektorým aspektom opatrenia FSA, ktoré sa pokladajú za zlučiteľné s vnútorným trhom podľa článku 107 ods. 3 písm. b) ZFEÚ. V liste sa napokon spresňuje, že záruka príslušných členských štátov v prospech skupiny Dexia platná až do 30. októbra 2009 by sa mohla pokladať za zlučiteľnú s jednotným trhom podľa článku 107 ods. 3 písm. b) ZFEÚ až do konečného rozhodnutia Komisie umožňujúceho ukončiť konanie vo veci formálneho zisťovania.
            
         
               (16)
            
            
               Rozhodnutie Komisie o začatí konania bolo uverejnené v Úradnom vestníku Európskej únie. Komisia vyzvala zainteresované strany, aby predložili svoje pripomienky k uvedenej pomoci (5).
            
         
               (17)
            
            
               Komisia v tejto veci nedostala od zainteresovaných strán žiadne pripomienky.
            
         
               (18)
            
            
               Pokiaľ ide o otázky spojené s opatrením FSA (valorizácia aktív, ktorých sa týka opatrenie, a odmena za opatrenie), Komisia sa opierala o odbornú analýzu externých expertov, ktorí majú uzatvorenú zmluvu s Komisiou (Oliver Wyman).
            
         1.6.   TRETIE ROZHODNUTIE KOMISIE: PREDĹŽENIE ZÁRUKY
   
   
               (19)
            
            
               Keďže platnosť dohody o záruke uzatvorenej medzi skupinou Dexia a príslušnými členskými štátmi sa mala skončiť 31. októbra 2009, príslušné členské štáty oznámili Komisii 27. októbra 2009 predĺženie platnosti dohody o záruke až do 28. februára 2010 pod podmienkou niektorých úprav. Informácie o zmenách dohody o záruke boli oznámené Komisii 10. septembra, 8. októbra a 27. októbra 2009.
            
         
               (20)
            
            
               Komisia povolila predĺženie záruky rozhodnutím z 30. októbra 2009 (6) až do 28. februára 2010 alebo až do dňa rozhodnutia Komisie o zlučiteľnosti opatrení pomoci a o pláne na reštrukturalizáciu skupiny Dexia, pokiaľ by k tomuto rozhodnutiu došlo do 28. februára 2010. Komisia vo svojom rozhodnutí spresnila, že opatrenia navrhované v pôvodnom pláne na reštrukturalizáciu neumožňovali v tomto štádiu rozhodnúť o zlučiteľnosti pomoci.
            
         1.7.   DODATOČNÉ OPATRENIA PLÁNU NA REŠTRUKTURALIZÁCIU SKUPINY DEXIA
   
   
               (21)
            
            
               Oznámením z 9. februára 2010 príslušné členské štáty doručili Komisii informácie o plánovaných dodatočných opatreniach s cieľom doplniť počiatočný plán na reštrukturalizáciu oznámený vo februári 2009. Všetky opatrenia reštrukturalizácie oznámené od februára 2009 do februára 2010 predstavujú plán na reštrukturalizáciu skupiny Dexia (ďalej len „plán na reštrukturalizáciu“).
            
         
               (22)
            
            
               Oznámením z 10. februára 2010 belgické orgány ohlásili Komisii, že v záujme bezodkladného prijatia tohto rozhodnutia súhlasia, aby sa toto rozhodnutie prijalo vo francúzskom jazyku.
            
         II.   OPIS PRÍJEMCU
   
   
               (23)
            
            
               Dexia je finančná skupina pôsobiaca v bankovom sektore a v sektore poisťovníctva. Materská spoločnosť Dexia SA je akciová spoločnosť zriadená podľa belgického práva, kótovaná na burzách Euronext Paríž a Euronext Brusel. Jej trhová hodnota k 31. decembra 2008 predstavovala 5,64 miliardy EUR. Dexia vznikla v roku 1996 fúziou Crédit Local de France a Crédit communal de Belgique. Špecializuje sa na úvery miestnym orgánom, ale zároveň má 5,5 milióna súkromných klientov predovšetkým v Belgicku a Turecku prostredníctvom svojej miestnej dcérskej spoločnosti DenizBank.
            
         
               (24)
            
            
               Po zvýšení kapitálu, ku ktorému došlo 3. októbra 2008, podiely hlavných akcionárov Dexia SA sú:
               
                           Meno upisovateľa
                        
                        
                           Podiel v % pred operáciou
                        
                        
                           Upísaná suma (milióny EUR)
                        
                        
                           Podiel v % k 31. decembru 2008
                        
                     
                           Belgická federálna vláda
                        
                        
                           —
                        
                        
                           1 000
                        
                        
                           5,73
                        
                     
                           Región Flámsko
                        
                        
                           —
                        
                        
                           500
                        
                        
                           2,87
                        
                     
                           Región Valónsko
                        
                        
                           —
                        
                        
                           350
                        
                        
                           2,01
                        
                     
                           Región Brusel – hlavné mesto
                        
                        
                           —
                        
                        
                           150
                        
                        
                           0,86
                        
                     
                           Holding Communal SA
                        
                        
                           17
                        
                        
                           500
                        
                        
                           14,34
                        
                     
                           Arcofin SCRL
                        
                        
                           18,08
                        
                        
                           350
                        
                        
                           13,92
                        
                     
                           Ethias
                        
                        
                           6,37
                        
                        
                           150
                        
                        
                           5,04
                        
                     
                           Francúzska vláda
                        
                        
                           —
                        
                        
                           1 000
                        
                        
                           5,73
                        
                     
                           CDC
                        
                        
                           11,89
                        
                        
                           1 710
                        
                        
                           17,61
                        
                     
                           CNP Assurances
                        
                        
                           2
                        
                        
                           288
                        
                        
                           2,97
                        
                     
                           Zamestnanci
                        
                        
                           3,92
                        
                        
                            
                        
                        
                           2,57
                        
                     
                           Vlastníctvo ďalších akcionárov
                        
                        
                           40,74
                        
                        
                           —
                        
                        
                           26,86
                        
                     
         
               (25)
            
            
               Dexia je organizovaná okolo materskej holdingovej spoločnosti (Dexia SA) a troch hospodárskych subjektov nachádzajúcich sa vo Francúzsku (Dexia Crédit Local, ďalej len „DCL“), v Belgicku (ďalej len „DBB“) a Luxembursku (Dexia Banque Internationale à Luxembourg, ďalej len „Dexia BIL“). Zatiaľ čo celková súvaha skupiny k 31. decembru 2008 dosahovala 651 miliárd EUR, súvaha troch hospodárskych subjektov bola takáto:
               
                           —
                        
                        
                           414 miliárd EUR v prípade DCL,
                        
                     
                           —
                        
                        
                           263 miliárd EUR v prípade DBB,
                        
                     
                           —
                        
                        
                           67 miliárd EUR v prípade Dexia BIL.
                        
                     
         
               (26)
            
            
               Skupina Dexia má od svojho vzniku štyri hlavné predmety činnosti:
               
                           —
                        
                        
                           finančné služby poskytované verejnému sektoru a podnikom (ďalej len „Public and Wholesale Banking“ alebo „PWB“): tento predmet činnosti zahŕňa pôžičky miestnym orgánom, financovanie projektov, činnosti znižovania úverového rizika vykonávané dcérskou spoločnosťou FSA subjektu DCL, ktorá bola v júli 2009 predaná spoločnosti Assured Guaranty, ako aj držbu a aktívnu správu portfólia dlhopisov a cenných papierov krytých aktívami (ďalej len „asset-backed securities“ alebo „ABS“); významnú časť týchto činností riadi subjekt DCL a jeho medzinárodné dcérske spoločnosti okrem činnosti PWB v Belgicku, ktorá je v právomoci DBB,
                        
                     
                           —
                        
                        
                           finančné služby poskytované súkromným osobám (ďalej len „Retail and Commercial Banking“ alebo „RCB“): tento predmet činnosti zahŕňa zhromažďovanie vkladov a poskytovanie pôžičiek súkromným osobám a podnikom v Belgicku, Turecku, na Slovensku a v Luxembursku, ako aj súkromnú banku v Luxembursku a Belgicku; tieto činnosti riadi BDD a Dexia BIL, ako aj DenizBank, priama dcérska spoločnosť skupiny Dexia SA, pokiaľ ide o činnosti v Turecku,
                        
                     
                           —
                        
                        
                           činnosti financovania a na finančných trhoch (ďalej len „Treasury, Funding and Markets“ alebo „TFM“), ktoré pokrývajú všetky činnosti financovania, správy aktív a pasív (ďalej len „asset-liability management“ alebo „ALM“) a obchodovania na vlastný účet skupiny Dexia,
                        
                     
                           —
                        
                        
                           ostatné činnosti zahŕňajúce správu aktív (zoskupené v Dexia asset management, ďalej len „Dexia AM“), služby poskytované investorom (prostredníctvom spoločnej dcérskej spoločnosti skupiny Dexia a Royal Bank of Canada, RBC Dexia Investor Services, ďalej len „RBC Dexia IS“) a poisťovacie činnosti skupiny vykonávané v Belgicku, vo Francúzsku (Dexia Epargne Pension, ďalej len „DEP“), Turecku a v Írsku.
                        
                     
         
               (27)
            
            
               Od vzniku skupiny Dexia až do krízy na jeseň 2008 sa jej činnosť odlišovala od činnosti ostatných európskych obchodných bánk nasledujúcimi charakteristikami:
               
                           —
                        
                        
                           jadro klientely, miestne orgány, vyznačujúce sa nízkou úrovňou úverových marží a relatívne dlhou lehotou splatnosti zmeniek odovzdaných banke,
                        
                     
                           —
                        
                        
                           väčšinový podiel krátkodobého financovania získaného na medzibankovom a peňažnom trhu z hľadiska dlhodobých aktív (pôžičky miestnym orgánom, financovanie projektov, portfólio dlhopisov),
                        
                     
                           —
                        
                        
                           veľká závislosť jej financovania od menej stabilných zdrojov ako medzibankový trh alebo získavanie prostriedkov od inštitucionálnych investorov,
                        
                     
                           —
                        
                        
                           úsilie o marže mimo tradičných činností skupiny (financovanie miestnych orgánov, podnikov a súkromných osôb) najmä prostredníctvom:
                           
                                       i)
                                    
                                    
                                       činností znižovania úverového rizika prostredníctvom špecializovanej dcérskej poisťovacej spoločnosti FSA;
                                    
                                 
                                       ii)
                                    
                                    
                                       činností obchodovania na vlastný účet;
                                    
                                 
                                       iii)
                                    
                                    
                                       investícií na vlastný účet do portfólia zloženého hlavne z dlhopisov, ktoré sa k 31. decembru 2008 odhadovali na 233 miliárd EUR (teda 36 % celkovej súvahy skupiny Dexia k tomuto dňu);
                                    
                                 
                                       iv)
                                    
                                    
                                       predaja derivátov a štruktúrovaných produktov.
                                    
                                 
                     
         
               (28)
            
            
               Profil refinancovania skupiny ponúka z dôvodu týchto špecifickostí aj osobitosti, pričom veľká časť skupiny (hlavne DCL) sa nachádza v situácii štrukturálnych potrieb financovania a tieto potreby uspokojuje hlavne vďaka financovaniu pochádzajúcemu z iných častí skupiny (hlavne z DBB a Dexia BIL) a z finančných trhov, trhov s dlhopismi a trhov s dlhopismi na pôdny záloh.
            
         
               (29)
            
            
               Keď v septembri 2008 v dôsledku bankrotu banky Lehman Brothers uviazol medzibankový trh a trh s dlhopismi na pôdny záloh, Dexia sa ocitla v situácii, že potrebovala vyplniť krátkodobé dynamické financovanie vo výške [200 – 300] (7) miliárd EUR ([31 – 46] % z celkovej bilancie skupiny k 31. decembru 2008). Situácia banky sa zhoršila v septembri a októbri 2008 z dôvodu silného vplyvu bankových a politických protistrán nachádzajúcich sa v ťažkostiach (americké, írske a islandské banky), znehodnotenia aktív v priamom vlastníctve skupiny Dexia alebo aktív, ktorých riziká znížila jej dcérska spoločnosť FSA, a pádu kurzu akcií vo vlastníctve skupiny. Celkové straty a znehodnotenie aktív, ktoré zaznamenala skupina, dosiahli k 30. septembru 2009 6,5 miliardy EUR (z toho 5,9 miliardy EUR k 31. decembru 2008).
            
         
               (30)
            
            
               Pokiaľ ide o podrobnejšie informácie o udalostiach, v ktorých majú pôvod ťažkosti skupiny Dexia, Komisia sa odvoláva na svoje rozhodnutia z 19. novembra 2008, 13. marca 2009 a 30. októbra 2009.
            
         
               (31)
            
            
               V reakcii na tieto ťažkosti zaviedlo nové vedenie skupiny vymenované 7. októbra 2008 transformačný plán s cieľom sústrediť činnosť skupiny na jej nosný predmet (teda činnosti PWB a RCB), ako aj znížiť jej rizikový profil a jej potrebu krátkodobého financovania. Tento transformačný plán sa prejavil týmito hlavnými opatreniami:
               
                           —
                        
                        
                           predaj činností znižovania úverového rizika spoločnosti FSA spoločnosti Assured Guarantee, pričom portfólio investícií FSA („Financial Products“) zostalo v skupine Dexia (8),
                        
                     
                           —
                        
                        
                           zníženie rozsahu medzinárodných činností PWB (teda činností PWB subjektu DCL mimo Francúzska, Talianska a Španielska),
                        
                     
                           —
                        
                        
                           útlmová správa veľkej časti portfólia dlhopisov (158 miliárd EUR k 31. decembru 2008),
                        
                     
                           —
                        
                        
                           ukončenie všetkých činností obchodovania na vlastný účet TFM a fúzia činností riadenia ALM a financovania v rámci novej línie predmetu činnosti „Group Center“,
                        
                     
                           —
                        
                        
                           program zníženia nákladov.
                        
                     
         
               (32)
            
            
               V dôsledku zavedenia transformačného plánu začiatkom roka 2009 sa situácia skupiny Dexia zlepšila, umožnila jej dosiahnuť pozitívny čistý výsledok vo výške 808 miliónov EUR za tri prvé štvrťroky roka 2009.
            
         III.   OPIS OPATRENÍ POMOCI
   
   3.1.   ZVÝŠENIE KAPITÁLU
   
   
               (33)
            
            
               Komisia sa odvoláva na svoje rozhodnutie z 19. novembra 2008. Zvýšenie kapitálu o 6 miliárd EUR belgickými a francúzskymi akcionármi, ktoré spočíva v upísaní bežných akcií skupiny Dexia SA, sa stalo definitívnym 3. októbra 2008. Upísanie tohto vyhradeného zvýšenia kapitálu sa člení takto:
               
                           a)
                        
                        
                           Belgicko:
                           
                                       —
                                    
                                    
                                       belgický štát investoval 1 miliardu EUR do Dexia SA,
                                    
                                 
                                       —
                                    
                                    
                                       región Flámsko investoval 500 miliónov EUR do Dexia SA,
                                    
                                 
                                       —
                                    
                                    
                                       región Valónsko investoval 350 miliónov EUR do Dexia SA,
                                    
                                 
                                       —
                                    
                                    
                                       región Brusel – hlavné mesto investoval 150 miliónov EUR do Dexia SA,
                                    
                                 
                                       —
                                    
                                    
                                       holdingová spoločnosť Communal SA investovala 500 miliónov EUR do Dexia SA,
                                    
                                 
                                       —
                                    
                                    
                                       spoločnosť Arcofin SCRL investovala 350 miliónov EUR do Dexia SA,
                                    
                                 
                                       —
                                    
                                    
                                       spoločnosť Ethias investovala 150 miliónov EUR do Dexia SA;
                                    
                                 
                     
                           b)
                        
                        
                           Francúzsko:
                           
                                       —
                                    
                                    
                                       francúzsky štát investoval 1 miliardu EUR do Dexia SA. Správa tohto podielu bude zverená Agence des participations de l’État (agentúra pre podiely štátu),
                                    
                                 
                                       —
                                    
                                    
                                       skupina Caisse des dépôts et consignations (štátna depozitná pokladňa – CDC) investovala 1,71 miliardy EUR do Dexia SA,
                                    
                                 
                                       —
                                    
                                    
                                       poisťovňa CNP Assurances investovala 288 miliónov EUR do Dexia SA.
                                    
                                 
                     
         
               (34)
            
            
               Pokiaľ ide o luxemburský štát, v septembri 2008 sa zaviazal investovať 376 miliónov EUR do Dexia BIL vo forme konvertibilných dlhopisov s lehotou splatnosti tri roky, úrokmi vo výške 10 % ročne a konverziou dlhopisov na bežné akcie podľa podmienok, ktoré treba dohodnúť. Skupina Dexia uviedla v pláne na reštrukturalizáciu oznámenom vo februári 2010, že s okamžitou účinnosťou od dátumu tohto rozhodnutia sa definitívne vzdáva zisku z konvertibilných dlhopisov Dexia BIL.
            
         3.2.   ZÁRUKA NA DLHOVÉ CENNÉ PAPIERE
   
   
               (35)
            
            
               Záruka na dlhové cenné papiere skupiny Dexia priznaná 9. októbra 2008 príslušnými členskými štátmi sa už týkala rozhodnutia z 19. novembra 2008. Dohodou o záruke sa tri príslušné členské štáty spoločne zaviazali, že od 9. októbra 2008 do 31. októbra 2009 budú ručiť za nové medzibankové a inštitucionálne financovanie, ako aj za nové financovanie dlhopisov s maximálnou lehotou splatnosti tri roky, získané skupinou Dexia SA a subjektmi Dexia BIL, DCL a DBB. Záruka sa pôvodne týkala maximálnej sumy dlhových cenných papierov vo výške 150 miliárd EUR a je rozdelená v pomere 60,5 % v prípade Belgicka, 36,5 % v prípade Francúzska a 3 % v prípade Luxemburska.
            
         
               (36)
            
            
               V už uvedenom rozhodnutí z 19. novembra 2008 Komisia povolila záruku ako núdzové záchranné opatrenie na lehotu šiestich mesiacov po jeho zavedení. Podľa tohto rozhodnutia a po predložení plánu na reštrukturalizáciu príjemcu podľa záväzkov poskytnutých tromi príslušnými členskými štátmi sa toto obdobie automaticky predĺžilo, až kým Komisia prijme rozhodnutie týkajúce sa uvedeného plánu na reštrukturalizáciu.
            
         
               (37)
            
            
               Keďže sa však dohoda o záruke medzi skupinou Dexia a príslušnými členskými štátmi blížila ku svojmu koncu 31. októbra 2009, tieto členské štáty oznámili Komisii 27. októbra 2009 predĺženie dohody o záruke až do 28. februára 2010 pod podmienkou určitých úprav.
            
         
               (38)
            
            
               V porovnaní s pôvodnou zárukou uzatvorenou medzi príslušnými členskými štátmi a skupinou Dexia z 9. októbra 2008 boli podmienky záruky zmenené a doplnené takto:
               
                           a)
                        
                        
                           maximálna suma dlhopisov skupiny Dexia zaručených príslušnými členskými štátmi sa znížila zo 150 miliárd EUR na 100 miliárd EUR; v dodatku k dohode sa skupina Dexia zaviazala, že urobí všetko, čo je v jej silách, aby od 1. novembra 2009 celkový záväzok príslušných členských štátov na základe záruky nepresahoval 80 miliárd EUR;
                        
                     
                           b)
                        
                        
                           maximálna lehota splatnosti dlhopisov krytých zárukou bola posunutá z 31. októbra 2011 na 31. októbra 2014 (9);
                        
                     
                           c)
                        
                        
                           od 16. októbra 2009 sa záruka prestala vzťahovať na všetky zmluvy s kratšou lehotou splatnosti ako jeden mesiac, ako aj na vklady na bežný účet považované v opatrení záruky za zmluvy s kratšou lehotou splatnosti ako jeden mesiac.
                        
                     
         
               (39)
            
            
               Všetky ostatné podmienky počiatočnej záruky uzatvorenej 9. októbra 2008 zostali nezmenené, najmä podmienky odmien, ktoré naďalej zostali takéto:
               
                           a)
                        
                        
                           odmenu za záruku tvorí provízia, ktorú bude musieť mesačne vyplatiť skupina Dexia zo zmeniek odovzdaných banke pro rata temporis, čo sa rovná 50 bázickým bodom z celoročného základu všetkých zaručených dlhopisov, ktorých splatnosť je až dvanásť mesiacov vrátane alebo ktoré majú neobmedzenú splatnosť;
                        
                     
                           b)
                        
                        
                           v prípade všetkých zaručených dlhopisov, ktoré majú splatnosť nad jeden rok, sa odmena za záruku rovná 50 bázickým bodom z ročného základu, zvýšená o nižšiu z dvoch nasledujúcich hodnôt, uplatnenú na každý zaručený dlhopis: buď medián CDS spreads (marží) senior skupiny Dexia za 5 rokov vypočítaný za obdobie začínajúce sa 1. januárom 2007 a končiace sa 31. augusta 2008 (pod podmienkou, že tieto spreads sú reprezentatívne), alebo medián CDS spreads za 5 rokov všetkých úverových inštitúcií majúcich rating dlhodobých úverov rovnajúci sa ratingu skupiny Dexia, vypočítaný za rovnaké obdobie.
                        
                     
         
               (40)
            
            
               V každom prípade sa provízia vypočítava z priemernej sumy hodnoty zaručených dlhopisov, ktoré majú uvedenú splatnosť a ktoré sú zaručené počas posledného mesačného obdobia.
            
         
               (41)
            
            
               Maximálna suma dlhových cenných papierov skupiny Dexia krytých zárukou dosiahla 27. mája 2009 95,9 miliárd EUR (10). Obrázok 1 ilustruje vývoj sumy dlhopisov skupiny Dexia krytých zárukou od 9. októbra 2008 do 11. februára 2010.
               
                  Obrázok 1
               
               
                  Vývoj sumy dlhopisov skupiny Dexia krytých zárukou
               
               
                  
            
         
               (42)
            
            
               V rozhodnutí z 30. októbra 2009 Komisia nevzniesla námietku voči predĺženiu záruky príslušných členských štátov v prospech skupiny Dexia až do 28. februára 2010, pokiaľ záruka predstavuje núdzové záchranné opatrenie zlučiteľné s vnútorným trhom na základe článku 107 ods. 3 písm. b) ZFEÚ.
            
         3.3.   PODPORA PRI ZVYŠOVANÍ LIKVIDITY
   
   
               (43)
            
            
               Podpora pri zvyšovaní likvidity poskytnutá Národnou bankou Belgicka v spolupráci s Národnou bankou Francúzska už bola predmetom rozhodnutia Komisie z 19. novembra 2008. […]
            
         
               (44)
            
            
               Podľa zákona z 15. októbra 2008 (11) o opatreniach zameraných na podporu finančnej stability a osobitne o zavedení štátnej záruky na poskytnuté úvery a iné operácie vykonávané v rámci finančnej stability úvery poskytnuté Národnou bankou Belgicka skupine Dexia získavajú automaticky a so spätnou účinnosťou záruku belgického štátu. Táto záruka sa netýka podielu podpory pri zvyšovaní likvidity poskytnutého na účet Národnej banky Francúzska.
            
         
               (45)
            
            
               Podľa informácií, ktoré oznámila BNB Komisii, podpora pri zvyšovaní likvidity bola schválená Radou guvernérov Európskej centrálnej banky (ďalej len „ECB“) do výšky maximálnej sumy […] miliárd EUR. Túto facilitu využila skupina Dexia hlavne od októbra do novembra 2008.
            
         
               (46)
            
            
               V už uvedenom rozhodnutí z 19. novembra 2008 Komisia povolila podporu pri zvyšovaní likvidity ako núdzové záchranné opatrenie na lehotu šiestich mesiacov po jeho zavedení. V oznámení Komisii o pláne na reštrukturalizáciu skupiny Dexia zo 17. februára 2009 však belgická vláda tiež preventívne požiadala o predĺženie možnosti pre skupinu Dexia využiť podporu pri zvyšovaní likvidity od BNB až do 31. októbra 2009 za predpokladu, že by Komisia usúdila, že toto opatrenie obsahuje prvky štátnej pomoci.
            
         3.4.   OPATRENIE FSA
   
   
               (47)
            
            
               Opatrenia FSA sa už týkalo rozhodnutie Komisie z 13. marca 2009. Podľa tohto opatrenia belgická a francúzska vláda poskytujú svoju záruku, aby umožnili skupine Dexia dodržať zmluvu na opčný predaj (ďalej len „zmluva Put“), prostredníctvom ktorej FSA Asset Management (ďalej len „FSAM“), bývalá dcérska spoločnosť FSA, ktorá nebola predaná spoločnosti Assured Guaranty, bude mať opciu s právom predaja niektorých aktív obsiahnutých v portfóliu FSAM skupine Dexia SA a/alebo subjektu DCL v prípade, že dôjde k niektorým spúšťacím udalostiam (pozri odôvodnenia 50 až 59).
            
         3.4.1.   SÚVISLOSŤ
   
               (48)
            
            
               Pripomíname, že činnosť Financial Products (ďalej len „FP“) bola vylúčená z činností FSA predaných spoločnosti Assured Guaranty. Činnosť FP v podstate spočíva i) v prijatí vkladov od tretích subjektov, ktorých vklady sa FSA zaväzuje odmeňovať na úrovni určenej podľa zmlúv o garantovaných vkladoch (ďalej len „Guaranteed Investment Contracts“ alebo „GIC“) a ii) v opätovnom investovaní týchto vkladov do cenných papierov s vyšším výnosom ako garantované vklady GIC, vytvárajúcich v zásade kladnú čistú úrokovú maržu. Technicky sa GIC uzatvárajú dcérskymi spoločnosťami FSA (ďalej len „GIC Companies“), ktoré zasa požičiavajú výnos z týchto vkladov ďalšej spoločnosti skupiny FSAM, ktorá vytvára a riadi portfólio aktív určené na to, aby sa čelilo pasívam a záväzkom splácania splatným protistranám GIC. Spoločnosti FSAM a GIC Companies ako súčasti činnosti FP tak boli vylúčené z okruhu činností predaných spoločnosti Assured Guaranty a zostali v okruhu skupiny Dexia.
            
         
               (49)
            
            
               Portfólio aktív FSAM zahŕňa hlavne cenné papiere viazané na americký sektor nehnuteľností, ktorého trhová hodnota a/alebo ratingy sa silne znehodnotili vplyvom krízy subprime sektoru a finančnej krízy. Pokiaľ FSA ručí za aktíva a pasíva činnosti FP, vylúčenie tejto činnosti z okruhu predaja nevyhnutne predpokladá, že skupina Dexia ručí za činnosti FP tak, že nie je potrebné sa odvolávať na záruky poskytované spoločnosťou FSA. Vzhľadom na ťažkú finančnú situáciu skupiny Dexia a na rozsah súm, ktoré by mohli byť teoreticky požadované v rámci GIC, bolo zas potrebné z hľadiska nadobúdateľa spoločnosti FSA Assured Guaranty, aby Dexia mala protizáruku belgického a francúzskeho štátu.
            
         3.4.2.   HLAVNÉ PODMIENKY
   
               (50)
            
            
               Put je zmluva, na základe ktorej FSAM má právo predať skupine Dexia SA a/alebo subjektu DCL niektoré aktíva obsiahnuté v portfóliu FSAM k 30. septembru 2008 (predstavujúcom celkovo 16,98 miliárd USD v zostatkovej hodnote al pari) v prípade, že by došlo k niektorým spúšťacím udalostiam, tak ako sú uvedené ďalej:
               
                           —
                        
                        
                           v prípade zlyhania aktív, teda ak istina alebo dlžný úrok z aktíva portfólia nie sú zaplatené v lehote splatnosti: za tohto predpokladu sa opcia s právom predaja týka príslušných aktív, ktoré sa predajú skupine Dexia za ich zostatkovú hodnotu al pari zvýšenú o dlžné úroky,
                        
                     
                           —
                        
                        
                           v prípade platobnej neschopnosti skupiny Dexia, keď sa opcia s právom predaja týka všetkých aktív portfólia FSAM krytých opciou s právom predaja alebo radu aktív, ktorých zostatková hodnota al pari sa rovná celkovej hodnote pasív podľa zmlúv GIC, ak táto druhá suma je nižšia ako prvá. Príslušné aktíva sa predajú za ich zostatkovú hodnotu al pari zvýšenú o dlžné úroky,
                        
                     
                           —
                        
                        
                           v prípade zlyhania likvidity, teda ak si Dexia neplní svoje záväzky podľa dohovorov o likvidite, ktoré boli uzatvorené alebo sa majú uzatvoriť v prospech FSAM: za týchto predpokladov sa opcia s právom predaja týka radu aktív, ktorých zostatková hodnota al pari sa rovná sume zlyhania likvidity a ktoré sa predajú skupine Dexia za ich zostatkovú hodnotu al pari zvýšenú o dlžné úroky,
                        
                     
                           —
                        
                        
                           v prípade zlyhania kolaterálu, teda ak Dexia neposkytne spoločnosti FSAM kolaterál vo výške rozdielu medzi hodnotou pasív podľa zmlúv GIC a trhovou hodnotou aktív FSAM po odpočítaní marže (haircut) z týchto aktív: za tohto predpokladu sa opcia s právom predaja týka radu aktív, ktorých zostatková hodnota al pari sa rovná sume zlyhania kolaterálu a ktoré sa predajú skupine Dexia za ich zostatkovú hodnotu al pari zvýšenú o dlžné úroky.
                        
                     
         
               (51)
            
            
               V rámci dohody o záruke štátov sa belgický štát (v rozsahu 62,4 %) a francúzsky štát (v rozsahu 37,6 %) zaväzujú, že každý bude ručiť bez solidarity medzi sebou za dlhopisy skupiny Dexia podľa už uvedenej zmluvy Put, ale po odpočítaní vylúčených aktív (ďalej len „vylúčené aktíva“) v hodnote približne 4,5 miliardy USD tak, že suma al pari aktív zahrnutých do portfólia krytého zaručenou zmluvou Put (ďalej len „kryté aktíva“) dosahuje 12,48 miliardy USD. Záruka štátov je nezávislá, na prvé požiadanie, neodvolateľná a bezpodmienečná. Jej horná hranica dosahuje celkovú sumu 16,98 miliardy USD (zahŕňajúcu maximálne 12,48 miliardy USD na splatenie zostatkovej hodnoty al pari a 4,5 miliardy USD úrokov), ktorá bude postupne znižovaná s amortizáciou portfólia.
            
         
               (52)
            
            
               V prípade, že nastane niektorá zo spúšťacích udalostí, FSAM požiada najprv prostredníctvom svojho agenta skupinu Dexia, aby si splnila svoje záväzky v rámci zmluvy Put, a následne o to požiada štáty po uplynutí niektorých lehôt v prípade zlyhania alebo konkurzu skupiny Dexia.
            
         
               (53)
            
            
               Skupina Dexia vyplatí štáty na základe ich výziev podľa záruky i) v hotovosti, kým celkové platby budú nižšie alebo rovnaké ako prvá tranža 4,5 miliardy USD, a ii) formou akcií a prípadne podielov na zisku nad túto sumu. Hoci už uvedené vylúčené aktíva nie sú kryté zárukou štátov, výzvy uskutočnené v rámci vylúčených aktív sa pripočítajú k sume prvej tranže 4,5 miliardy USD, pri ktorej majú štáty možnosť priamo požadovať od skupiny Dexia hotovosť.
            
         
               (54)
            
            
               Na záruku sa vzťahuje odmena splatná ročne skupinou Dexia belgickému a francúzskemu štátu vo výške 113 bázických bodov v rámci krytia rizika zlyhania zo zaručenej zmluvy Put, ku ktorej sa pripočíta 32 bázických bodov v rámci krytia rizika zlyhania skupiny Dexia pri plnení jej záväzkov likvidity voči FSAM.
            
         
               (55)
            
            
               Predaj FSA (mimo FP) sa uskutočnil 1. júla 2009 a zároveň nadobudlo účinnosť opatrenie FSA. Posledná štúdia o valorizácii portfólia FSAM bola zaslaná Komisii 18. marca 2009 a uskutočnila ju Société Générale (ďalej len „konzultant“), nezávislý expert poverený belgickým štátom, na základe údajov zostavených k 31. januáru 2009.
            
         
               (56)
            
            
               Hlavné údaje o portfóliu FSAM sú zhrnuté ďalej v tabuľke č. 1.
               
                  Tabuľka 1
               
               
                  Hlavné údaje o portfóliu FSAM (spolu)
               
               
                           Triedy aktív
                        
                        
                           Nominálna hodnota
                        
                        
                           Trhová hodnota
                        
                        
                           Očakávané straty (základ)
                        
                        
                           Očakávané straty (stres)
                        
                     
                           V miliónoch USD
                        
                        
                           V % z celku
                        
                        
                           V miliónoch USD
                        
                        
                           V % z celku
                        
                        
                           V miliónoch USD
                        
                        
                           V % z celku
                        
                        
                           V miliónoch USD
                        
                        
                           V % z celku
                        
                     
                           RMBS standard
                           (mimo „wrap“)
                        
                        
                           10 582
                        
                        
                           63,8
                        
                        
                           [4 000 – 5 000]
                        
                        
                           […]
                        
                        
                           [1 500 – 2 500]
                        
                        
                           […]
                        
                        
                           […]
                        
                        
                           […]
                        
                     
                           Subprime
                        
                        
                           7 317
                        
                        
                           44,1
                        
                        
                           [3 000 – 4 000]
                        
                        
                           […]
                        
                        
                           [1 000 – 1 500]
                        
                        
                           […]
                        
                        
                           […]
                        
                        
                           […]
                        
                     
                           Alt-A
                        
                        
                           2 424
                        
                        
                           14,6
                        
                        
                           [500 – 1 000]
                        
                        
                           […]
                        
                        
                           [0 – 1 000]
                        
                        
                           […]
                        
                        
                           […]
                        
                        
                           […]
                        
                     
                           Option ARMs
                        
                        
                           694
                        
                        
                           4,2
                        
                        
                           [0 – 500]
                        
                        
                           […]
                        
                        
                           [0 – 500]
                        
                        
                           […]
                        
                        
                           […]
                        
                        
                           […]
                        
                     
                           Prime
                        
                        
                           147
                        
                        
                           0,9
                        
                        
                           [0 – 100]
                        
                        
                           […]
                        
                        
                           [0 – 10]
                        
                        
                           […]
                        
                        
                           […]
                        
                        
                           […]
                        
                     
                           CES/HELOCs/Wrapped RMBS (12)
                           
                        
                        
                           817
                        
                        
                           4,9
                        
                        
                           [0 – 500]
                        
                        
                           […]
                        
                        
                           [0 – 500]
                        
                        
                           […]
                        
                        
                           […]
                        
                        
                           […]
                        
                     
                           NIMs
                        
                        
                           277
                        
                        
                           1,7
                        
                        
                           [0 – 200]
                        
                        
                           […]
                        
                        
                           [0 – 30]
                        
                        
                           […]
                        
                        
                           […]
                        
                        
                           […]
                        
                     
                           ABS CDO
                        
                        
                           36
                        
                        
                           0,2
                        
                        
                           [0 – 20]
                        
                        
                           […]
                        
                        
                           [0 – 40]
                        
                        
                           […]
                        
                        
                           […]
                        
                        
                           […]
                        
                     
                           CLOs
                        
                        
                           413
                        
                        
                           2,5
                        
                        
                           [0 – 400]
                        
                        
                           […]
                        
                        
                           [0 – 100]
                        
                        
                           […]
                        
                        
                           […]
                        
                        
                           […]
                        
                     
                           US Agency RMBS
                        
                        
                           1 338
                        
                        
                           8,1
                        
                        
                           [1 000 – 1 500]
                        
                        
                           […]
                        
                        
                           [0 – 100]
                        
                        
                           […]
                        
                        
                           […]
                        
                        
                           […]
                        
                     
                           Iné
                        
                        
                           3 119
                        
                        
                           18,8
                        
                        
                           [1 000 – 2 000]
                        
                        
                           […]
                        
                        
                           [0 – 400]
                        
                        
                           […]
                        
                        
                           […]
                        
                        
                           […]
                        
                     
                           Spolu
                        
                        
                           16 582
                        
                        
                           100,0
                        
                        
                           [7 000 – 9 000]
                        
                        
                           […]
                        
                        
                           [2 000 – 3 000]
                        
                        
                           […]
                        
                        
                           [3 500 – 4 500]
                        
                        
                           […]
                        
                     
         
               (57)
            
            
               Portfólio sa v zásade skladá z cenných papierov „US RMBS standards“ vo výške približne 64 % a presnejšie z cenných papierov „Subprime“ (44 % portfólia) a „Alt-A“ (15 % portfólia). V portfóliu majú slabšie zastúpenie cenné papiere „US Agency RMBS“ (8 % portfólia) a cenné papiere, ktorých riziká znižujú poisťovacie spoločnosti, tzv. „monolines“. Nominálna hodnota portfólia predstavovala 31. januára 2009 16,6 miliardy USD a jeho priemerná trhová hodnota v ten istý deň predstavovala [42,2 – 54,3] % nominálnej hodnoty, teda [7 – 9] miliárd USD. Očakávané straty v základnom scenári predstavovali [2 – 3] miliardy USD, zatiaľ čo v stresovom scenári sa odhadli na [3,5 – 4,5] miliardy USD. Reálna ekonomická hodnota (ďalej len „REH“) predstavovala k 31. januáru 2009 [13,6 – 14,6] miliardy v základnom scenári a [12 – 13] miliárd USD v stresovom scenári.
            
         
               (58)
            
            
               Hlavné údaje portfólia FSAM po odpočítaní vylúčených aktív sú zhrnuté ďalej v tabuľke č. 2:
               
                  Tabuľka 2
               
               
                  Hlavné údaje o portfóliu FSAM (po odpočítaní vylúčených aktív)
               
               
                           Triedy aktív
                        
                        
                           Nominálna hodnota
                        
                        
                           Trhová hodnota
                        
                        
                           Očakávané straty (základ)
                        
                        
                           Očakávané straty (stres)
                        
                     
                           V miliónoch USD
                        
                        
                           V % z celku
                        
                        
                           V miliónoch USD
                        
                        
                           V % z celku
                        
                        
                           V miliónoch USD
                        
                        
                           V % z celku
                        
                        
                           V miliónoch USD
                        
                        
                           V % z celku
                        
                     
                           RMBS standard
                           (mimo „wrap“)
                        
                        
                           9 755
                        
                        
                           79,9
                        
                        
                           [3 500 – 4 000]
                        
                        
                           […]
                        
                        
                           [1 500 – 2 500]
                        
                        
                           […]
                        
                        
                           […]
                        
                        
                           […]
                        
                     
                           Subprime
                        
                        
                           6 544
                        
                        
                           53,6
                        
                        
                           [2 500 – 3 000]
                        
                        
                           […]
                        
                        
                           [1 000 – 1 500]
                        
                        
                           […]
                        
                        
                           […]
                        
                        
                           […]
                        
                     
                           Alt-A
                        
                        
                           2 371
                        
                        
                           19,4
                        
                        
                           [500 – 1 000]
                        
                        
                           […]
                        
                        
                           [0 – 1 000]
                        
                        
                           […]
                        
                        
                           […]
                        
                        
                           […]
                        
                     
                           Option ARMs
                        
                        
                           693
                        
                        
                           5,7
                        
                        
                           [0 – 500]
                        
                        
                           […]
                        
                        
                           [0 – 500]
                        
                        
                           […]
                        
                        
                           […]
                        
                        
                           […]
                        
                     
                           Prime
                        
                        
                           147
                        
                        
                           1,2
                        
                        
                           [0 – 100]
                        
                        
                           […]
                        
                        
                           [0 – 10]
                        
                        
                           […]
                        
                        
                           […]
                        
                        
                           […]
                        
                     
                           CES/HELOCs/Wrapped RMBS (13)
                           
                        
                        
                           817
                        
                        
                           6,7
                        
                        
                           [0 – 500]
                        
                        
                           […]
                        
                        
                           [0 – 500]
                        
                        
                           […]
                        
                        
                           […]
                        
                        
                           […]
                        
                     
                           NIMs
                        
                        
                           276
                        
                        
                           2,3
                        
                        
                           [0 – 200]
                        
                        
                           […]
                        
                        
                           [0 – 30]
                        
                        
                           […]
                        
                        
                           […]
                        
                        
                           […]
                        
                     
                           ABS CDO
                        
                        
                           36
                        
                        
                           0,3
                        
                        
                           [0 – 20]
                        
                        
                           […]
                        
                        
                           [0 – 40]
                        
                        
                           […]
                        
                        
                           […]
                        
                        
                           […]
                        
                     
                           CLOs
                        
                        
                           413
                        
                        
                           3,4
                        
                        
                           [0 – 400]
                        
                        
                           […]
                        
                        
                           [0 – 100]
                        
                        
                           […]
                        
                        
                           […]
                        
                        
                           […]
                        
                     
                           Iné
                        
                        
                           909
                        
                        
                           7,4
                        
                        
                           [200 – 600]
                        
                        
                           […]
                        
                        
                           [0 – 400]
                        
                        
                           […]
                        
                        
                           […]
                        
                        
                           […]
                        
                     
                           Spolu
                        
                        
                           12 205
                        
                        
                           100,0
                        
                        
                           [4 500 – 5 500]
                        
                        
                           […]
                        
                        
                           [2 000 – 3 000]
                        
                        
                           […]
                        
                        
                           [3 500 – 4 500]
                        
                        
                           […]
                        
                     
         
               (59)
            
            
               Okrem vylúčených aktív nominálna hodnota portfólia predstavovala k 31. januáru 2009 12,2 miliardy USD a jej priemerná trhová hodnota v ten istý deň predstavovala [36,9 – 45,1] % nominálnej hodnoty, teda [4,5 – 5,5] miliardy USD. Očakávané straty pri základnom scenári predstavovali [2 – 3] miliardy USD, zatiaľ čo pri stresovom scenári sa odhadli na [3,5 – 4,5] miliardy USD. REH k 31. januáru 2009 predstavovala [9,2 – 10,2] miliardy USD pri základnom scenári a [7,7 – 8,7] miliardy USD pri stresovom scenári.
            
         IV.   PLÁN NA REŠTRUKTURALIZÁCIU
   
   
               (60)
            
            
               Plán na reštrukturalizáciu má za cieľ sústrediť činnosti skupiny Dexia na jej hlavné predmety a trhy (teda činnosti PWB a RCB vo Francúzsku, Belgicku a Luxembursku); znížiť jej rizikový profil a jej úroveň hybnej páky, ako aj opätovne vyvážiť jej profil likvidity. To zahŕňa hlavne zrušenie, zníženie alebo predaj niektorých činností; zavedenie dvoch odlišných interných línií výkazníctva, jednej týkajúcej sa tradičných bankových činností (ďalej len „Core division“), zahŕňajúcej hlavnú časť činností PWB a RCB, predstavujúcich koncom roka 2009 72 % celkovej súvahy Dexia, a druhej týkajúcej sa činností v útlmovej správe, kvalifikovanej ako divízia „legacy portfolio management division“ (ďalej len „divízia LPMD“), zloženej hlavne z portfólia dlhopisov a okrajovejšie z medzinárodných činností PWB, predstavujúcej koncom roka 2009 28 % z celkovej bilancie skupiny Dexia. Zlepšenie profilu likvidity sa dosahuje prostredníctvom zníženia trhového financovania a krátkodobého financovania, ako aj prostredníctvom zvýšenia priemernej doby financovania a využívania stabilnejšieho financovania (vklady retailovej klientely a obchodníkov, dlhopisy na pôdny záloh).
            
         
               (61)
            
            
               Plán na reštrukturalizáciu spočíva v sérii opatrení, ktoré už skupina Dexia zaviedla, ako aj v opatreniach na zmenu správania a v štrukturálnych opatreniach, ktoré Dexia bude musieť zaviesť počas reštrukturalizácie pod kontrolou príslušných členských štátov, ktoré sa zaviazali zabezpečiť ich dodržiavanie.
            
         
               (62)
            
            
               Všetky tieto opatrenia umožňujú znížiť o 35 % objem bilancie skupiny Dexia k 31. decembru 2014 v porovnaní s 31. decembrom 2008 a pritom zohľadňovať novú produkciu.
            
         4.1.   OBNOVA DLHODOBEJ ŽIVOTASCHOPNOSTI V BEŽNEJ SITUÁCII A V STRESOVEJ SITUÁCII
   
   
               (63)
            
            
               Príslušné členské štáty zaslali Komisii podrobné informácie o podnikateľskom modeli banky. Tieto informácie poskytujú hlavne tieto podrobnosti:
               
                           —
                        
                        
                           podnikateľský plán skupiny od roku 2009 do roku 2011 a prognózy niektorých údajov súvahy a výsledovky v horizonte rokov 2014 a 2017,
                        
                     
                           —
                        
                        
                           objemy a marže zmeniek odovzdaných banke a novej produkcie podľa hlavných línií činnosti (PWB, RCB a iné) a podľa geografických oblastí od roku 2009 do roku 2011,
                        
                     
                           —
                        
                        
                           priemerné objemy a náklady na financovanie skupiny podľa zdrojov financovania (repo operácie, zaručené a nezaručené dlhopisy, dlhopisy na pôdny záloh, vklady a iné).
                        
                     
         
               (64)
            
            
               Na základe týchto informácií skupina Dexia predpokladá pozitívne výsledky počas celého trvania reštrukturalizácie v rokoch 2009 až 2014 a základný ukazovateľ vlastného kapitálu (ďalej len „Core Tier 1“) v rozpätí od 11 % do 15 %. Ďalej uvedená tabuľka č. 3 zhŕňa za každý rok v období od 2009 do 2014 prognózy výsledkov a ukazovateľ Core Tier 1 skupiny Dexia.
               
                  Tabuľka 3
               
               
                  Prognózy výsledkov a ukazovateľ Core Tier 1 skupiny Dexia počas obdobia reštrukturalizácie
               
               
                           (Milióny EUR a %)
                        
                     
                            
                        
                        
                           2009
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           2014
                        
                     
                           Core division
                        
                     
                           Čisté výsledky pred zdanením
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           LPD
                        
                     
                           Čisté výsledky pred zdanením
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           Spolu Dexia group
                        
                     
                           Čisté výsledky pred zdanením
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           Ukazovateľ Core Tier 1
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
         
               (65)
            
            
               Príslušné členské štáty tiež dodali tri druhy stresových simulácií, aby určili odolnosť skupiny voči vonkajším šokom.
            
         
               (66)
            
            
               Prvý druh stresového testu uskutočnený skupinou Dexia mal za cieľ otestovať odolnosť skupiny až do roku 2011 voči týmto premenným: i) miera rastu HDP v rozličných krajinách; ii) úroveň medzibankových úrokových sadzieb za tri mesiace a päť rokov a iii) výmenný kurz niektorých zahraničných devíz. Pokiaľ ide o mieru rastu, sformulovali sa predpoklady pre základný a stresový scenár súbežne s predpokladmi použitými pri ďalších podobných skúškach, ktoré sa nedávno uskutočnili v Európe. Výsledky stresového testu, tak ako ho uskutočnila skupina Dexia, naznačujú, že skupina by zostala zisková v rokoch 2010 a 2011 aj v prípade stresového scenára. Zisk pred zdanením by dosiahol […] miliónov EUR v roku 2010 a […] miliónov EUR v roku 2011.
            
         
               (67)
            
            
               Druhý druh stresového testu uskutočnený skupinou Dexia mal za cieľ otestovať odolnosť skupiny voči zvýšeniu jej nákladov na financovanie na trhoch v priebehu roka, o i) 100 bázických bodov a ii) 200 bázických bodov. Výsledky stresového testu, tak ako ho uskutočnila skupina Dexia, ukazujú, že vplyv na výsledky skupiny možno odhadovať na […] miliónov EUR v prípade zvýšenia o 100 bázických bodov jej nákladov na financovanie a na […] miliónov EUR v prípade zvýšenia o 200 bázických bodov jej nákladov na financovanie.
            
         
               (68)
            
            
               Tretí druh stresového testu uskutočnený skupinou Dexia mal za cieľ otestovať likviditu skupiny a osobitnejšie pozíciu likvidity skupiny za mimoriadnych okolností porovnaním potenciálne vyžadovanej likvidity s potenciálne disponibilnou likviditou za týchto okolností. Horizontom stresového testu je jeden mesiac. Uplatnený scenár spája vplyv idiosynkratického šoku spojeného so skupinou Dexia s dôsledkami všeobecnej krízy likvidity. Tento test likvidity vykonala tak skupina Dexia, ako aj jej orgán pre dohľad (Banková, finančná komisia a komisia pre poisťovne, ďalej len „CBFA“). […] (14) […].
            
         4.2.   ZÁVÄZKY V OBLASTI ZMENY SPRÁVANIA
   
   
               (69)
            
            
               Plán na reštrukturalizáciu oznámený 9. februára 2010 spočíva predovšetkým v znížení krátkodobého financovania, vo zvýšení priemernej doby dlhodobého financovania a vo zvýšení zdrojov stabilného financovania skupiny. V tomto smere sa príslušné členské štáty zaväzujú, že skupina Dexia bude dodržiavať tri kvantitatívne ukazovatele financovania.
               
                           —
                        
                        
                           Dexia udrží ukazovateľ „krátkodobé financovanie (15)/celkový objem súvahy“ vo výške 30 % k 31. decembru 2009, na nižšej alebo rovnakej úrovni ako 23 % k 31. decembru 2010, na nižšej alebo rovnakej úrovni ako 20 % k 31. decembru 2011, na nižšej alebo rovnakej úrovni ako 14 % k 31. decembru 2012, na nižšej alebo rovnakej úrovni ako 13 % k 31. decembru 2013 a na nižšej alebo rovnakej úrovni ako 11 % k 31. decembru 2014.
                        
                     
                           —
                        
                        
                           Dexia predĺži lehotu svojho financovania, pričom udrží priemernú životnosť pasív skupiny (16) na vyššej alebo rovnakej úrovni, ako sú úrovne uvedené ďalej v tabuľke č. 4:
                           
                              Tabuľka 4
                           
                           
                              Vývoj priemernej životnosti pasív skupiny Dexia (v rokoch)
                           
                           
                                       31.12.2009
                                    
                                    
                                       31.12.2010
                                    
                                    
                                       31.12.2011
                                    
                                    
                                       31.12.2012
                                    
                                    
                                       31.12.2013
                                    
                                    
                                       31.12.2014
                                    
                                 
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                 
                     
                           —
                        
                        
                           Dexia zvýši svoje zdroje stabilného financovania: vypočíta sa pomer, ktorého čitateľ sa rovná súčtu financovania vo forme dlhopisov na pôdny záloh, financovania vo forme komerčných vkladov RCB a PWB a ktorého menovateľ sa rovná súčtu všetkých aktív skupiny Dexia. Tento pomer rovnajúci sa 36 % k 31. decembru 2009 musí byť vyšší alebo rovnaký ako 40 % k 31. decembru 2010, vyšší alebo rovnaký ako 45 % k 31. decembru 2011, vyšší alebo rovnaký ako 53 % k 31. decembru 2012, vyšší alebo rovnaký ako 55 % k 31. decembru 2013 a vyšší alebo rovnaký ako 58 % k 31. decembru 2014.
                        
                     
                           —
                        
                        
                           Nezávislý expert overí každého polroka dodržiavanie týchto troch ukazovateľov financovania.
                        
                     
         
               (70)
            
            
               Skupina Dexia odmieta požičiavať svojim zákazníkom PWB na úrovni “risk-adjusted return on capital” (ukazovateľ interných kritérií rizikovo váženej návratnosti – ďalej len “ukazovateľ RAROC”) nižšej ako 10 %. Výpočet ukazovateľa RAROC prináša čistú maržu po zdanení k ekonomickému kapitálu (17).
               
                           —
                        
                        
                           Hrubá marža je rozdielom medzi maržou fakturovanou zákazníkovi (vyjadrenou v bázických bodoch vyšších ako referenčná sadzba IBOR) a nákladmi na financovanie skupiny Dexia (vyjadrenými v bázických bodoch vyšších ako referenčná sadzba IBOR), ktoré predstavuje vnútropodniková cena.
                        
                     
                           —
                        
                        
                           Vnútropodniková marža odzrkadľuje predpokladané náklady na nové financovanie skupiny Dexia vzhľadom na charakteristiky pôžičiek (lehota splatnosti, oprávnenosť na refinancovanie dlhopismi na pôdny záloh atď.) zákazníkom PWB.
                        
                     
                           —
                        
                        
                           Čistá marža sa rovná hrubej marži zníženej i) o náklady každého druhu (režijné náklady, mzdové náklady, prevádzkové náklady, odpisy atď.) ocenené na základe zváženia nákladov na požičiavanie zákazníkom PWB; ii) o priemernú cenu rizika vypočítanú pre každú transakciu pri dodržiavaní metodiky Basel II (priemerná cena rizika za dlhé obdobie) a iii) o daňové zaťaženie.
                        
                     
                           —
                        
                        
                           Nezávislý expert kontroluje raz za šesť mesiacov, či ukazovateľ RAROC odzrkadľuje náklady divízie PWB, či sa už uvedený záväzok dodržiavať ukazovateľ RAROC na úrovni minimálne 10 % pri činnosti PWB dodržiava a či metodika a výpočet ukazovateľa RAROC a zložiek sú presné.
                        
                     
         
               (71)
            
            
               Skupina Dexia zníži na nulu sumu financovania poskytovanú v súčasnosti svojej tureckej dcérskej spoločnosti DenizBank najneskôr 30. júna 2011 a neposkytne jej nijaké nové financovanie v rámci skupiny až do 31. decembra 2014.
            
         
               (72)
            
            
               Do 30. júna 2010 skupina Dexia zavedie líniu výkazníctva divízie LPMD. Aktíva zaradené do tejto línie sú v útlmovej správe alebo sú predané. Ide o tieto aktíva:
               
                           —
                        
                        
                           portfóliá „Credit Spread Portfolio“ (CSP) a „Public Sector Portfolio“ (PSP) (v sume odhadovanej približne na 134 miliárd EUR k 31. decembru 2009),
                        
                     
                           —
                        
                        
                           portfólio „Financial Products“ aktív spoločnosti FSAM, ktoré si Dexia ponechala (v sume odhadovanej približne na 10,7 miliardy EUR k 31. decembru 2009) a
                        
                     
                           —
                        
                        
                           portfólio „non-core PWB loans“ (v sume odhadovanej približne na 17 miliárd EUR k 31. decembru 2009).
                        
                     Financovanie získané skupinou Dexia, ktoré má záruku financovania, je celé zaradené do tejto línie.
            
         
               (73)
            
            
               Skupina Dexia obmedzí novú ročnú produkciu PWB na 12 miliárd EUR v roku 2009, na 15 miliárd EUR v roku 2010 a na 18 miliárd EUR v rokoch 2011 až 2014.
            
         
               (74)
            
            
               Skupina Dexia zníži svoje prevádzkové náklady o 15 % do 31. decembra 2012.
            
         
               (75)
            
            
               Skupina Dexia zníži svoje „trading“ činnosti (zníženie o 44 % priemernej ročnej rizikovej hodnoty, ktorá v roku 2008 dosahovala 126 miliárd EUR) a ukončí svoje činnosti obchodovania na vlastný účet odo dňa tohto rozhodnutia Komisie.
            
         
               (76)
            
            
               Skupina Dexia definitívne upúšťa s okamžitým účinkom do dňa rozhodnutia Komisie od zisku z konvertibilných dlhopisov Dexia BIL vo výške 376 miliónov EUR, ktoré sa Luxembursko zaviazalo upísať v septembri 2008.
            
         
               (77)
            
            
               Využitie skupinou Dexia záruky na financovanie príslušných členských štátov sa obmedzuje podľa týchto podmienok:
               
                           —
                        
                        
                           koniec záruky pre všetky zmluvy o vkladoch uzatvorené od 31. marca 2010,
                        
                     
                           —
                        
                        
                           koniec záruky na financovanie pre všetky krátkodobé emisie (do jedného roka) realizované od 31. mája 2010,
                        
                     
                           —
                        
                        
                           koniec záruky na financovanie pre všetky (vrátane dlhodobých) emisie a zmluvy realizované alebo uzatvorené od 30. júna 2010,
                        
                     
                           —
                        
                        
                           nikdy nemôže celková suma garantovaných zmeniek odovzdaných banke prekročiť 100 miliárd EUR,
                        
                     
                           —
                        
                        
                           počas obdobia uplatňovania záruky skupina Dexia vyplatí príslušným členským štátom dodatočnú odmenu z presahujúcej sumy v prípade prekročenia týchto limitov zaručených zmeniek odovzdaných banke:
                        
                     
                  Tabuľka 5
               
               
                  Dodatočná odmena vyplácaná v prípade prekročenia garantovaných súm dlhových cenných papierov
               
               
                           Limit/tranža (zaručené zmenky odovzdané banke v miliardách EUR)
                        
                        
                           60 – 70
                        
                        
                           70 – 80
                        
                        
                           80 – 100
                        
                     
                           Dodatočná odmena za prekročenie (v bázických bodoch)
                        
                        
                           + 50
                        
                        
                           + 65
                        
                        
                           + 80
                        
                     
         
               (78)
            
            
               Až do 31. októbra 2014 skupina Dexia nevyužije svoj štatút banky majúcej záruku príslušných členských štátov na ciele obchodnej reklamy a nevyužije záruku na čisté operácie arbitráže.
            
         
               (79)
            
            
               Až do 31. decembra 2011 skupina Dexia SA a jej dcérske spoločnosti, nad ktorými má výhradnú alebo spoločnú kontrolu, sa nestanú nadobúdateľmi viac ako 5 % základného kapitálu inej úverovej inštitúcie alebo poisťovne bez povolenia Komisie. Pod podmienkou predchádzajúceho súhlasu Komisie tento záväzok nebráni tomu, aby skupina Dexia získala podiel ako odmenu za vklad formou akcií alebo činností uskutočnený v rámci operácie predaja alebo vloženia do spoločného majetku (fúziou alebo vkladom) aktív alebo činností, pokiaľ za podobného predpokladu uvedený podiel neposkytne skupine Dexia výhradnú alebo spoločnú kontrolu nad subjektom, ktorý je príjemcom vkladu alebo výsledkom fúzie. Skupina Dexia bude vopred informovať Komisiu o každom návrhu nadobudnutia vrátane každého návrhu plánovaného podnikmi, ktoré skupina Dexia spoločne kontroluje.
            
         
               (80)
            
            
               Až do 31. decembra 2014 skupina Dexia obmedzí sumu:
               
                           —
                        
                        
                           každej formy dividend, ktoré skupina Dexia SA vypláca na základe svojich bežných akcií,
                        
                     
                           —
                        
                        
                           každej predčasnej diskrecionárnej úhrady alebo platby kupónu z hybridných nástrojov Tier 1 a Tier 2 i) emitovaných subjektmi, nad ktorými má Dexia výhradnú kontrolu; ii) vo vlastníctve osôb alebo subjektov iných ako Dexia SA a jej dcérske spoločnosti a iii) ktorých výplata alebo plnenie sú diskrecionárne podľa zmluvných ustanovení týkajúcich sa týchto nástrojov, tak aby po plánovanej výplate alebo platbe (a vzhľadom na prípadné povinné platby z dôvodu výplaty dividendy z bežných akcií) Core Tier 1 skupiny Dexia (vypočítaný s odkazom na poslednú konsolidovanú účtovnú závierku vyhotovenú podľa štandardov IFRS):
                        
                     
                           —
                        
                        
                           zostal vyšší alebo rovnaký ako úroveň:
                           
                                       31.12.2009
                                    
                                    
                                       31.12.2010
                                    
                                    
                                       31.12.2011
                                    
                                    
                                       31.12.2012
                                    
                                    
                                       31.12.2013
                                    
                                    
                                       31.12.2014
                                    
                                 
                                       10,7 %
                                    
                                    
                                       10,6 %
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                 
                     
                           —
                        
                        
                           a zostal vyšší alebo rovnaký ako súčet i) 12,5 % rizikovo vážených aktív (risk weighted assets) divízie Legacy Portfolio Management Division a ii) 9,5 % rizikovo vážených aktív (risk weighted assets) iných činností skupiny („Core Division“).
                        
                     
         
               (81)
            
            
               Záväzkom uvedeným v odôvodnení 80:
               
                           —
                        
                        
                           nie je dotknutá požiadavka na rozdeliteľný zisk (podľa článku 617 belgického zákonníka o spoločnostiach) na úrovni skupiny Dexia,
                        
                     
                           —
                        
                        
                           nie sú dotknuté operácie, ktoré skupina Dexia bude povinná podľa zákona vykonať v prípade hybridných nástrojov Tier 1 a Tier 2, alebo operácie, ktoré skupina Dexia bude povinná vykonať v prípade takýchto nástrojov podľa zmlúv uzatvorených pred 1. februárom 2010, a
                        
                     
                           —
                        
                        
                           uvedený záväzok sa bude môcť revidovať v prípade podstatnej zmeny v definovaní prudenciálneho vlastného kapitálu a účtovných štandardov uplatniteľných na skupinu Dexia.
                        
                     
         
               (82)
            
            
               Na druhej strane bez toho, aby boli dotknuté operácie, ktoré skupina Dexia bude povinná podľa zákona vykonať, alebo operácie, ktoré bude povinná vykonať podľa zmlúv uzatvorených do 1. februára 2010 v prípade hybridných nástrojov Tier 1 a Tier 2, skupina Dexia sa zdrží do 31. decembra 2011:
               
                           —
                        
                        
                           vyplatenia kupónov z hybridných nástrojov Tier 1 alebo z nástrojov Tier 2 vlastnených osobami alebo subjektmi inými ako Dexia SA a jej dcérske spoločnosti, ktorých platba je diskrecionárna podľa zmluvných ustanovení týkajúcich sa týchto nástrojov,
                        
                     
                           —
                        
                        
                           schválenia alebo hlasovania v prospech vyplatenia akejkoľvek formy dividendy každým subjektom, nad ktorým má skupina Dexia SA priamo alebo nepriamo výhradnú kontrolu (vrátane subjektov vlastnených na 100 %), keby takéto vyplatenie spôsobilo povinnosť vyplatiť kupón z hybridných nástrojov Tier 1 alebo z nástrojov Tier 2 vlastnených inými osobami ako skupina Dexia SA a jej dcérske spoločnosti, a
                        
                     
                           —
                        
                        
                           uplatnenia diskrecionárnej opcie predčasnej úhrady v prípade hybridných nástrojov Tier 1 a Tier 2 už uvedených v prvej zarážke.
                        
                     
         
               (83)
            
            
               Skupina Dexia SA sa zdrží vyplatenia dividend z bežných akcií až do 31. decembra 2011. Tento zákaz sa nebude vzťahovať na výplaty dividend úplne realizovaných pridelením nových akcií, ak suma týchto výplat bude i) v súlade s odôvodnením 80 a ii) nižšia alebo rovnaká ako 40 % čistého výsledku realizovaného skupinou Dexia SA v účtovnom roku 2009, pokiaľ ide o výplaty vykonané v roku 2010, a nižšia alebo rovnaká ako 40 % čistého výsledku realizovaného skupinou Dexia SA v účtovnom roku 2010, pokiaľ ide o výplaty uskutočnené v roku 2011 (18).
            
         
               (84)
            
            
               V tomto smere treba pripomenúť, že podľa záväzkov prijatých príslušnými členskými štátmi v rámci rozhodnutia Komisie z 30. októbra 2009 o predĺžení záruky skupina Dexia je povinná zdržať sa odo dňa uvedeného rozhodnutia a až do dňa tohto rozhodnutia:
               
                           i)
                        
                        
                           vyhlásenia akejkoľvek dividendy za dočasnú alebo navrhnutia valnému zhromaždeniu skupiny Dexia SA výplaty akejkoľvek formy dividendy v prospech akcionárov skupiny Dexia SA;
                        
                     
                           ii)
                        
                        
                           schválenia alebo hlasovania v prospech výplaty akejkoľvek formy dividendy subjektmi, nad ktorými má skupina Dexia SA priamo alebo nepriamo výhradnú kontrolu, ale ktoré nevlastní (priamo alebo nepriamo) na 100 %;
                        
                     
                           iii)
                        
                        
                           schválenia alebo hlasovania v prospech výplaty akejkoľvek formy dividendy každým subjektom, nad ktorým má skupina Dexia SA priamo alebo nepriamo výhradnú kontrolu (vrátane subjektov, ktoré vlastní na 100 %), keby takáto výplata mala za následok povinnosť vyplatenia kupónu z hybridných nástrojov Tier 1 alebo z trvalých nástrojov Upper Tier 2, ktoré vlastnia osoby alebo subjekty iné ako skupina Dexia SA a jej dcérske spoločnosti;
                        
                     
                           iv)
                        
                        
                           uskutočnenia výplaty akéhokoľvek kupónu z hybridných nástrojov Tier 1 a z trvalých nástrojov Upper Tier 2, ktoré vlastnia osoby alebo subjekty iné ako Dexia SA a jej dcérske spoločnosti a ktorých platba je diskrecionárna podľa ustanovení o týchto nástrojoch. Pokiaľ by však toto nevyplatenie mohlo spôsobiť pozastavenie vyplatenia dividend skupinou Dexia SA podľa výsledkov za rok 2009, už uvedený zákaz by sa nemusel uplatňovať, pokiaľ by skupina Dexia vopred informovala Komisiu a pokiaľ by Komisia schválila na základe ad hoc uvedenú výplatu kupónu; alebo
                        
                     
                           v)
                        
                        
                           uplatnenia diskrecionárnej opcie na predčasné preplatenie hybridných nástrojov uvedených v bodoch iii) a iv) tohto odôvodnenia.
                        
                     
         
               (85)
            
            
               S cieľom vniesť ešte viac hospodárskej súťaže a transparentnosti do operácií bankových pôžičiek miestnych orgánov sa Francúzsko zaväzuje, že bude dohliadať na to, aby miestne orgány rozvíjali prax obstarávania formou súťaže pri svojich operáciách na zabezpečenie peňazí a kapitálu. Štát v tomto smere zašle výslovné odporúčania územným celkom do konca roka 2010 tak v oblasti bankového financovania, ako aj v oblasti využívania zložitých finančných produktov. Tieto odporúčania budú zdôrazňovať, že hospodársky záujem v tomto sektore tkvie v zavedení obstarávania formou súťaže, a uvedú rôzne praktické podmienky, podľa ktorých sa budú môcť uskutočniť tieto opatrenia. Odporúčané osvedčené praktické postupy budú ustanovovať verejný charakter obstarávania formou súťaže v prípade pôžičiek, ktorých sumy budú veľmi vysoké. V prípade územných celkov sa bude zvyšovať najmä vnímavosť voči týmto odporúčaniam útvarov poverených tým, aby im poskytovali pomoc a poradenstvo. Ak by sa tieto odporúčania ukázali nedostatočné na zabezpečenie zovšeobecnenia transparentného a nediskriminačného obstarávania formou súťaže zo strany miestnych orgánov do roku 2013 v oblasti bankového financovania, Francúzsko sa zaväzuje predložiť normatívne návrhy na tento účel.
            
         
               (86)
            
            
               S cieľom zaviesť ešte väčšiu hospodársku súťaž a transparentnosť do operácií bankových pôžičiek miestnych orgánov belgická vláda so súhlasom regiónov sa zaväzuje kontrolovať uverejňovanie orgánmi obstarávania oznámení o uzatvorených zmluvách týkajúcich sa financovania orgánov územných samosprávnych celkov.
            
         4.3.   PREDAJE A ÚTLMOVÁ SPRÁVA
   
   
               (87)
            
            
               Skupina Dexia predá aktíva vymenované v tomto odôvodnení:
               
                           a)
                        
                        
                           predaj alebo uvedenie na burzu 70-percentného podielu vlastneného skupinou v jej talianskej dcérskej spoločnosti Crediop do 31. októbra 2012 (19);
                        
                     
                           b)
                        
                        
                           predaj spoločnosti DEP, francúzskej dcérskej spoločnosti Dexia Insurance Belgium (ďalej len „DIB“), pôsobiacej v oblastiach životného poistenia a sociálneho inžinierstva, do 30. júna 2010. Podpis dohody o predaji sa uskutočnil 9. decembra 2009 a predaj by sa mal realizovať v priebehu prvého polroka 2010;
                        
                     
                           c)
                        
                        
                           predaj alebo uvedenie na burzu 51 % podielu skupiny Dexia v dcérskej spoločnosti AdInfo pôsobiacej v oblasti poskytovania informačných služieb miestnym orgánom v Belgicku do 31. decembra 2010;
                        
                     
                           d)
                        
                        
                           predaj podielu skupiny Dexia v belgickej spoločnosti SPE na výrobu energie do 31. decembra 2010;
                        
                     
                           e)
                        
                        
                           predaj 20 % podielu skupiny Dexia v Crédit du Nord (tento predaj sa realizoval 11. decembra 2009);
                        
                     
                           f)
                        
                        
                           zatvorenie približne 80 pobočiek v Belgicku v horizonte roku 2010 v rámci nového distribučného modelu skupiny;
                        
                     
                           g)
                        
                        
                           ukončenie týchto činností RCB International:
                           
                                       i)
                                    
                                    
                                       predaj spoločnosti Experta Jersey, spoločnosti pred zánikom patriacej Dexia „Private Bank“ (PB) Jersey, ukončenie činností PB v Montevideu, ukončenie projektu rozvoja PB v Singapure, ukončenie projektu „consumer finance“ v Rusku a ukončenie činností Dexia Asset Management (ďalej len „DAM“) v krajinách strednej a východnej Európy, predaj trustových činností spoločnosti Experta vo Švajčiarsku sa realizovali v priebehu roka 2009 a začiatkom roka 2010;
                                    
                                 
                                       ii)
                                    
                                    
                                       predaj trustových činností vykonávaných spoločnosťou Experta na Bahamách, ako aj predaj dánskej dcérskej spoločnosti Dexia BIL do 31. decembra 2011;
                                    
                                 
                     
                           h)
                        
                        
                           predaj alebo uvedenie na burzu podielu skupiny Dexia v slovenskej dcérskej spoločnosti Dexia Banka Slovensko (ďalej len „DBS“) (20) do 31. októbra 2012;
                        
                     
                           i)
                        
                        
                           ukončenie a útlmová správa týchto medzinárodných činností PWB:
                           
                                       i)
                                    
                                    
                                       India: predaj subjektu realizovaný v roku 2009;
                                    
                                 
                                       ii)
                                    
                                    
                                       Švajčiarsko (Dexia Public Finance Switzerland) a Švédsko (Dexia Norden): zatvorenie a likvidácia do 31. decembra 2010;
                                    
                                 
                                       iii)
                                    
                                    
                                       Mexiko, Austrália a Japonsko: útlmová správa súvahy;
                                    
                                 
                     
                           j)
                        
                        
                           predaj spoločnosti FSA (ukončený 1. januára 2009), potom predaj podielov skupiny Dexia v spoločnosti Assured Guaranty do 31. decembra 2011;
                        
                     
                           k)
                        
                        
                           predaj 49 % podielu skupiny v spoločnosti Kommunalkredit Austria (KA) realizovaný vo 4. štvrťroku 2008;
                        
                     
                           l)
                        
                        
                           predaj alebo uvedenie na burzu Deniz Emeklilik, dcérskej poisťovacej spoločnosti DenizBank, do 31. októbra 2012;
                        
                     
                           m)
                        
                        
                           predaj 60 % podielu skupiny v Dexia Sabadell do 31. decembra 2013;
                        
                     
                           n)
                        
                        
                           zrýchlený predaj portfólia dlhopisov skupiny Dexia vo výške [10 – 20] miliárd EUR ročne v rokoch 2010 a 2011, [5 – 15] miliárd EUR až [10 – 20] miliárd EUR v roku 2012, [0 – 10] až [5 – 15] miliárd EUR ročne v rokoch 2013 a 2014;
                        
                     
                           o)
                        
                        
                           útlmová správa činností Standby Bond Purchase Agreements (ďalej len „SBPA“) a Tender Option Bonds (ďalej len „TOB“) (USA/Kanada).
                        
                     
         
               (88)
            
            
               Plán na reštrukturalizáciu povedie k zníženiu o 35 % celkového objemu súvahy skupiny Dexia k 31. decembru 2014 v porovnaní s jej výškou k 31. decembru 2008. Príslušné členské štáty sa zaväzujú, že skupina Dexia zníži objem svojej súvahy, ako je zhrnuté v tabuľke č. 6.
               
                  Tabuľka 6
               
               
                  Zníženie objemu súvahy skupiny, činností „Core division“ a LPMD
               
               
                           (v mld. EUR)
                        
                     
                            
                        
                        
                           31.12.2008
                        
                        
                           31.12.2009
                        
                        
                           31.12.2010
                        
                        
                           31.12.2011
                        
                        
                           31.12.2012
                        
                        
                           31.12.2013
                        
                        
                           31.12.2014
                        
                     
                           Celková súvaha skupiny
                        
                        
                           651
                        
                        
                           580
                        
                        
                           [510 – 550]
                        
                        
                           [485 – 545]
                        
                        
                           [425 – 490]
                        
                        
                           [405 – 465]
                        
                        
                           427
                        
                     
                           Spolu divízia LPMD
                        
                        
                            
                        
                        
                           162
                        
                        
                           [120 – 140]
                        
                        
                           [100 – 120]
                        
                        
                           [80 – 110]
                        
                        
                           [70 – 100]
                        
                        
                           79
                        
                     
                           Spolu Core division
                        
                        
                            
                        
                        
                           419
                        
                        
                           [390 – 410]
                        
                        
                           [385 – 415]
                        
                        
                           [345 – 380]
                        
                        
                           [335 – 365]
                        
                        
                           353
                        
                     
         4.4.   REALIZÁCIA ZÁVÄZKOV
   
   
               (89)
            
            
               Nezávislý expert odovzdá každý štvrťrok Komisii správu o realizácii záväzkov plánu na reštrukturalizáciu. Táto správa zahŕňa osobitne podrobnú expertízu i) o dodržiavaní zníženia objemu súvahy uvedeného v odôvodnení 88, ii) o dodržiavaní troch ukazovateľov likvidity a financovania uvedených v odôvodnení 69 a iii) o dodržiavaní záväzku o ukazovateli RAROC (21) uvedenom v odôvodnení 70. Okrem toho:
               
                           —
                        
                        
                           táto správa sa odovzdáva najneskôr tri mesiace po predložení polročnej účtovnej závierky a schválení ročnej účtovnej závierky a v každom prípade do 1. októbra a 30. apríla každého roka,
                        
                     
                           —
                        
                        
                           ak vo svojej správe predloženej do 1. októbra každého roka nezávislý expert identifikuje riziká, že ročné ciele uvedené v pláne na reštrukturalizáciu sa nedosiahnu do konca bežného roka, orgány príslušných členských štátov predložia Komisii v priebehu mesiaca nasledujúceho po odovzdaní správy opatrenia plánované so skupinou Dexia, ktoré umožnia dosiahnuť tieto ciele do konca roka primeranými prostriedkami,
                        
                     
                           —
                        
                        
                           ak vo svojej správe predloženej do 30. apríla každého roka nezávislý expert skonštatuje, že ročné ciele uvedené v pláne na reštrukturalizáciu sa nedosiahli, orgány príslušných členských štátov predložia Komisii v priebehu mesiaca nasledujúceho po odovzdaní správy opatrenia plánované so skupinou Dexia, ktoré umožnia dosiahnuť tieto ciele do 30. júna bežného roka primeranými prostriedkami,
                        
                     
                           —
                        
                        
                           pokiaľ sa nepredložia plánované opatrenia v predpísanej lehote alebo pokiaľ sa nedosiahnu ciele do 30. júna (týkajúce sa opatrení prípadne predložených po správe, ktorá sa má odovzdať do 30. apríla), Komisia môže v súlade s nariadením Rady (ES) č. 659/1999 (22) začať nové konanie vo veci formálneho zisťovania […].
                        
                     
         
               (90)
            
            
               Belgické, francúzske a luxemburské orgány predložia Komisii na predbežné schválenie najneskôr mesiac po tomto rozhodnutí zoznam s jednou až tromi osobami vybranými po dohode so skupinou Dexia s cieľom menovať nezávislého experta. Nezávislý expert musí mať požadované schopnosti a počas výkonu svojho mandátu nesmie byť v situácii konfliktu záujmov. Komisia môže buď schváliť, alebo zamietnuť navrhovaného(-ých) nezávislého(-ých) experta(-ov). Ak Komisia zamietne navrhovaného(-ých) nezávislého(-ých) experta(-ov), skupina Dexia a belgické, francúzske a luxemburské orgány navrhnú v lehote jedného mesiaca po oznámení zamietnutia jedného až troch nových kandidátov, ktorých bude musieť Komisia tiež schváliť alebo zamietnuť. Ak sa nakoniec zamietnu všetci navrhovaní kandidáti, Komisia určí nezávislého experta. Náklady na plnenia nezávislého experta bude hradiť skupina Dexia.
            
         
               (91)
            
            
               Ak by jeden zo záväzkov predaja aktív uvedených v písmenách a), c), d), h), l) alebo m) odôvodnenia 87 nebol splnený v určených lehotách a ak by nejestvoval alternatívny záväzok schválený Komisiou, francúzske, belgické a luxemburské orgány predložia Komisii na predbežné schválenie najneskôr mesiac po konečnom termíne určenom na predaj zoznam s jednou až tromi osobami vybranými po dohode so skupinou Dexia s cieľom menovať mandatára(-ov) povereného(-ých) realizáciou uvedených predajov. Mandatár poverený predajom musí byť nezávislý, musí mať požadované schopnosti a počas výkonu svojho mandátu nesmie byť v situácii konfliktu záujmov. Komisia môže buď schváliť, alebo zamietnuť navrhovaného(-ých) mandatára(-ov). Ak Komisia zamietne mandatára(-ov) povereného(-ých) predajom, skupina Dexia a belgické, francúzske a luxemburské orgány navrhnú v lehote jedného mesiaca po oznámení zamietnutia jedného až troch nových kandidátov, ktorých bude musieť Komisia tiež schváliť alebo zamietnuť. Ak sa nakoniec zamietnu všetci navrhovaní kandidáti, Komisia určí mandatára, ktorého vymenuje skupina Dexia, alebo ku ktorého vymenovaniu prispeje, na základe mandátu schváleného Komisiou.
            
         
               (92)
            
            
               Francúzske, belgické a luxemburské orgány sa zaväzujú, že skupina Dexia udelí potrebné a primerané právomoci zastupovania mandatárovi poverenému predajom, aby i) uskutočnil predaj aktív uvedených v odôvodnení 91 (vrátane všetkých právomocí potrebných na zabezpečenie riadneho vyhotovenia dokumentov požadovaných na realizáciu predaja) a aby ii) vykonal všetky potrebné a primerané úkony alebo vyhlásenia na uskutočnenie predaja. Mandatár poverený predajom zahrnie do zmluvy (zmlúv) na nákup a predaj bežné a rozumné termíny a podmienky, ktoré bude pokladať za primerané na uzatvorenie predaja v priebehu roka nasledujúceho po menovaní mandatára. Mandatár poverený predajom ho bude organizovať tak, aby sa zabezpečil predaj […]. Náklady na plnenia mandatára povereného predajom bude hradiť skupina Dexia.
            
         V.   DÔVODY NA ZAČATIE KONANIA VO VECI FORMÁLNEHO ZISŤOVANIA
   
   
               (93)
            
            
               Komisia pripomína, že konanie vo veci formálneho zisťovania začaté jej rozhodnutím z 13. marca 2009 sa týka súčasne počiatočného plánu na reštrukturalizáciu skupiny Dexia, ktorý príslušné členské štáty oznámili Komisii vo februári 2009, a opatrenia FSA.
            
         
               (94)
            
            
               Predovšetkým vzhľadom na ťažkosti, na ktoré narazila skupina Dexia počas finančnej krízy, a na veľmi vysokú sumu prijatej pomoci Komisia vyslovila pochybnosti:
               
                           —
                        
                        
                           o schopnosti pôvodného plánu na reštrukturalizáciu obnoviť dlhodobú životaschopnosť skupiny bez štátnej pomoci a čo najrýchlejšie,
                        
                     
                           —
                        
                        
                           o charaktere navrhovaných reštrukturalizačných opatrení, ktoré nesplnili všetko, čo sa požaduje v rámci oznámenia Komisie o návrate k životaschopnosti a o hodnotení reštrukturalizačných opatrení prijatých vo finančnom sektore v podmienkach súčasnej krízy podľa pravidiel o štátnej pomoci (23) (ďalej len „oznámenie o bankových reštrukturalizáciách”),
                        
                     
                           —
                        
                        
                           o schopnosti navrhovaných opatrení zaručiť, aby bolo narušenie hospodárskej súťaže obmedzené a aby sa morálny hazard riešil pomocou obmedzenou na nevyhnutné minimum a primeraným rozdelením nákladov medzi príjemcov a príslušné členské štáty.
                        
                     
         
               (95)
            
            
               Ďalej pokiaľ ide o opatrenie FSA, vo svojom rozhodnutí z 13. marca 2009 sa Komisia domnievala, že samotná záruka, ako aj krytie z hľadiska aktív a deľba nákladov medzi skupinou Dexia a príslušnými členskými štátmi boli zlučiteľné s vnútorným trhom. Zostávalo však ešte preveriť ocenenie aktív a odmenu za záruku, ako aj odmenu za záruku na cenné papiere, ktoré má emitovať Dexia nad rámec prvej tranže 4,5 miliardy nároku podľa zmluvy Put. Komisia sa tiež rozhodla zaradiť tieto stránky opatrenia FSA do začatého konania vo veci formálneho zisťovania týkajúceho sa plánu na reštrukturalizáciu skupiny Dexia. V tom istom rozhodnutí Komisia tiež spresnila, že existencia záruky, portfólio krytých aktív a úroveň prvých strát, ktoré skupine Dexia vznikli, sa nezahrnú do okruhu konania začatého uvedeným rozhodnutím.
            
         VI.   PRIPOMIENKY ZAINTERESOVANÝCH STRÁN
   
   
               (96)
            
            
               Komisia poznamenáva, že nedostala žiadne pripomienky zainteresovaných strán v rámci konania vo veci formálneho zisťovania, pokiaľ ide o opatrenia pomoci v prospech skupiny Dexia.
            
         
               (97)
            
            
               Naproti tomu pred začatím konania konkurent DBB doručil útvarom Komisie formálnu sťažnosť na zvýšenie kapitálu o tri miliardy EUR, ktoré poskytli belgické orgány a akcionári skupiny Dexia, ako aj na záruku poskytnutú belgickým štátom na medzibankové a podobné pôžičky v prospech skupiny Dexia. Sťažnosť je odôvodnená tým, že:
               
                           —
                        
                        
                           pomoc údajne nemožno pokladať za úmernú najmä pre cenu upisovania bežných akcií emitovaných skupinou Dexia v rámci opatrenia rekapitalizácie: cena 9,9 EUR založená na priemere kurzov za tridsať dní predchádzajúcich operácii je vyššia ako cena, ktorú by zaplatil investor v trhovom hospodárstve vzhľadom na veľmi zhoršené okolnosti pre finančné cenné papiere v čase emisie,
                        
                     
                           —
                        
                        
                           pomoc údajne nemožno pokladať za obmedzenú na nevyhnutné minimum, keďže suma rekapitalizácie umožnila posilniť ukazovateľ vlastného kapitálu Tier 1 skupiny Dexia z 11 % na 14 %, čím sa táto skupina stala jednou z najlepšie vybavených európskych bánk v tejto oblasti,
                        
                     
                           —
                        
                        
                           pomoc údajne bude viesť k výraznému narušeniu hospodárskej súťaže, keďže umožní skupine Dexia uplatňovať na vklady prijaté od zákazníkov vyššie sadzby ako priemer tradičných bánk pôsobiacich na belgickom trhu.
                        
                     
         VII.   PRIPOMIENKY ČLENSKÝCH ŠTÁTOV
   
   7.1.   PRIPOMIENKY BELGICKEJ VLÁDY K SŤAŽNOSTI DORUČENEJ KOMISII
   
   
               (98)
            
            
               Na základe nedôvernej verzie formulára sťažnosti podaného útvarom Komisie belgické orgány sformulovali svoje pripomienky k informáciám o odôvodnení sťažnosti.
            
         
               (99)
            
            
               Pokiaľ ide o cenu za upisovanie akcií emitovaných skupinou Dexia v rámci operácie rekapitalizácie, belgické orgány zdôrazňujú, že cena 9,9 EUR za akciu, ktorá zodpovedá priemernému kurzu za tridsať dní predchádzajúcich operácii, bola stanovená v súlade s ustanoveniami článku 598 belgického zákonníka o spoločnostiach. Tento zákonník totiž spresňuje, že v prípade zvýšenia kapitálu za hotovosť vyhradeného jednej alebo viacerým určeným osobám emisná cena nových akcií nemôže byť nižšia ako priemer kurzov za tridsať dní predchádzajúcich operácii. Cena akcií emitovaných v rámci operácie rekapitalizácie skupiny Dexia bola teda stanovená podľa zákonných povinností, ktoré museli zúčastnené strany dodržať.
            
         
               (100)
            
            
               Na druhej strane belgické orgány zdôrazňujú, že sťažovateľ spochybňuje potrebu rekapitalizácie z toho dôvodu, že skupina Dexia prechádzala krízou likvidity a nie krízou platobnej schopnosti a že rekapitalizácia viedla len k posilneniu vlastného kapitálu Tier 1 skupiny Dexia na vyššiu úroveň, ako majú porovnateľné európske banky. Podľa belgických orgánov však tieto tvrdenia neberú do úvahy potreby platobnej schopnosti skupiny Dexia koncom septembra 2008, tak ako vyplývali zo zvýšenia rizík a zo strát predpokladaných v 3. a 4. štvrťroku 2008 z dôvodu vplyvu na skupinu rôznych inštitúcií v konkurze alebo v ťažkostiach (Lehman Brothers, Depfa, Bradford & Bingley, írske a islandské banky), očakávaných strát z vplyvov FSA, ako aj z mnohých poklesov hodnoty aktív súvisiacich so zhoršenými ratingmi viacerých inštitúcií na znižovanie kreditného rizika, ktoré ručili za cenné papiere vlastnené skupinou Dexia.
            
         
               (101)
            
            
               Napokon, pokiaľ ide o narušenie hospodárskej súťaže spôsobené opatreniami pomoci v prospech skupiny Dexia, belgické orgány zdôrazňujú, že ad hoc zásahy belgického štátu v prospech skupiny Dexia boli odôvodnené, aby sa predišlo systémovej kríze, a neodlišujú sa v tejto veci od zásahov iných členských štátov povolených Komisiou podľa článku 107 ods. 3 písm. b) ZFEÚ. Na druhej strane, pokiaľ ide o sadzby uplatňované skupinou Dexia na vklady prijaté od zákazníkov, belgické orgány poskytli krátku správu skupiny Dexia porovnávajúcu sadzby uplatňované skupinou Dexia so sadzbami uplatňovanými jej konkurentmi za rovnaký typ služieb ponúkaných na belgickom trhu (ING, Deutsche Bank, Fortis, Axa, Citibank, Rabobank a KBC). Sadzby uplatňované skupinou Dexia sa tak javia v súlade so sadzbami jej konkurentov. V tej istej správe skupina Dexia podčiarkuje aj to, že tieto sadzby uvedené v sťažnosti pokrývajú len vklady prijaté cez internet a predstavujú len malý podiel ([10 – 15] %) zo všetkých vkladov prijatých od zákazníkov.
            
         
               (102)
            
            
               Belgické orgány tak zastávajú názor, na rozdiel od argumentov formulovaných v sťažnosti, že opatrenia pomoci v prospech skupiny Dexia sú zlučiteľné s vnútorným trhom podľa článku 107 ods. 3 písm. b) ZFEÚ.
            
         7.2.   PRIPOMIENKY ČLENSKÝCH ŠTÁTOV K ZAČATIU KONANIA
   
   
               (103)
            
            
               Príslušné členské štáty dodali Komisii svoje spoločné pripomienky ku konaniu vo veci formálneho zisťovania, ktoré sa začalo rozhodnutím z 13. marca 2009. Pripomienky príslušných členských štátov sa týkajú súčasne kvalifikácie pomoci oznámených opatrení a zlučiteľnosti uvedených opatrení s vnútorným trhom.
            
         7.2.1.   KVALIFIKÁCIA POMOCI OZNÁMENÝCH OPATRENÍ
   7.2.1.1.   
         Zvýšenie kapitálu
      
   
   
               (104)
            
            
               Príslušné členské štáty si vo svojich pripomienkach predovšetkým myslia, že akcie skupiny Dexia upísané historickými akcionármi (Štátna depozitná pokladňa, ďalej len „CDC“, CNP Assurances, Holding Communal, Ethias a Arcofin) v rámci operácie rekapitalizácie neobsahujú nijaký prvok štátnej pomoci. Príslušné členské štáty totiž pripomínajú, že tieto podniky majú spoločné záväzky v skupine Dexia prostredníctvom paktu akcionárov uzatvoreného v dohovore z 28. augusta 2007, ktorý sa riadi súkromným právom. Na zachovanie záujmov tohto celku akcionárov bol potrebný podiel každého z nich na zvýšení kapitálu. Na druhej strane vzhľadom na naliehavosť operácie rekapitalizácie bolo logické, že skupina Dexia sa obrátila prednostne na svojich referenčných akcionárov, aby ju vykonali. Príslušné členské štáty zdôraznili, že rozhodnutie subjektov CDC, CNP Assurances, Holding Communal, Ethias a Arcofin podieľať sa na zvýšení kapitálu im nemožno pripisovať a okrem toho, pokiaľ ide o Arcofin a Ethias, neboli financované zo štátnych zdrojov.
            
         7.2.1.2.   
         Podpora pri zvyšovaní likvidity
      
   
   
               (105)
            
            
               Okrem toho si belgické orgány myslia, že podpora pri zvyšovaní likvidity poskytnutá skupine Dexia bankou BNB v spolupráci s Národnou bankou Francúzska nepredstavuje štátnu pomoc v zmysle článku 107 ods. 1 ZFEÚ z toho dôvodu, že podpora pri zvyšovaní likvidity je súčasťou bežných úloh národných centrálnych bánk a osobitne ich úlohy prispievať k stabilite finančného systému ako požičiavateľa v poslednej inštancii v prípade dočasných problémov s likviditou inak solventných bánk. V skutočnosti:
               
                           —
                        
                        
                           v čase zavedenia podpory pri zvyšovaní likvidity finančné orgány potvrdili, že nemajú nijaký dôvod myslieť si, že skupina Dexia je nesolventná,
                        
                     
                           —
                        
                        
                           poskytnutie podpory pri zvyšovaní likvidity bolo zaručené dostatočnými istotami, ktoré poskytla skupina Dexia a na ktoré uplatnila BNB a Národná banka Francúzska vysoké bezpečnostné marže („haircut“) závisiace od kvality týchto istôt,
                        
                     
                           —
                        
                        
                           podpora pri zvyšovaní likvidity bola poskytnutá so znevýhodnenými, či dokonca prehnane vysokými úrokovými sadzbami,
                        
                     
                           —
                        
                        
                           BNB a Národná banka Francúzska rozhodli zakaždým úplne nezávisle a celkom diskrecionárne o poskytnutí podpory pri zvyšovaní likvidity, o jej predĺžení a o sumách požičaných v tomto rámci,
                        
                     
                           —
                        
                        
                           poskytnutie pomoci pri zvyšovaní likvidity je dočasné opatrenie: úvery poskytnuté v rámci podpory pri zvyšovaní likvidity sú obmedzené na 1 deň („overnight“) s možnosťou predĺženia podľa rozhodnutia požičiavajúcej centrálnej banky.
                        
                     
         
               (106)
            
            
               Belgické orgány okrem toho zdôrazňujú, že podpora pri zvyšovaní likvidity v prospech skupiny Dexia bola schválená Radou guvernérov Európskej centrálnej banky (ďalej len „ECB“) (do maximálnej výšky […] miliárd EUR). Kvalifikovanie poskytnutia pomoci pri zvyšovaní likvidity ako štátnej pomoci by znamenalo jeho nezlučiteľnosť s článkom 123 ZFEÚ. Podľa tejto zásady je totiž právne nemožné pripísať členskému štátu úkony vykonané národnou centrálnou bankou pri plnení jej úloh, keď uvedená centrálna banka dodržiava podmienky určené Európskou centrálnou bankou na plnenie tejto úlohy. Pomoc pri zvyšovaní likvidity poskytnutá skupine Dexia spĺňa všetky podmienky, ktoré predpisuje ECB. Osobitne vyhovuje požiadavke, podľa ktorej poskytnutie podpory pri zvyšovaní likvidity musí byť prijaté úplne nezávisle a diskrecionárne jednou alebo viacerými príslušnými národnými centrálnymi bankami.
            
         
               (107)
            
            
               Podľa belgických orgánov len skutočnosť, že každá podpora pri zvyšovaní likvidity poskytnutá bankou BNB získava automaticky záruku belgického štátu, nie je taká, aby zmenila tento záver. Po prvé, v čase, keď Riadiaci výbor BNB úplne nezávisle prijal rozhodnutie o poskytnutí podpory pri zvyšovaní likvidity skupine Dexia, záruka štátu nejestvovala. Tá vtedy nemohla byť zohľadnená pri rozhodovaní. Najmä skutočnosť, že belgický zákonodarca bol prinútený ustanoviť explicitnú záruku belgického štátu na tieto operácie – bez toho, že by súvisela s prípadom skupiny Dexia –, zatiaľ čo to tak nie vždy je v ostatných členských štátoch, vyplýva zo špecifickosti akcionárov BNB, ktorá je spoločnosťou kótovanou na burze so súkromnými akcionármi, zatiaľ čo ostatné národné centrálne banky nemajú vo všeobecnosti súkromných akcionárov. Táto záruka je tým nedeliteľnou súčasťou organického štatútu BNB a je zameraná na to, aby umožnila BNB plniť svoju úlohu požičiavateľa v poslednej inštancii. Takáto explicitná záruka nie je potrebná v prípade iných centrálnych bánk, ktoré vlastnia na 100 % jednotlivé štáty. Automatický charakter štátnej záruky bol výslovne ustanovený, aby sa zabezpečilo, že podpora pri zvyšovaní likvidity BNB bude v súlade so zásadami zákazu peňažného financovania a bude vyhovovať kritériám rozhodovacej praxe Komisie, tak ako sú uvedené najmä v jej rozhodnutí Northern Rock (24).
            
         
               (108)
            
            
               Belgické orgány napokon zdôrazňujú, že ak by Komisia predsa len mala hodnotiť podporu pri zvyšovaní likvidity ako štátnu pomoc v zmysle článku 107 ods. 1 ZFEÚ, suma pomoci by sa mala vypočítať na základe rozdielu medzi uplatňovanou sadzbou a referenčnou sadzbou uvedenou v oznámení Komisie o revidovaní metódy výpočtu referenčných a aktualizovaných sadzieb („oznámenie o referenčných sadzbách“) (25). Okrem toho suma pomoci by mala byť v každom prípade obmedzená na polovicu celkovej sumy podpory na zvýšenie likvidity, zodpovedajúcej sume, ktorú BNB skutočne poskytla skupine Dexia, keďže druhá polovica bola poskytnutá skupine Dexia na účet a na riziká Národnej banky Francúzska. Táto banka však nemá nijakú výslovnú záruku od francúzskeho štátu a záruka belgického štátu sa samozrejme nemôže vzťahovať na operáciu vykonanú na účet a na riziká zahraničnej centrálnej banky.
            
         7.2.1.3.   
         Opatrenie FSA
      
   
   
               (109)
            
            
               Orgány príslušných členských štátov sa nazdávajú, že je veľmi malá pravdepodobnosť toho, že záruka poskytnutá belgickým a francúzskym štátom na aktíva FSAM je skutočne zavedená: hranica 4,5 miliardy USD, ktorá predstavuje hornú hranicu vplyvu prvých strát znášaných skupinou Dexia, je totiž vyššia ako najpesimistickejšie scenáre o hospodárskych stratách portfólia. V dôsledku toho by sa suma prípadnej pomoci štátov mala pokladať za nulovú aj v pesimistickom scenári.
            
         7.2.2.   ZLUČITEĽNOSŤ OZNÁMENÝCH OPATRENÍ
   7.2.2.1.   
         Opatrenie FSA
      
   
   
               (110)
            
            
               Predovšetkým príslušné členské štáty zdôrazňujú Komisii, že opatrenie FSA nespadá podľa nich do rámca oznámenia Komisie o zaobchádzaní so znehodnotenými aktívami v bankovom sektore Spoločenstva (26) (ďalej len „oznámenie o znehodnotených aktívach“) z toho dôvodu, že:
               
                           —
                        
                        
                           opatrenie FSA nie je v pravom zmysle zárukou na aktíva, ale zárukou na dlhopisy skupiny Dexia voči FSAM v rámci jej vlastnej záruky (prostredníctvom zmluvy Put): len ak si Dexia nesplní svoje záväzky odkúpiť príslušné aktíva od FSAM v prípade plnenia zmluvy Put, uplatní sa požiadavka na záruku belgického a francúzskeho štátu; v dôsledku toho opatrenie FSA nemá za následok prevod ani automatický predaj aktív,
                        
                     
                           —
                        
                        
                           opatrenie nemá za cieľ ručiť za portfólio FSAM v prospech skupiny Dexia, ale umožniť operáciu predaja uskutočnenú okamžite a potrebnú na reštrukturalizáciu skupiny Dexia,
                        
                     
                           —
                        
                        
                           uvedená operácia predaja bola uskutočnená po ukončení otvoreného a transparentného procesu, čo by malo analogicky s prípadmi privatizácie viesť k záveru, že neobsahuje nijakú zložku štátnej pomoci,
                        
                     
                           —
                        
                        
                           keďže opatrenie oznámené pred dňom prijatia oznámenia o znehodnotených aktívach (25. február 2009) už bolo vyhlásené za zlučiteľné s odsekom 16 hlavných usmernení Spoločenstva o štátnej pomoci na záchranu a reštrukturalizáciu podnikov nachádzajúcich sa v ťažkostiach (27), nie je odôvodnené požadovať, aby bolo zlučiteľné aj s oznámením o znehodnotených aktívach.
                        
                     
         
               (111)
            
            
               Príslušné členské štáty okrem toho zdôrazňujú, že aj keď by malo byť opatrenie FSA posudzované so zreteľom na oznámenie o znehodnotených aktívach, Komisia disponuje všetkými informáciami, ktoré jej umožňujú konštatovať, že uvedené opatrenie je zlučiteľné s vnútorným trhom najmä z dôvodu, že:
               
                           —
                        
                        
                           deľba nákladov je v súlade s oznámením o znehodnotených aktívach hlavne z dôvodu sumy prvých strát znášaných skupinou Dexia, ktorá predstavuje viac ako 36 % nominálnej sumy portfólia krytých aktív, ide teda o podstatne vyšší limit ako minimum 10 % stanovené v oznámení o znehodnotených aktívach; okrem toho v prípade využitia záruky belgického a francúzskeho štátu nad rámec prvej tranže strát skupina Dexia vyplatí tieto členské štáty v cenných papieroch tvoriacich vlastný kapitál, ktorých emisia bude mať oslabujúci účinok na ostatných akcionárov skupiny,
                        
                     
                           —
                        
                        
                           na opatrenie sa vzťahuje trhová odmena rovnajúca sa priemeru CDS za päť rokov skupiny Dexia (v období od 1. januára 2007 do 31. augusta 2008) plus 70 bázických bodov, teda 113 bázických bodov; príslušné členské štáty zdôrazňujú v tomto smere, že sadzba odmeny bola zvýšená o 21 bázických bodov v porovnaní so sumou pôvodne oznámenou Komisii,
                        
                     
                           —
                        
                        
                           hospodársku stratu na aktívach krytých opatrením, tak ako bola odhadnutá nezávislými stranami podľa metodiky schválenej vnútroštátnymi kontrolnými orgánmi, bude plne hradiť skupina Dexia, pokiaľ maximálna strata bude nižšia ako suma prvých strát znášaných skupinou Dexia, tak ako už bolo uvedené.
                        
                     
         
               (112)
            
            
               V dôsledku toho príslušné členské štáty pokladajú opatrenie FSA za zlučiteľné s vnútorným trhom a sumu pomoci obsiahnutú v opatrení za nulovú.
            
         7.2.2.2.   
         Počiatočný plán na reštrukturalizáciu
      
   
   
               (113)
            
            
               Príslušné členské štáty nesúhlasia s pochybnosťami Komisie o schopnosti počiatočného plánu na reštrukturalizáciu oznámeného Komisii vo februári 2009 obnoviť dlhodobú životaschopnosť banky, predísť nadmernému narušeniu hospodárskej súťaže a zabezpečiť primeranú deľbu nákladov na reštrukturalizáciu.
            
         
               (114)
            
            
               Príslušné členské štáty sa totiž vo svojich pripomienkach domnievajú, že opatrenia oznámené Komisii umožňujú zabezpečiť dlhodobú životaschopnosť skupiny Dexia, keďže:
               
                           —
                        
                        
                           plánované zníženie portfólia dlhopisov skupiny Dexia za rok 2010 dosiahne [15 – 30] miliárd EUR (z toho […] miliárd EUR z predajov), rovnakú sumu ako za rok 2011, čo sa ukazuje vierohodné a tiež skôr konzervatívne vo svetle nedávnej skúsenosti skupiny Dexia,
                        
                     
                           —
                        
                        
                           scenár obnovy likvidity zameraný hlavne na zníženie o 100 miliárd EUR potrieb krátkodobého financovania skupiny Dexia koncom roka 2010 je realistický, osobitne z dôvodu obnovy podmienok financovania na trhu s dlhopismi a na trhu s dlhopismi na pôdny záloh,
                        
                     
                           —
                        
                        
                           makroekonomické hypotézy, ktoré sú základom plánu na reštrukturalizáciu skupiny Dexia, sú veľmi konzervatívne,
                        
                     
                           —
                        
                        
                           neistoty, ktoré spomenula Komisia, pokiaľ ide o budúci vývoj trhu financovania miestnych orgánov, majú len slabý vplyv na činnosť skupiny Dexia, keďže tento trh je málo citlivý na makroekonomické podmienky a pokles novej produkcie pôžičiek miestnym orgánom má z druhej strany okrajový vplyv na príjmy skupiny.
                        
                     
         
               (115)
            
            
               Okrem toho príslušné členské štáty zdôrazňujú, že všetky opatrenia na reštrukturalizáciu oznámené vo februári 2009 sa týkajú rentabilných činností, či už ide o činnosti PWB, alebo o zníženie okruhu činností RCB. V dôsledku toho treba vziať do úvahy všetky navrhované opatrenia pri hodnotení opatrení zameraných na zníženie nadmerného narušenia hospodárskej súťaže.
            
         
               (116)
            
            
               Napokon sa príslušné členské štáty domnievajú, že ocenenie sumy pomoci, ktoré urobila Komisia vo svojom rozhodnutí z 13. marca 2009, je nepresné, lebo spočítava nepresné sumy rozličného charakteru, aby dospela k celkovej sume pomoci rádovo vo výške [170 – 210] miliárd EUR. Táto suma, z hľadiska ktorej treba hodnotiť deľbu nákladov medzi skupinou Dexia a príslušnými členskými štátmi, je teda údajne nadhodnotená. Na rozdiel od toho je účasť skupiny Dexia na nákladoch na reštrukturalizáciu podľa príslušných členských štátov podhodnotená, keďže neberie do úvahy zníženie novej produkcie pôžičiek plánované skupinou Dexia a príslušnými členskými štátmi v pláne na reštrukturalizáciu, ktoré treba pokladať za vlastný príspevok skupiny Dexia k nákladom na reštrukturalizáciu.
            
         
               (117)
            
            
               Na záver príslušné členské štáty podporujú rozhodnutie Komisie definitívne povoliť opatrenie FSA, aby sa umožnil predaj FSA spoločnosti Assured Guaranty, ktorý je podstatným prvkom v obnove životaschopnosti a v znížení rizikového profilu skupiny. Naproti tomu si myslia, že pochybnosti Komisie o ostatných opatreniach sú neopodstatnené.
            
         7.3.   PRIPOMIENKY ČLENSKÝCH ŠTÁTOV K PLÁNU NA REŠTRUKTURALIZÁCIU
   
   
               (118)
            
            
               Na doplnenie už uvedených pripomienok formulovaných na základe pôvodného plánu na reštrukturalizáciu oznámeného Komisii vo februári 2009 príslušné členské štáty informovali Komisiu o svojich pripomienkach k doplňujúcim opatreniam na reštrukturalizáciu zaslaným Komisii 9. februára 2010.
            
         
               (119)
            
            
               V tejto veci sa príslušné členské štáty domnievajú, že plán na reštrukturalizáciu by umožnil posilniť dlhodobú životaschopnosť skupiny Dexia, čo by jej dovolilo urýchliť ukončenie opatrenia záruky refinancovania, a bol by odpoveďou na všetky obavy nastolené Komisiou v jej rozhodnutiach z 13. marca 2009 a 30. októbra 2009. Všetky opatrenia na reštrukturalizáciu oznámené od februára 2009 do februára 2010 by vytvárali vo svojej celistvosti projekt reštrukturalizácie a kompenzácie prípadného narušenia hospodárskej súťaže v súlade s požiadavkami, ktoré Komisia formulovala vo svojich rozhodnutiach a počas zasadnutí so zástupcami príslušných členských štátov a skupiny Dexia.
            
         
               (120)
            
            
               Príslušné členské štáty tiež zdôrazňujú, že na posúdenie plánu na reštrukturalizáciu musí Komisia zohľadniť objektívne rozdiely medzi situáciou skupiny Dexia a situáciou ostatných bankových inštitúcií, ktorých plán na reštrukturalizáciu Komisia schválila za posledné mesiace. Osobitne na rozdiel od týchto ostatných inštitúcií:
               
                           —
                        
                        
                           skupina Dexia už obnovila ziskovosť s kladným čistým výsledkom od prvého štvrťroka 2009 a počas nasledujúcich štvrťrokov,
                        
                     
                           —
                        
                        
                           plnenie plánu zabezpečujúceho návrat k dlhodobej životaschopnosti skupiny Dexia sa už do veľkej miery začalo, najmä predajom spoločnosti FSA a znížením potreby krátkodobého financovania o 100 miliárd EUR, čo je už cieľ dosiahnutý vo výške 75 % v treťom štvrťroku 2009,
                        
                     
                           —
                        
                        
                           činnosti tvoriace nosný predmet činnosti skupiny Dexia (PWB a RCB) sa vyznačujú profilom vnútorne slabého rizika. Odmena očakávaná trhovým investorom berie do úvahy tento odlišujúci faktor a umožňuje nižšiu úroveň návratnosti akciového kapitálu – „return on equity“ (ROE) ako úroveň ostatných rizikovejších inštitúcií,
                        
                     
                           —
                        
                        
                           skupina Dexia vyplatila a vyplatí príslušným členským štátom ako odmenu za poskytnutú pomoc významnú odmenu, ktorej úroveň prekročí v niektorých prípadoch (najmä záruka na portfólio „Finančné produkty“ spoločnosti FSA) úroveň predpísanú hlavnými usmerneniami Komisie.
                        
                     
         VIII.   POSÚDENIE POMOCI
   
   8.1.   EXISTENCIA POMOCI
   
   
               (121)
            
            
               Komisia musí posúdiť, či uvedené opatrenia predstavujú štátnu pomoc podľa článku 107 ods. 1 ZFEÚ. Uvedený článok totiž ustanovuje, že: „Ak nie je zmluvami stanovené inak, pomoc poskytovaná členským štátom alebo akoukoľvek formou zo štátnych prostriedkov, ktorá narúša hospodársku súťaž alebo hrozí narušením hospodárskej súťaže tým, že zvýhodňuje určitých podnikateľov alebo výrobu určitých druhov tovaru, je nezlučiteľná s vnútorným trhom, pokiaľ ovplyvňuje obchod medzi členskými štátmi.“ Komisia teda musí v prípade každého opatrenia preskúmať, či sú splnené kumulatívne kritériá uvedené v článku 107 ods. 1 ZFEÚ.
            
         8.1.1.   ZVÝŠENIE KAPITÁLU
   
               (122)
            
            
               Pokiaľ ide o existenciu pomoci spojenú so zvýšením kapitálu, Komisia sa odvoláva na svoje rozhodnutie z 13. marca 2009, v ktorom preukázala, že zásahy belgického štátu a regiónov a francúzskeho a luxemburského štátu predstavujú štátnu pomoc podľa článku 107 ods. 1 ZFEÚ. Pri špecifických okolnostiach v tomto osobitnom prípade si Komisia na druhej strane myslí, že správanie subjektov CDC a Holding Communal možno tiež pripísať štátu.
            
         
               (123)
            
            
               V súlade s judikatúrou len skutočnosť, že hospodársky subjekt je pod štátnou kontrolou, nestačí na to, aby sa štátu pripísali opatrenia prijaté týmto subjektom (28). Z judikatúry Súdneho dvora však tiež vyplýva, že pokiaľ je pre Komisiu veľmi ťažké preukázať z dôvodu prednostných vzťahov jestvujúcich medzi subjektmi CDC a Holding Communal na jednej strane a ich jednotlivými štátmi na strane druhej, že v tomto osobitnom prípade rozhodnutia dať kapitálovú injekciu skupine Dexia sa prijali na pokyn verejných orgánov, možnosť pripísania týchto opatrení štátu možno vyvodiť zo súboru indícií vlastných okolnostiam, za ktorých došlo k týmto opatreniam. (29).
            
         
               (124)
            
            
               Také indície ako najmä „začlenenie podniku do štruktúr verejnej správy, charakter jeho činností a ich vykonávanie na trhu v bežných podmienkach hospodárskej súťaže so súkromnými hospodárskymi subjektmi, právny štatút podniku podliehajúceho verejnému právu alebo súkromnému právu obchodných spoločností, intenzita dohľadu verejných orgánov nad riadením podniku alebo akýkoľvek iný ukazovateľ, ktorý by v konkrétnom prípade poukazoval na zaangažovanie verejných orgánov alebo nepravdepodobnosť ich nezaangažovania do prijímania opatrenia, aj so zreteľom na jeho rozsah, obsah alebo na podmienky, ktoré obsahuje“, môžu byť relevantné pre prijatie záveru o možnosti pripísať štátu opatrenie prijaté verejným podnikom (30).
            
         
               (125)
            
            
               V tomto osobitnom prípade treba konštatovať na jednej strane, že:
               
                           —
                        
                        
                           pokiaľ ide o subjekt CDC, ten je verejnou inštitúciou podriadenou dohľadu a záruke zákonodarného orgánu podľa francúzskeho zákona o štátnom rozpočte z 28. apríla 1816, ktorá plní úlohy všeobecného záujmu (hlavne financovanie inštitúcií verejnej služby), riadi sa ustanoveniami zákonov a predpisov a jej generálny riaditeľ, ako aj jej hlavní riadiaci pracovníci sú menovaní prezidentom Francúzskej republiky a francúzskou vládou (31); subjekt CDC nepodliehal v čase skutkov a odchylne od všeobecného práva kontrole bankovej komisie ani agentúre pre podiely štátu, ani dani zo spoločností platiacich „dobrovoľný príspevok“ štátnej pokladnici,
                        
                     
                           —
                        
                        
                           pokiaľ ide o Holding Communal, jeho akcionármi je 599 belgických obcí a provincií a je hlavným sprostredkovateľom financovania miestnych orgánov; všetci členovia jeho správnej rady sú miestni a mestskí poslanci, starostovia alebo zástupcovia starostov; stanovy Holding Communal ustanovujú, že podlieha kontrole ministerstva financií a ministerstva vnútra podľa podmienok stanovených zákonom; z tohto hľadiska treba zdôrazniť, že dvaja komisári vlády (zastupujúci jednotlivo ministerstvo financií a ministerstvo vnútra) majú právomoc namietať voči rozhodnutiu správnej rady Holding Communal; podľa judikatúry (32) však jestvovanie práva veta alebo práva schválenia štátu zahŕňa možnosť pripísať štátu správanie právneho subjektu, čo sa vzťahuje v tomto osobitnom prípade na Holding Communal.
                        
                     Na druhej strane treba konštatovať, že v tejto veci došlo ku kapitálovej injekcii zo strany CDC a Holding Communal súbežne s ostatnými opatreniami prijatými štátmi (kapitálová injekcia poskytnutá priamo štátmi a regiónmi, štátne záruky, opatrenie FSA, podpora pri zvyšovaní likvidity zaručená belgickým štátom). Tieto injekcie spadajú s ostatnými opatreniami do celkového zosúladeného rámca opatrení s cieľom zachrániť skupinu Dexia koncom septembra 2009.
               Súbežnosť týchto zásahov v kombinácii s už uvedenými prvkami však poukazuje na nepravdepodobnosť nejestvovania zásahu verejných orgánov do rozhodnutí subjektov CDC a Holding Communal zúčastniť sa na zvýšení kapitálu skupiny Dexia. Je teda oprávnené tvrdiť, že kapitálové injekcie schválené subjektmi CDC a Holding Communal možno pripísať ich jednotlivým členským štátom.
            
         
               (126)
            
            
               Komisia zastáva názor, že rekapitalizácia vykonaná takzvanými „historickými“ akcionármi nespĺňa kritérium podľa judikatúry súkromného investora v trhovom hospodárstve. Totiž účasť na rekapitalizácii skupiny Dexia akcionárov, ktorých správanie nemožno pripísať štátu, obmedzená na 12,4 % celkového zvýšenia kapitálu, nestačí na vyvodenie záveru, že historickí akcionári konali ako súkromní investori v trhovom hospodárstve. Zásada súkromného investora v trhovom hospodárstve sa uplatňuje iba v bežných trhových podmienkach (33). Historickí akcionári však zasiahli, aby zachránili skupinu Dexia na vrchole finančnej krízy v úplne abnormálnych bežných trhových podmienkach. Okrem toho tento zásah „historických“ akcionárov spadal do rámca súboru opatrení s cieľom zachrániť skupinu Dexia, spoločnosť nachádzajúcu sa vo veľkých ťažkostiach a majúcu systémový význam pre hospodárstvo troch príslušných členských štátov. Treba však zdôrazniť, že je potrebné oddeliť odôvodnenia verejnej, hospodárskej a sociálnej politiky od posudzovania zásady súkromného investora v trhovom hospodárstve (34). Ďalej na to, aby sa splnilo kritérium súkromného investora v trhovom hospodárstve, treba podoprieť vierohodnosť investície „obchodným plánom“ex-ante, najlepšie obchodným plánom ex-ante, ktorý je potvrdený nezávislými audítormi a krízovými simuláciami („stresový test“) (35).
            
         
               (127)
            
            
               Napokon, aj keď je verejný investor vlastníkom (čo je prípad „historických“ akcionárov, ktorých správanie možno pripísať štátu, teda subjektov CDC a Holding Communal), pri porovnávaní so súkromným investorom v trhovom hospodárstve treba preveriť, či sa investor správa ako obozretný investor, ktorý neriskuje viac, ako by riskoval súkromný investor v trhovom hospodárstve (36). Historickým charakterom investora teda nemožno odôvodniť “pružnejšie” uplatnenie zásady súkromného investora v trhovom hospodárstve.
            
         
               (128)
            
            
               Na druhej strane Komisia zastáva názor, že zvýšenie kapitálu, ktoré možno pripísať príslušným členským štátom, je selektívne, keďže sa týka len jedného podniku, skupiny Dexia. Vzhľadom na veľkosť skupiny Dexia a jej význam na belgickom, francúzskom a luxemburskom trhu a na skutočnosť, že bez zásahov by sa skupina mohla ocitnúť v platobnej neschopnosti, čo by významným spôsobom zmenilo štruktúru bankového trhu na troch územiach, Komisia zastáva názor, že uvedené opatrenia ovplyvňujú obchod medzi členskými štátmi.
            
         
               (129)
            
            
               Na záver sa Komisia nazdáva, že kapitálová injekcia poskytnutá subjektmi CDC a Holding Communal teda predstavuje prvok pomoci, ktorú získala skupina Dexia podľa článku 107 ods. 1 ZFEÚ.
            
         
               (130)
            
            
               Naproti tomu sa Komisia domnieva, že takto poskytnuté zdroje skupine Dexia na základe správania spoločností Ethias (ktorá nebola znárodnená pri zvyšovaní kapitálu), Arcofin (ktorej väčšinový kapitál vlastnia súkromní akcionári) a CNP Assurance (ktorej väčšinový kapitál patrí súkromným akcionárom, teda skupine Banque Populaire Caisses d’Épargne a vlastníkom „pohyblivého“ kapitálu), nie sú štátnymi zdrojmi.
            
         8.1.2.   ZÁRUKA ŠTÁTOV
   
               (131)
            
            
               Komisia preukázala charakter pomoci záruky vo svojich rozhodnutiach z 19. novembra 2009 (odôvodnenia 24 až 27) a z 30. októbra 2009 (odôvodnenie 13). Z tohto hľadiska Komisia zastáva názor, že argumentácia uvedená v týchto rozhodnutiach zostáva uplatniteľná a že opatrenie predstavuje štátnu pomoc podľa článku 107 ods. 1 ZFEÚ.
            
         8.1.3.   PODPORA PRI ZVYŠOVANÍ LIKVIDITY
   
               (132)
            
            
               Pokiaľ ide o existenciu pomoci pri zvyšovaní likvidity, Komisia berie na vedomie pripomienky belgických orgánov o zvyšovaní likvidity, ktoré uskutočnila banka BNB v prospech skupiny Dexia. Komisia sa však domnieva, že tieto pripomienky nie sú také, aby zmenili závery, pokiaľ ide o prvok pomoci súvisiaci so zvyšovaním likvidity, tak ako sú uvedené v jej rozhodnutí z 19. novembra 2008.
            
         
               (133)
            
            
               Totiž v bode 51 svojho oznámenia o uplatnení pravidiel v oblasti štátnej pomoci na opatrenia prijaté v prospech finančných inštitúcií v súvislosti s globálnou finančnou krízou (37) (ďalej len „bankové oznámenie“) Komisia uviedla, že sa nazdáva, že poskytnutie finančných prostriedkov centrálnou bankou finančnej inštitúcii nepredstavuje štátnu pomoc, keď sú splnené určité podmienky (38).
            
         
               (134)
            
            
               Jednou z podmienok toho, aby nešlo o pomoc definovanú bankovým oznámením, je, že „opatrenie […] nie je kryté štátnou protizárukou“. V tomto prípade Komisia poznamenala, že úvery poskytnuté bankou BNB sú kryté zárukou belgického štátu (so spätnou účinnosťou) podľa zákona z 15. októbra 2008 o opatreniach zameraných na podporu finančnej stability a zavádzajúcich osobitne štátnu záruku týkajúcu sa poskytnutých úverov a iných operácií vykonaných v rámci finančnej stability. Podpora pri zvyšovaní likvidity poskytnutá bankou BNB získala záruku belgického štátu, a teda podmienka ustanovená v oznámení nie je splnená.
            
         
               (135)
            
            
               Podmienky definované v bankovom oznámení na vylúčenie prítomnosti pomoci teda nie sú úplne splnené. Preto ide o to preveriť, či sú skutočne splnené podmienky predstavujúce štátnu pomoc. Keďže BNB je inštitúciou belgického štátu, jej zdroje sú verejnými zdrojmi. V tomto prípade je to o to viac pravdivé, lebo protizáruka má za následok, že každú stratu bude priamo znášať belgický štát. Okrem toho zvyšovanie likvidity je opatrenie selektívne priznané skupine Dexia. Napokon opatrenie selektívne zvýhodňuje skupinu Dexia tým, že jej poskytuje financovanie, ktoré už banka nemôže získať na trhu. Keďže skupina Dexia pôsobí vo viacerých členských štátoch a vo väčšine svojich činností v konkurencii s ostatnými finančnými inštitúciami, z ktorých väčšina nedostala porovnateľnú pomoc, táto výhoda narúša hospodársku súťaž a ovplyvňuje obchod medzi členskými štátmi.
            
         
               (136)
            
            
               Komisia usúdila, že podpora pri zvyšovaní likvidity zavedená bankou BNB na vlastný účet skutočne predstavuje štátnu pomoc podľa článku 107 ods. 1 ZFEÚ.
            
         8.1.4.   OPATRENIE FSA
   
               (137)
            
            
               Komisia preukázala charakter pomoci opatrenia FSA vo svojom rozhodnutí z 13. marca 2009 (odôvodnenia 53 až 56) a myslí si, že pripomienky príslušných členských štátov nie sú také, aby spochybnili jej závery.
            
         
               (138)
            
            
               Komisia usúdila, že opatrenie FSA predstavuje štátnu pomoc podľa článku 107 ods. 1 ZFEÚ.
            
         8.2.   VYČÍSLENIE POMOCI
   
   
               (139)
            
            
               Vo svojich rozhodnutiach z 19. novembra 2008 a 13. marca 2009 Komisia už urobila prvý odhad sumy pomoci spojenej s uvedenými opatreniami. Na základe tohto prvého odhadu a doplňujúcich informácií oznámených príslušnými členskými štátmi od 13. marca 2009 Komisia dospela k sume pomoci zloženej z nasledujúcich prvkov.
            
         8.2.1.   ZVÝŠENIE KAPITÁLU
   
               (140)
            
            
               Celková suma kapitálovej injekcie oznámenej 30. septembra 2008 je 6,4 miliardy EUR, od ktorej treba odpočítať z dôvodov, ktoré už boli uvedené, kapitálové injekcie subjektov Ethias, Arcofin a CNP Assurance, teda jednotlivo 150 miliónov EUR, 350 miliónov EUR a 288 miliónov EUR.
            
         
               (141)
            
            
               Komisia tiež poznamenáva, že skupina Dexia upustila v rámci svojho plánu na reštrukturalizáciu od zisku z konvertibilných cenných papierov Dexia BIL vo výške 376 miliónov EUR, ktoré mali byť a nikdy neboli upísané luxemburským štátom. V dôsledku toho sa aj táto suma odpisuje od sumy, ktorú treba zohľadniť v prvkoch pomoci spojených so zvýšením kapitálu.
            
         
               (142)
            
            
               Čiže celková suma pomoci spojená so zvýšením kapitálu dosahuje výšku 5,2 miliardy EUR (39).
            
         8.2.2.   ZÁRUKA ŠTÁTOV
   
               (143)
            
            
               V súlade s dohodou o záruke podpísanou medzi skupinou Dexia a príslušnými členskými štátmi 9. októbra 2008 sa záruka príslušných členských štátov týka maximálnej sumy 150 miliárd EUR. Táto suma bola znížená na 100 miliárd EUR v dohode o záruke, ktorá nadobudla platnosť 1. novembra 2009.
            
         
               (144)
            
            
               Vo svojich pripomienkach týkajúcich sa rozhodnutia o začatí konania príslušné členské štáty zdôraznili, že suma pomoci spojená so zárukou by sa mala vypočítať v súlade s oznámením Komisie o revidovaní metódy výpočtu referenčných a diskontných sadzieb (ďalej len „oznámenie o referenčných sadzbách“) (40). Podľa ustanovení tohto oznámenia prvky pomoci súvisiace so zárukou sa budú rovnať rozdielu medzi sadzbou odmeny za záruku a referenčnou sadzbou definovanou ako referenčná sadzba medzibankového trhu (IBOR) zvýšená o 75 bázických bodov.
            
         
               (145)
            
            
               V odpovedi na tieto pripomienky Komisia poznamenáva, že v prípadoch podnikov nachádzajúcich sa v ťažkostiach nie je relevantné uplatnenie referenčnej sadzby založenej na trhových sadzbách, lebo pokiaľ by nejestvovala záruka, skupina Dexia by nemohla získať nijaké financovanie na trhoch. Preto v súlade s ustálenou praxou v prípadoch reštrukturalizácie, ktoré boli Komisii predložené, Komisia zastáva názor, že prvok pomoci, ktorý treba zohľadniť pri záruke, môže dosiahnuť až sumy skutočne kryté zárukou, teda 100 miliárd EUR, čo zodpovedá maximálnej sume zložiek pasív skupiny Dexia, ktoré možno skutočne kryť z hľadiska záruky od 1. novembra 2009 (41).
            
         8.2.3.   PODPORA PRI ZVYŠOVANÍ LIKVIDITY
   
               (146)
            
            
               Analogicky podľa predchádzajúcej argumentácie o záruke Komisia zastáva názor, že prvok pomoci obsiahnutý v záruke belgického štátu poskytnutej na podporu pri zvyšovaní likvidity a zavedenej bankou BNB môže ísť až do súm skutočne krytých zárukou, teda […] miliárd EUR, čo zodpovedá podielu maximálnej sumy zvýšenia likvidity, tak ako bola schválená Radou guvernérov ECB, na náklady BNB a zaručenej belgickým štátom.
            
         8.2.4.   OPATRENIE FSA
   
               (147)
            
            
               V súlade s oznámením o znehodnotených aktívach (42) Komisia zastáva názor, že suma, ktorú treba vziať do úvahy pri ocenení sumy pomoci súvisiacej s opatrením znehodnotených aktív, je rozdiel medzi vnútropodnikovou cenou a trhovou cenou uvažovaného portfólia. Podľa praxe Komisie (43) je vnútropodniková cena definovaná ako zostatková hodnota al pari znížená o sumu prvej tranže úplne hradenej bankou, ktorá je príjemcom opatrenia.
            
         
               (148)
            
            
               Opatrenie FSA sa vyznačuje istými osobitosťami v porovnaní s inými opatreniami zaobchádzania so znehodnotenými aktívami, ku ktorým sa musela vyjadriť Komisia:
               
                           —
                        
                        
                           Portfólio FSAM (zostatková hodnota al pari 16,98 miliárd USD k 30. septembru 2008) zahŕňa dve podportfóliá: i) vylúčené aktíva (zostatková hodnota al pari 4,5 miliardy USD), ktorých sa týka zmluva Put bez záruky, a ii) kryté aktíva (zostatková hodnota al pari 12,48 miliardy USD), ktorých sa týka zmluva Put so zárukou v zmysle, že dohoda o záruke ustanovuje, že belgický a francúzsky štát sa zaväzujú ručiť za dlhopisy skupiny Dexia podľa dohody Put vrátane týchto aktív. Komisia predsa však poznamenáva, že všetky požiadavky podľa zmluvy Put (pokiaľ ide tak o kryté aktíva, ako aj o vylúčené aktíva) sa berú do úvahy na odpis prvej tranže 4,5 miliardy USD, ktorú si ponechala skupina Dexia. Táto prvá tranža 4,5 miliardy USD nepokrýva teda len portfólio aktív krytých opatrením, ale celé portfólio FSAM.
                        
                     
                           —
                        
                        
                           Okrem toho v opatrení sa ustanovuje v prípade potreby zásah belgického a francúzskeho štátu na prvú žiadosť aj v prípade prvej tranže 4,5 miliardy USD, pričom belgický a francúzsky štát sa potom môžu obrátiť na skupinu Dexia, ktorá vtedy musí splatiť tento zásah v hotovosti. Tento mechanizmus teda vystavuje belgický a francúzsky štát riziku strát z krytých aktív a riziku zlyhania skupiny Dexia, a to už v rámci prvej tranže 4,5 miliardy USD. Táto špecifickosť sa obvykle nenachádza v opatreniach znehodnotených aktív.
                        
                     
         
               (149)
            
            
               Z dôvodu týchto špecifickostí uvažovaným portfóliom, pre ktoré sa vypočítava vnútropodniková cena, je celkové portfólio FSAM a nie iba portfólio krytých aktív. K 31. januáru 2009 dosahovala zostatková hodnota al pari 16,6 miliardy USD. Vnútropodniková cena je teda 12,1 miliardy USD (teda rozdiel medzi 16,6 a 4,5 miliardy USD). Trhová cena bola [7 – 9] miliárd USD tak, že suma pomoci dosahuje [3,1 – 5,1] miliardy USD, čiže [2,4 – 4,0] miliardy EUR (44).
            
         8.2.5.   CELKOVÁ SUMA RÔZNYCH OPATRENÍ POMOCI
   
               (150)
            
            
               Ako zdôraznili príslušné členské štáty vo svojich pripomienkach k rozhodnutiu o začatí konania, Komisia priznáva, že nie je relevantné spočítavať sumy pomoci zodpovedajúce rekapitalizácii s zárukami pasív, keďže tieto dva druhy opatrení nemajú rovnaký vplyv na narušenie hospodárskej súťaže. Komisia teda poznamenáva, že pomoc prijatá skupinou Dexia vo forme zvýšenia kapitálu a pomoci pri zaobchádzaní so znehodnotenými aktívami (opatrenie FSA) predstavuje celkovo sumu 8,4 miliardy EUR a že pomoc vo forme záruky a podpory pri zvyšovaní likvidity môže dosiahnuť až sumu [95 – 135] miliárd EUR.
            
         8.3.   ZLUČITEĽNOSŤ POMOCI
   
   8.3.1.   PRÁVNY ZÁKLAD
   
               (151)
            
            
               Podľa článku 107 ods. 3 písm. b) ZFEÚ „za zlučiteľné s vnútorným trhom možno považovať […] pomoc […] na nápravu vážnej poruchy fungovania v hospodárstve členského štátu“. Vzhľadom na situáciu finančných trhov od poskytnutia uvedených opatrení Komisia zastáva názor, že uvedené opatrenia možno hodnotiť na základe článku 107 ods. 3 písm. b) ZFEÚ. Pokiaľ ide o belgickú, francúzsku a luxemburskú ekonomiku, toto bolo potvrdené rôznymi rozhodnutiami Komisie, ktorými sa schválili opatrenia prijaté orgánmi týchto štátov na boj proti finančnej kríze (45). V dôsledku toho podľa vzoru rozhodnutí z 19. novembra 2008, 13. marca 1009 a 30. októbra 2009 o skupine Dexia právnym základom na hodnotenie uvedených opatrení pomoci zostáva článok 107 ods. 3 písm. b) ZFEÚ.
            
         
               (152)
            
            
               Komisia spresnila v kontexte súčasnej krízy podmienky, za ktorých by sa mala uplatňovať pomoc pri zaobchádzaní so znehodnotenými aktívami a pomoc pri reštrukturalizácii inštitúcií nachádzajúcich sa v ťažkostiach. Tieto zásady sú vymenované v oznámení o znehodnotených aktívach a v oznámení o reštrukturalizácii.
            
         8.3.2.   ZLUČITEĽNOSŤ OPATRENIA FSA
   
               (153)
            
            
               Ako sa uvádza v rozhodnutí z 13. marca 2009, opatrenie FSA spadá do rámca oznámenia o znehodnotených aktívach, aj keď jeho prvoradým cieľom bolo umožniť, aby sa uskutočnila operácia predaja FSA. Toto opatrenie sa teda musí analyzovať na základe podmienok ustanovených v oznámení o znehodnotených aktívach. V tomto smere Komisia vo svojom rozhodnutí z 13. marca 2009 usúdila, že samotná záruka, ako aj krytie z hľadiska aktív a deľba nákladov medzi skupinou Dexia a belgickým a francúzskym štátom boli zlučiteľné s vnútorným trhom. Zostávalo však ešte preveriť ocenenie aktív, odmenu opatrenia a odmenu cenných papierov, ktoré mala emitovať Dexia nad rámec prvej tranže 4,5 miliardy USD.
            
         8.3.2.1.   
         Ocenenie aktív
      
   
   
               (154)
            
            
               Komisia analyzovala, či zavedená metóda oceňovania REH zodpovedala požiadavkám stanoveným v oznámení o znehodnotených aktívach, a najmä i) či sa opierala v najvyššej miere o pozorovateľné údaje, ii) či stanovila realistické a obozretné predpoklady, pokiaľ ide o peňažné toky, a iii) či bola založená na obozretných simuláciách krízy v čase, keď sa robilo ocenenie.
            
         
               (155)
            
            
               Táto analýza použitých metód oceňovania aktív sa vykonala za odbornej pomoci expertov, s ktorými Komisia uzatvorila zmluvu. Vykonala sa v prípade každej z hlavných tried aktív, ktoré sa nachádzali v portfóliu FSAM, z pohľadu a podľa základného a stresového scenára. Na základe posudzovania zvolenej metodiky a predpokladov na ocenenie REH Komisia dospela k ich pozitívnemu hodnoteniu. Komisia zdôraznila, že zvolené predpoklady sú celkovo konzervatívne:
               
                           —
                        
                        
                           miery zlyhania sa prognózovali opatrným spôsobom, pričom sa využili najnovšie tendencie výkonnosti týchto aktív na úrovniach považovaných za konzervatívne,
                        
                     
                           —
                        
                        
                           prognózovali sa obozretné miery inkasa (a to vrátane nákladov na likvidáciu a na inkaso), ktoré odzrkadľovali najnovšie tendencie a neprognózovali zlepšenie v nasledujúcich rokoch,
                        
                     
                           —
                        
                        
                           predpoklady týkajúce sa predčasných splátok sú tiež konzervatívne a zodpovedajú posledným pozorovaným tendenciám.
                        
                     
         
               (156)
            
            
               […]
            
         
               (157)
            
            
               Prvá tranža 4,5 miliardy USD, ktorú má Dexia splatiť v hotovosti, je vyššia ako úroveň očakávaných strát ocenených prezieravým spôsobom a v súlade s oznámením o znehodnotených aktívach, a to tak v rámci základného scenára, ako aj v rámci stresového scenára, a tak v portfóliu FSAM v jeho celistvosti, ako aj v portfóliu FSAM po odpočítaní vylúčených aktív. Vnútropodniková cena stanovená na 12,1 miliardy USD je nižšia ako REH tak v základnom scenári ([13,6 – 14,6] miliárd USD), ako aj v stresovom scenári ([12 – 13] miliárd USD).
            
         8.3.2.2.   
         Odmena opatrenia FSA
      
   
   
               (158)
            
            
               Na opatrenie FSA sa vzťahuje ročná odmena, ktorú vypláca skupina Dexia belgickému a francúzskemu štátu vo výške 113 bázických bodov z dôvodu krytia rizika zlyhania podľa zmluvy Put so zárukou, ku ktorej sa pripočíta 32 bázických bodov v rámci krytia rizika zlyhania skupiny Dexia pri plnení jej záväzkov likvidity voči FSAM.
            
         
               (159)
            
            
               Komisia hodnotí pozitívne skutočnosť, že prvá tranža 4,5 miliardy USD, ktorú má Dexia splatiť v hotovosti, je vyššia ako úroveň očakávaných strát k 31. januáru 2009 tak v základnom scenári, ako aj v stresovom scenári, pretože to znižuje riziko znášané belgickým a francúzskym štátom. Komisia osobitnejšie pozitívne hodnotí úroveň odmien poskytnutú belgickému a francúzskemu štátu za opatrenie FSA so zreteľom na úroveň zostávajúceho rizika, ktoré na seba vzali belgický a francúzsky štát. Na druhej strane podľa oznámenia o znehodnotených aktívach v záujme hodnotenia odmeny opatrenia FSA sa možno odvolať na uvoľnenie regulovaného kapitálu vytvorenému vďaka opatreniu. Vzhľadom na veľký objem prvej tranže a na skutočnosť, že na túto tranžu sa vzťahuje vyváženosť 1 250 % s cieľom vypočítať regulovaný kapitál pridružený k tejto prvej tranži, francúzsky a belgický štát preukázali, že opatrenie FSA neuvoľňuje regulovaný kapitál. Ako sa uvádza v bode 21 (poznámka pod čiarou č. 11) oznámenia o znehodnotených aktívach, opatrenia na záchranu aktív sa musia odmeňovať podobným spôsobom ako kapitálová injekcia. Výška kapitálu, ktorá by bola porovnateľná s opatrením FSA, je tu nulová z dôvodu nejestvovania uvoľnenia regulovaného kapitálu. Naproti tomu opatrenie FSA pokrýva širší rámec na spúšťacie udalosti ako len straty z krytých aktív. Komisia preto zastáva názor, že ročná odmena opatrenia FSA je primeraná.
            
         8.3.2.3.   
         Odmena cenných papierov, ktoré sa majú emitovať
      
   
   
               (160)
            
            
               Komisia poznamenáva, že kompenzácia pri využití záruky, ktorú dostanú belgický a francúzsky štát, prekračujúca prvú tranžu 4,5 miliardy USD, je vyššia ako to, čo sa vyžaduje v oznámení o znehodnotených aktívach.
            
         8.3.2.4.   
         Záver o zlučiteľnosti opatrenia FSA s oznámením o znehodnotených aktívach
      
   
   
               (161)
            
            
               Komisia teda usudzuje, že opatrenie FSA je zlučiteľné so zásadami oznámenia o znehodnotených aktívach.
            
         8.3.3.   ZLUČITEĽNOSŤ PLÁNU NA REŠTRUKTURALIZÁCIU
   8.3.3.1.   
         Požadovaná miera reštrukturalizácie
      
   
   
               (162)
            
            
               Ako sa už uviedlo, suma pomoci spojená so zvýšením kapitálu a s opatrením FSA predstavuje celkovo 8,4 miliardy EUR. V súlade s bodom 4 oznámenia o reštrukturalizáciách ide o sumu, ktorá sa musí zohľadniť v hodnotení povinnosti predložiť plán na reštrukturalizáciu. Prvky pomoci spojené so zárukou a podporou pri zvyšovaní likvidity, ktoré zaviedla BNB, sa zas musia zohľadniť v hodnotení zlučiteľnosti plánu na reštrukturalizáciu s vnútorným trhom (46).
            
         
               (163)
            
            
               Ako sa uvádza v bode 4 (poznámka pod čiarou č. 4) oznámenia o reštrukturalizáciách, kritériá a osobitné okolnosti, s ktorými je spojená povinnosť predložiť plán na reštrukturalizáciu, sa vzťahujú najmä, nie však výlučne, na situácie, keď postihnutú banku rekapitalizoval štát alebo keď banka, ktorá bola odbremenená od znehodnotených aktív, už dostala štátnu pomoc v akejkoľvek forme, ktorá prispieva k pokrytiu alebo prevencii strát a ktorá kumulatívne presahuje 2 % všetkých rizikovo vážených aktív. Komisia však už preukázala vo svojich rozhodnutiach z 19. novembra 2008, 13. marca 2009 a 30. októbra 2009, že Dexia bola podnikom nachádzajúcim sa v ťažkostiach v čase zavedenia opatrení pomoci.
            
         
               (164)
            
            
               Prvky pomoci súvisiace so zvýšením kapitálu a s opatrením FSA predstavujú 5,5 % rizikovo vážených aktív skupiny vypočítaných k 31. decembru 2008, čo je suma vysoko presahujúca 2 % rizikovo vážených aktív určená na pokrytie strát, ktoré vykázala Dexia. Podľa týchto zásad teda musí Dexia predložiť plán na reštrukturalizáciu.
            
         
               (165)
            
            
               Miera požadovanej reštrukturalizácie závisí od závažnosti problémov, s ktorými sa stretla každá banka, a od sumy prijatej pomoci. V tomto smere je pomoc, ktorá sa má zohľadniť, celkovou pomocou vyplývajúcou z opatrení rekapitalizácie a zaobchádzania so znehodnotenými aktívami, ako aj zo získaných záruk. Zlučiteľnosť plánu na reštrukturalizáciu sa musí hodnotiť z hľadiska podmienok vysvetlených v oznámení o reštrukturalizáciách. Ide o tieto podmienky:
               
                           —
                        
                        
                           plán na reštrukturalizáciu musí umožniť obnovu dlhodobej životaschopnosti inštitúcie,
                        
                     
                           —
                        
                        
                           plán na reštrukturalizáciu musí zabezpečiť spravodlivú deľbu nákladov na reštrukturalizáciu medzi členskými štátmi a bankou,
                        
                     
                           —
                        
                        
                           plán na reštrukturalizáciu musí umožniť nápravu nadmerného narušenia hospodárskej súťaže spôsobeného pomocou.
                        
                     
         8.3.3.2.   
         Obnova dlhodobej životaschopnosti inštitúcie
      
   
   
               (166)
            
            
               V súlade s kapitolou 2 oznámenia o reštrukturalizáciách plán na reštrukturalizáciu má umožniť obnovu dlhodobej životaschopnosti inštitúcie, teda plán na reštrukturalizáciu má byť komplexný, podrobný a založený na ucelenej koncepcii, má preukázať, akým spôsobom dokáže banka čo najskôr obnoviť svoju dlhodobú životaschopnosť bez štátnej pomoci (maximálne päť rokov). Plán na reštrukturalizáciu má obsahovať najmä porovnanie s alternatívnymi možnosťami, ku ktorým patrí likvidácia alebo pohltenie inou bankou, má uvádzať príčiny ťažkostí banky, informácie o podnikateľskom modeli spoločnosti, plánovať upustenie od činností, ktoré by štrukturálne naďalej vytvárali stratu, ustanoviť primeranú návratnosť vlastného kapitálu (a to v základnom a stresovom scenári) a naplánovať pravidlá splatenia štátnej pomoci.
            
         a)   Hodnotenie podnikateľského modelu skupiny Dexia
   
   
               (167)
            
            
               Komisia predovšetkým pozitívne hodnotí skutočnosť, že skupina Dexia vykázala pozitívne výsledky za tri prvé štvrťroky 2009. Z pohľadu týchto výsledkov však Komisia poznamenáva aj tieto skutočnosti:
               
                           —
                        
                        
                           v tom istom roku 2009 sa prevádzková výkonnosť skupiny relatívne zhoršila, 44 % zníženie v 1. až 3. štvrťroku 2009,
                        
                     
                           —
                        
                        
                           významná časť výsledkov skupiny, ktorú skupina Dexia odhaduje na približne [300 – 500] miliónov EUR v roku 2009, má pôvod vo výsledkoch treasury a osobitne v transformačných činnostiach možných vďaka veľkej strmosti krivky pre lehoty splatnosti do jedného roka,
                        
                     
                           —
                        
                        
                           skupina Dexia by pravdepodobne nevykázala zisk, ak by nezískala taký významný objem finančných prostriedkov zaručených príslušnými členskými štátmi (ktorého rozsah je jedným z najvyšších v Európe).
                        
                     
         
               (168)
            
            
               Na základe podrobných informácií, ktoré oznámila skupina Dexia a príslušné členské štáty, Komisia vymedzila dva hlavné zdroje zisku pre skupinu Dexia: rekurentné zisky spojené s tradičnými bankovými činnosťami skupiny Dexia na jednej strane a menej stabilné zisky na strane druhej. Prvé zahŕňajú hlavne príjmy z pôžičiek a portfólio dlhopisov, príjmy z provízií, náklady na refinancovanie, cenu rizika a operatívne náklady. Druhé vyplývajú z krátkodobých činností transformácie, z trhových činností na vlastný účet a z mimoriadnych príjmov získaných napríklad z predaja aktív, zo zúčtovania rezerv alebo z otvorených pozícií voči derivovaným nástrojom.
            
         
               (169)
            
            
               Podľa informácií, ktoré Komisii oznámili príslušné členské štáty […] tak, aby analýza hlavných zdrojov zisku skupiny mohla prebiehať z hľadiska marží vo vzťahu k medzibankovej referenčnej sadzbe. Na základe tejto analýzy vykonanej za rok 2009 Komisia zastáva názor, že tradičné bankové činnosti skupiny Dexia vykážu veľmi slabú, dokonca zápornú rentabilitu. Tejto analýze neodporuje skúmanie kladných výsledkov zaznamenaných za prvé tri štvrťroky 2009, ktorých pôvod súvisí s osobitnými okolnosťami uvedenými ďalej v texte.
            
         
               (170)
            
            
               Okrem toho prognózy, ktoré sa môžu rozumne odvodiť, pokiaľ ide o budúci vývoj hlavných zdrojov zisku skupiny, neumožňujú v danom stave vyvodiť, že je možné zlepšenie výsledkov v tradičných bankových činnostiach skupiny Dexia. Totiž:
               
                           —
                        
                        
                           priemerná marža z činností pôžičiek PWB a portfólio dlhopisov by zostávali dlhodobo slabé z dôvodu i) slabej úrovne príjmov z týchto činností (od […] bázických bodov podľa informácií obsiahnutých v pláne na reštrukturalizáciu); ii) relatívne pomalého profilu odpisu týchto aktív vzhľadom na priemernú (dlhú) lehotu splatnosti pôžičiek PWB a aktív dlhopisov a iii) ťažkostí skupiny Dexia nahradiť tieto aktíva blížiace sa k splatnosti novými pôžičkami, ktoré by prinášali vyššie príjmy. V tejto poslednej veci Komisia poznamenáva, že skupina Dexia si stanovila nový cieľ v oblasti činnosti PWB vo výške […] miliárd EUR v roku 2009, realizovaný vo výške […] z plánovanej sumy ([…] miliárd EUR) za prvých 11 mesiacov roku 2009, a to z dôvodu zvýšenej konkurencie v týchto činnostiach na tradičných trhoch skupiny Dexia a tlaku na znižovanie marží,
                        
                     
                           —
                        
                        
                           príjmy z provízií, ktorých významným zdrojom v minulosti bol predaj štruktúrovaných produktov v rámci finančných služieb, ktoré ponúkala skupina Dexia miestnym orgánom, by mohli v budúcnosti klesnúť z dôvodu predpokladaného vyčerpania tohto zdroja (pokles predaja štruktúrovaných produktov z dôvodu poklesu novej produkcie PWB a nízkeho záujmu miestnych orgánov o tento druh produktov v budúcnosti) a zvýšenej konkurencie pri týchto činnostiach prinášajúcich provízie,
                        
                     
                           —
                        
                        
                           náklady na financovanie by sa mohli zvýšiť z toho dôvodu, že skupina Dexia by musela postupne nahradiť krátkodobé financovanie a/alebo financovanie získané z centrálnych bánk dlhodobým financovaním získaným buď i) na trhu s dlhopismi za vyššie ceny ako ceny zaznamenané pred finančnou krízou, alebo ii) na trhu s dlhopismi na pôdny záloh tiež za vyššie ceny ako pred krízou a v medziach absorpčných schopností tohto trhu, ktoré by sa mohli v budúcnosti obmedziť z dôvodu predpokladaného sprísnenia oprávneného kolaterálu v ECB, alebo dokonca iii) prostredníctvom vkladov obchodnej a inštitucionálnej klientely, ale v konkurenčnejšom kontexte,
                        
                     
                           —
                        
                        
                           prevádzkové a štrukturálne náklady (vyjadrené v bázických bodoch vo vzťahu k objemu súvahy) by sa mohli udržať na súčasnej úrovni, či dokonca stúpnuť, a to napriek plánu zníženia nákladov o 15 % v horizonte do 31. decembra 2012, pretože toto zníženie má zodpovedať zníženiu objemu súvahy skupiny za to isté obdobie, ktoré je vyššie ako 15 %,
                        
                     
                           —
                        
                        
                           napokon cena rizika je prvkom, ktorý by sa mohol priaznivo vyvíjať v nasledujúcich rokoch, ako o tom svedčí zúčtovanie rezerv vykonané skupinou Dexia v roku 2009. Pokles ceny rizika však zostane obmedzený z dôvodu zhoršenia kvality úveru niektorých subjektov verejného sektora, ktoré vplývajú na skupinu Dexia.
                        
                     
         
               (171)
            
            
               Z hľadiska tejto analýzy si teda Komisia myslí, že plán na reštrukturalizáciu musí i) znížiť úroveň hybnej páky skupiny Dexia, najmä aby sa jej umožnilo zvládnuť vyššie náklady na financovanie a marže zo slabších aktív; ii) zlepšiť kvalitu a zloženie zdrojov financovania a iii) znížiť základ fixných nákladov.
            
         
               (172)
            
            
               V tomto smere Komisia zastáva názor, že pokiaľ sa plán na reštrukturalizáciu oznámený 9. februára 2010 uskutoční v súlade so záväzkami prijatými príslušnými členskými štátmi, prinesie uspokojivé odpovede na otázku dlhodobej životaschopnosti skupiny.
            
         
               (173)
            
            
               Predovšetkým plán na reštrukturalizáciu umožňuje znížiť objem súvahy skupiny Dexia o 35 % v horizonte do roku 2014 v porovnaní so sumou z 31. decembra 2008, ako aj sústrediť činnosti skupiny na tradičné bankové činnosti:
               
                           —
                        
                        
                           predaj FSA spoločnosti Assured Guaranty uskutočnený 1. júla 2009 významne zlepšil rizikový profil skupiny Dexia tým, že znížil jej vystavenie rizikám verejného sektora a amerických štruktúrovaných produktov. Cenné papiere spoločnosti Assured Guaranty, ktoré dostala skupina Dexia v rámci predaja spoločnosti FSA, sa tiež predajú, čím sa o to viac zníži vplyv sektora „špecializovaného“ poisťovníctva na skupinu Dexia,
                        
                     
                           —
                        
                        
                           dôležitá časť činnosti správy portfólia dlhopisov, ako aj niektoré činnosti PWB na trhoch skupiny Dexia, ktoré nie sú jej historickými trhmi (najmä v Austrálii, Japonsku, vo Švédsku a Švajčiarsku), sú izolované od tradičnej bankovej činnosti skupiny a sú v útlmovej správe. Všetky tieto činnosti zaradené do divízie LPMD predstavovali dňa 31. decembra 2009 161,7 miliardy EUR, teda 27,9 % celkovej súvahy skupiny Dexia v tento deň. Príslušné členské štáty plánujú postupný odpis LPMD, ako je uvedené v tabuľke 4. Komisia poznamenáva, že napriek zrýchlenému predaju portfólia dlhopisov ustanovenému v pláne na reštrukturalizáciu, odpis činností LPMD prebieha pomalým tempom z dôvodu dlhodobej splatnosti predmetných aktív (divízia LPMD má predstavovať 17,9 % z celkovej súvahy skupiny Dexia v horizonte do roku 2014). Tieto činnosti budú teda v nasledujúcich rokoch naďalej zaťažovať ziskovosť skupiny. Komisia však priaznivo hodnotí skutočnosť, že uplatňovanie konzervatívnych pravidiel kapitalizácie divízie LPMD (dodržiavanie ukazovateľa „Core Tier 1“ vo výške [10 – 15] %) obmedzuje schopnosť distribúcie skupiny a prispieva ku kapitalizácii jej výsledkov. Okrem toho dodržiavanie prísnych pravidiel financovania (pridelenie divízii LPMD stabilných zdrojov: zaručené alebo nezaručené emisie dlhopisov, dlhopisy na pôdny záloh a vklady) má tiež umožniť, aby sa obmedzili riziká likvidity a transformácie spojené s divíziou LPMD. Napokon oddelenie činností LPMD od ostatných činností skupiny uľahčí pozorovateľom trhu ich sledovanie,
                        
                     
                           —
                        
                        
                           činnosti PWB skupiny Dexia mimo historických trhov (Francúzsko, Belgicko a Luxembursko) sa tiež významne obmedzili: talianska dcérska spoločnosť (Dexia Crediop, ktorej celková súvaha dosiahla 30. júna 2009 61,2 miliardy EUR) a španielska dcérska spoločnosť (Dexia Sabadell, ktorej celková súvaha dosiahla 31. decembra 2008 15,6 miliardy EUR) sa jednotlivo odpredajú do 31. decembra 2012 a 31. decembra 2013, tak ako to bolo v roku 2008 v prípade účasti skupiny Dexia v Kommunalkredit Austria a v roku 2009 v prípade indického subjektu PWB. Ukončenie činností PWB mimo historických trhov skupiny Dexia by malo prispieť k zníženiu tlaku, ktorý sa vyvíja na marže činností PWB skupiny Dexia,
                        
                     
                           —
                        
                        
                           napokon činnosti obchodovania na vlastný účet sa ukončia odo dňa tohto rozhodnutia a trhové činnosti sa významne obmedzia, čím sa zníži vystavenie skupiny Dexia rizikám trhu a riziku kompenzácie za operácie mimo súvahy: činnosti SBPO a TOB budú dané do útlmovej správy a limity pre VaR skupiny Dexia sú znížené o 44 % v porovnaní s rokom 2008. Úplné ukončenie činností obchodovania na vlastný účet znamená, že skupina Dexia si uchová činnosti obchodovania, len aby prijímala, postupovala a vykonávala príkazy na nákup a predaj od svojich zákazníkov. V nijakom prípade si skupina Dexia neuchová otvorené pozície na vlastný účet okrem prípadov, keď takéto pozície vyplynú z neschopnosti skupiny Dexia vykonávať niektoré pokyny svojich zákazníkov, a to v presne vymedzených hraniciach tak, aby neohrozovali pozíciu platobnej schopnosti a/alebo likvidity skupiny.
                        
                     
         
               (174)
            
            
               Zníženie pákového účinku skupiny Dexia a zameranie jej činností na tradičné bankové činnosti umožnia skupine postupne opäť vyvážiť jej súvahu znížením podielu činností vytvárajúcich slabé marže (najmä zmenky PWB odovzdané banke a portfólio dlhopisov) a zvýšením podielu ziskovejších činností (najmä nová produkcia PWB a RCB a financovanie projektov). V tomto smere Komisia priaznivo hodnotí skutočnosť, že toto sústredenie činností skupiny Dexia prebieha súbežne s úzkym dohľadom nad ziskovosťou týchto činností, najmä PWB. Pokiaľ totiž skupina Dexia odmietne od tohto rozhodnutia požičiavať svojim zákazníkom PWB na úrovni ukazovateľa RAROC nižšej ako 10 %, v činnosti PWB bude možné zabezpečiť minimálnu úroveň rentability ekonomického kapitálu do 31. decembra 2014. Prognózy výsledkov skupiny Dexia na obdobie 2009 – 2014 oznámené Komisii (47) príslušnými členskými štátmi potvrdzujú, že za toto obdobie sa bude môcť zabezpečiť celková ziskovosť činností skupiny a že straty, s ktorými treba rátať z činností nachádzajúcich sa v útlmovej správe (LPMD), sa budú môcť kompenzovať ziskami z „Core division“.
            
         
               (175)
            
            
               Napokon sústredenie činností skupiny Dexia na tradičné činnosti a trhy je sprevádzané postupným zlepšovaním profilu likvidity skupiny väčším prispôsobením splatnosti jej financovania splatnosti jej aktív. Toto zlepšenie profilu likvidity vyplýva z troch hlavných opatrení:
               
                           —
                        
                        
                           zvýšenie priemernej životnosti dlhodobého financovania a zvýšenie zdrojov stabilného financovania skupiny. V tomto smere Komisia priaznivo hodnotí cieľové ukazovatele stanovené plánom na reštrukturalizáciu pre krátkodobé financovanie prispôsobené objemu súvahy, priemernú životnosť prvkov pasív skupiny a zdroje stabilného financovania prispôsobené celkovým aktívam skupiny. Komisia sa domnieva, že pod prísnou podmienkou, že tieto ukazovatele sa dodržia v stanovených lehotách, zníženie vystavenia skupiny Dexia rizikám likvidity a transformácie priaznivo prispeje k obnove jej dlhodobej životaschopnosti. Takýto vývoj je totiž v súlade s novými medzinárodnými normami merania a kontroly likvidity, ktoré v súčasnosti prerokúva Bazilejský výbor pre bankovú kontrolu,
                        
                     
                           —
                        
                        
                           postupné a predčasné odstúpenie od mechanizmu záruky za dlhové cenné papiere skupiny Dexia v horizonte do 30. júna 2010. Komisia priaznivo hodnotí takéto predčasné odstúpenie od záruky v rámci obnovy dlhodobej životaschopnosti skupiny Dexia bez štátnej pomoci,
                        
                     
                           —
                        
                        
                           zníženie financovania, ktoré skupina Dexia poskytovala dcérskej spoločnosti DenizBank na nulu. Toto opatrenie totiž umožní zabezpečiť, aby plánovaný rozvoj činnosti RCB DenizBanky bolo financované z jej zdrojov a aby viac nezaťažovala potreby financovania celej skupiny.
                        
                     
         b)   Stresové scenáre oznámené v rámci plánu na reštrukturalizáciu
   
   
               (176)
            
            
               V súlade s bodom 13 oznámenia o reštrukturalizáciách Komisia požiadala príslušné členské štáty, aby vykonali niekoľko skúšok stresového testu na otestovanie odolnosti skupiny Dexia voči šokom, ktoré by sa mohli prejaviť v budúcich rokoch, a posúdili dlhodobú životaschopnosť skupiny.
            
         
               (177)
            
            
               Dôležité je spresniť, že Komisia opierala svoju analýzu o výsledky testov, tak ako ich predložili príslušné členské štáty. […]
            
         i)   Prvý stresový test
   
   
               (178)
            
            
               Pokiaľ ide o prvý stresový test zameraný na otestovanie odolnosti skupiny Dexia voči zmene hlavných makroekonomických premenných (HDP, úrokové sadzby a výmenné kurzy), Komisia spísala tieto pripomienky:
               
                           —
                        
                        
                           po prvé, odchýlka zisku skupiny Dexia sa ukazuje a priori relatívne málo pružná na úrovniach stresov uplatnených na mieru rastu. Totiž napriek skutočnosti stimulovania mier rastu vystavených mimoriadnemu stresu z pohľadu historických pozorovaní skupine Dexia by isto klesol zisk z dôvodu rastu ceny rizika, ale stále by bola veľmi zisková. To by sa dalo vysvetliť i) relatívne vysokým podielom a dobrou kvalitou úverov portfólia „Public Finance“ a portfólia dlhopisov v útlmovej správe (48) a ii) skutočnosťou, že skupina Dexia sa odôvodnene rozhodla neupraviť v skutočnosti príjmy skupiny v prípade stresu vo svojom modeli,
                        
                     
                           —
                        
                        
                           po druhé, zdá sa, že v modeli skupiny Dexia použitom na stresový test nie je vytvorené nijaké vecné prepojenie medzi mierou rastu a nákladmi na financovanie skupiny Dexia a všeobecnejšie premenná „náklady na financovanie“, teda marža prekračujúca medzibankovú sadzbu, ktorú by skupina Dexia zaplatila za nové financovanie, nebola vystavená stresu. To by tiež prispievalo k vysvetleniu relatívne slabej pružnosti zisku skupiny Dexia v prípade stresu. Táto skutočnosť o to viac relevantne ukazuje, že skupina Dexia závisí do veľkej miery od financovania trhu a krátkodobého financovania, čím sa zvyšuje tak výkyv, ako aj rýchlosť, akou by sa také zvýšenie nákladov na financovanie mohlo odzrkadliť na skupine Dexia. S cieľom analyzovať túto záležitosť Komisia požiadala o realizáciu druhého typu stresového testu oddelene,
                        
                     
                           —
                        
                        
                           po tretie, pokiaľ ide o dve ďalšie premenné, predpoklady v stresovom scenári boli relatívne podobné ako predpoklady použité v základnom scenári. Napríklad v prípade úrokových sadzieb tak v základnom scenári, ako aj v stresovom scenári sadzby EURIBOR na 3 mesiace sa prognózovali vo výške […] % a swapové úroky na 5 rokov sa prognózovali jednotlivo vo výške […] % a […] %, čo naznačilo zanedbateľnú plochosť krivky. Pokiaľ ide o výmenné kurzy, tie boli podobné v oboch scenároch. Z tohto dôvodu Komisia požiadala o analýzu citlivosti oddelene (pozri odôvodnenia 186 až 195).
                        
                     
         
               (179)
            
            
               V dôsledku toho, pokiaľ ide o tento prvý stresový test, Komisia usúdila, že z dôvodu relatívne veľkého podielu a dobrej úverovej kvality portfólia „Public Finance“ a portfólia dlhopisov v útlmovej správe je skupina Dexia schopná čeliť veľkému zvýšeniu ceny rizika v prípade silne zhoršeného makroekonomického prostredia, a teda vyhovuje stresovému testu.
            
         ii)   Druhý stresový test
   
   
               (180)
            
            
               Pokiaľ ide o druhý stresový test zameraný na otestovanie odolnosti skupiny Dexia voči zvyšovaniu jej nákladov na trhové financovanie, zdá sa, že dodatočné zvýšenie o 100 bázických bodov a o 200 bázických bodov nákladov na financovanie v období 3 mesiacov by spôsobilo zníženie zisku pred zdanením jednotlivo o […] a […] miliónov EUR. Vplyv by bol pravdepodobne materiálne vyšší, ak by skupina Dexia použila predpoklady predpísané Komisiou v jej stresovom teste, […]. Predpoklady, ktoré skupina Dexia upravila, sú:
               
                           —
                        
                        
                           zvýšenie nákladov na financovanie sa simulovalo za obdobie skrátené o […]. V tomto smere Komisia poznamenáva, že niektoré prvky ako CDS skupiny Dexia alebo náklady na dlhodobé financovanie „senior unsecured“ sa zvýšili o viac ako […] bázických bodov a počas obdobia prekračujúceho […]. Pokiaľ ide o náklady na krátkodobé financovanie, keby nedošlo k bezprecedentným zásahom príslušných štátov a centrálnych bánk, ktoré majú zaniknúť, tieto náklady na financovanie by tiež významne vzrástli,
                        
                     
                           —
                        
                        
                           skupina Dexia zmenila zloženie miešaného financovania a počas obdobia, keď náklady na financovanie sú vystavené záťaži, skupina Dexia stanovila predpoklad, že sa realizuje len krátkodobé financovanie. V tomto smere Komisia poznamenáva, že takéto predpoklady sú v rozpore s nedávnou skúsenosťou skupiny Dexia vzhľadom na to, že napriek výraznému zvýšeniu svojich nákladov na financovanie skupina zvýšila podiel dlhodobého financovania,
                        
                     
                           —
                        
                        
                           v stresovom scenári skupina Dexia nepoužila predpoklady v súlade s predpokladmi použitými na ďalšie podobné skúšky, ktoré sa nedávno vykonali v Európe.
                        
                     
         
               (181)
            
            
               Komisia na základe toho teda usúdila, že […]. Komisia tiež poznamenáva, že tento parameter sa v skutočnosti nezohľadňuje v ostatných stresových testoch, ktoré uskutočnila skupina Dexia, teda stresový test uskutočnený v rámci iných podobných skúšok, ktoré sa nedávno vykonali v Európe, a stresový test likvidity.
            
         
               (182)
            
            
               Skupina Dexia tvrdí, že i) už samotné predpoklady prijaté v jej obchodnom pláne pred simuláciou zvýšenia o […] alebo o […] bázických bodov sú vystavené záťaži, pretože odzrkadľujú podmienky financovania v júli 2009, ktoré boli isto lepšie ako podmienky koncom roka 2008 alebo začiatkom roka 2009, ale neodzrkadľujú pozitívny vývoj druhého polroka 2009; ii) predpoklad o nezmenení mixu financovania by neodzrkadľoval správanie trhového subjektu v takýchto podmienkach. Komisia potvrdzuje, že prognózované predpoklady nákladov na financovanie pred simuláciou stresu sú konzervatívne vzhľadom na skúsenosť skupiny Dexia v roku 2009. Vzhľadom na výnimočné opatrenia poskytnuté bankovému sektoru v roku 2009 a na neistý budúci kontext sa však Komisia nedokáže vyjadriť k budúcemu vývoju nákladov na financovanie skupiny Dexia. Stresový test tohto posledného prvku je užitočný, pretože umožňuje usúdiť, že je dôležité, aby plán na reštrukturalizáciu i) znížil závislosť financovania skupiny Dexia od trhového financovania a ii) zvýšil priemernú dobu splatnosti jej financovania, a to s cieľom znížiť citlivosť skupiny Dexia na zvýšenie nákladov na financovanie. To je presne jeden z prvkov, ktoré vedenie Dexia zohľadnilo od 30. septembra 2008 do 30. septembra 2009 a ktoré chce pokryť plán na reštrukturalizáciu. Vychádzajúc z potreby krátkodobého dynamického financovania vo výške [200 – 300] miliárd EUR koncom roka 2008, bolo toto financovanie znížené na [150 – 200] miliárd EUR dňa 30. septembra 2009 a plán na reštrukturalizáciu stanovuje, že ukazovateľ „krátkodobé financovanie/celkový objem súvahy“ sa zníži z 30 % k 31. decembru 2009 na 11 % k 31. decembru 2014. Takáto úroveň krátkodobého financovania je pre Komisiu plne uspokojivá, lebo významne znižuje citlivosť skupiny Dexia na šoky dlhotrvajúceho zvyšovania nákladov na financovanie.
            
         
               (183)
            
            
               V dôsledku toho, pokiaľ ide o druhý stresový test, Komisia usúdila, že aj keď súčasná štruktúra financovania skupiny Dexia oslabila jej odolnosť voči krajným šokom v oblasti nákladov na financovanie, plán na reštrukturalizáciu vyhovuje postupným a uspokojivým spôsobom citlivosti skupiny Dexia na zvyšovanie jej nákladov na financovanie. Z druhej strany Komisia pozitívne hodnotí skutočnosť, že skupina Dexia má významnú zásobu aktív (a to vrátane aktív divízie LPMD), ktoré sú kvalitné a oprávnené na získanie financovania za hranične slabšiu cenu na medzibankovom repo trhu a v prípade potreby od centrálnych bánk.
            
         iii)   Tretí stresový test
   
   
               (184)
            
            
               Pokiaľ ide o tretí stresový test zameraný na otestovanie profilu likvidity skupiny, Komisia poznamenáva, že tak stresový test realizovaný skupinou Dexia, ako aj stresový test realizovaný CBFA naznačujú, že skupina vyhovuje požiadavkám testu v horizonte jedného mesiaca. Komisia upozorňuje na tieto záležitosti:
               
                           —
                        
                        
                           nezdá sa, že by vzory stresového testu likvidity, tak ako boli vypracované skupinou Dexia a regulačným orgánom, formulovali predpoklady o nákladoch na túto likviditu v prípade mimoriadnych okolností a bez štátnej pomoci. V tomto smere Komisia požiadala skupinu, aby uskutočnila osobitný stresový test zameraný na simuláciu premennej „náklady na financovanie“ (pozri odôvodnenia 180 až 183),
                        
                     
                           —
                        
                        
                           predpoklady stresového testu realizovaného CBFA, tak ako sú formulované v obežníku z 8. mája 2009, sú konzervatívne a odzrkadľujú nedávnu skúsenosť z krízy. Zahŕňajú napríklad tieto predpoklady: i) inštitúcia sa už nemôže financovať „unsecured“ na peňažných a kapitálových trhoch; ii) uplatnenie konzervatívnych úrovní haircut na repo financovanie; iii) vybratie retailovými zákazníkmi 5 % ich vkladov a vista a vkladov úspor v lehote jedného týždňa a 20 % týchto vkladov v lehote jedného mesiaca; iv) vybratie podnikovými zákazníkmi („wholesale“) 100 % ich ihneď splatných vkladov (a nie ručených likvidnými finančnými aktívami) a ich vkladov s neistou splatnosťou v lehote jedného týždňa; v) neobnovenie všetkých termínovaných vkladov inštitúcií po ich nasledujúcej splatnosti,
                        
                     
                           —
                        
                        
                           pozitívne výsledky stresového testu likvidity sú odrazom i) zlepšení, ktoré uskutočnilo vedenie skupiny Dexia v priebehu roka 2009 s cieľom znížiť dynamické potreby krátkodobého financovania a ii) celkovo priaznivého kontextu na finančných trhoch. Skutočnosť vyhovenia stresovému testu likvidity v danú chvíľu však nezaručuje, že sa tak stane aj v budúcnosti. Dôležité je teda, aby sa udržala istá disciplína (v politike financovania) počas nasledujúcich mesiacov a rokov, aby bolo možné neustále vyhovieť tomuto stresovému testu. V tomto smere záväzky oznámené v pláne na reštrukturalizáciu nielenže naznačujú zlepšovanie likvidity skupiny, ale umožňujú aj pravidelne overovať ich plnenie.
                        
                     
         
               (185)
            
            
               V dôsledku toho Komisia usúdila, že skupina Dexia vyhovuje tomuto tretiemu stresovému testu.
            
         iv)   Iné odôvodnenia týkajúce sa stresových testov
   
   
               (186)
            
            
               Po prvé, na základe preskúmania niektorých predpokladov zvolených v modeloch skupiny Dexia sa ukazuje, že:
               
                           —
                        
                        
                           v prípade niektorých druhov sektorov alebo protistrán nie sú predpoklady pravdepodobnosti zlyhania a/alebo straty v prípade zlyhania („loss given default“ alebo „LGD“) veľmi opatrné, keď sa porovnajú s niektorými verejne dostupnými informáciami,
                        
                     
                           —
                        
                        
                           v prípade portfólia pôžičiek miestnym orgánom nejestvuje nijaký predpoklad pohybu ratingu odzrkadľujúceho zhoršenie budúcej tendencie verejných financií.
                        
                     
         
               (187)
            
            
               Dôležité je však zdôrazniť, že porovnanie s verejne dostupnými údajmi je ťažké vzhľadom na to, že okruh vplyvov na skupinu Dexia nie je podobný s okruhom verejne dostupných informácií. Metóda používaná skupinou Dexia na výpočet očakávaných strát je metódou založenou na interných ratingoch zahŕňajúcich parametre pravdepodobnosti priemerného zlyhania a LGD z dlhodobého hľadiska, konzervatívnych a „through-the-cycle“, upravených tak, aby odzrkadľovali neistotu a volatilitu niektorých údajov. Takéto parametre skúma a schvaľuje CBFA, francúzska banková komisia a CSSF. Podľa príslušných členských štátov rizikové parametre používané skupinou Dexia sa vyznačujú vyššou úrovňou konzervativizmu o 10 % až 30 % v porovnaní s minimálnymi požiadavkami podľa prudenciálnych pravidiel Basel II.
            
         
               (188)
            
            
               Po druhé, Komisia upozorňuje na veľmi vysoký vplyv tak v absolútnych sumách, ako aj v relatívnych sumách dlhu niektorých krajín a niektorých finančných inštitúcií. Najmä pokiaľ ide o vystavenie politickým rizikám, Komisia upozorňuje na vystavenie koncom roka 2008 […]. […].
            
         
               (189)
            
            
               Dôležité je však zdôrazniť, že:
               
                           —
                        
                        
                           takéto vplyvy by nemali a priori podstatne ovplyvniť hospodársky výsledok skupiny, najmä ak skupina nechce predať tieto aktíva pred ich zmluvnou splatnosťou (tieto vplyvy by mohli zvýšiť volatilitu zásoby AFS, ktorá je uvedená v súvahe skupiny),
                        
                     
                           —
                        
                        
                           v rámci plánu na reštrukturalizáciu skupiny Dexia by sa museli tieto vplyvy oslabiť, pretože sa predpokladá výrazné zníženie portfólia dlhopisov.
                        
                     
         
               (190)
            
            
               Po tretie, Komisia priaznivo hodnotí vývoj potreby krátkodobého financovania skupiny. Komisia však zdôrazňuje, že skupina znížila hlavne svoju potrebu financovania od 0 do 1 mesiaca. Ako sa uvádza v tabuľke č. 7 v celkových percentách financovania, zdá sa, že financovanie od 0 do 1 mesiaca sa znížilo z […] % na […] % od 31. decembra 2008 do 30. septembra 2009. Podiel financovania od 1 do 3 mesiacov a od 6 do 12 mesiacov sa však jednotlivo zvýšil z […] % na […] % a z […] % na […] %. Financovanie od 1 do 5 rokov sa zvýšilo z […] % na […] %. Hlavná časť financovania v tomto období sa však pohybuje od 1 do 2 rokov. […].
               
                  Tabuľka 7
               
               
                  Podiel rôznych zdrojov financovania v celkovom financovaní skupiny Dexia
               
               […]
            
         
               (191)
            
            
               V tomto smere sa v pláne na reštrukturalizáciu oznámenom Komisii ustanovuje i) zníženie portfólia dlhopisov divízie LPMD o 83 miliárd EUR; ii) zvýšenie podielu stabilnejších zdrojov financovania (ako sú komerčné vklady a dlhopisy na pôdny záloh) z 36 % na 58 %; iii) postupné zvyšovanie priemernej životností pasív. Tieto prvky sú také, že znížia riziká problémov refinancovania skupiny Dexia. Na druhej strane však treba zdôrazniť, že postupné zvyšovanie nákladov na financovanie spojené s touto zmenou politiky financovania je zahrnuté do prognóz výsledovky skupiny a potvrdzuje, že skupina Dexia bude zisková počas obdobia reštrukturalizácie.
            
         
               (192)
            
            
               Po štvrté, napriek zlepšeniu trhových podmienok náklady na financovanie skupiny Dexia zostávajú stále relatívne vysoké v porovnaní s inými bankami. Úroveň CDS na 5 rokov je jedna z najvyšších v Európe a drží sa okolo 180 bázických bodov; druhotné úrovne úverových spreadov nezaručených emisií a veľkosti „benchmark“ skupiny Dexia zostávajú vysoké a pohybujú sa okolo 140 až 150 bázických bodov pri lehotách splatnosti od 4 do 5 rokov; náklady na financovanie „covered bonds“ (zabezpečených dlhopisov) zostávajú tiež vysoké a pohybujú sa okolo 50 až 60 bázických bodov pri relatívne podobnej životnosti ako životnosť financovaných aktív.
            
         
               (193)
            
            
               Po piate, na zmeranie citlivosti skupiny Dexia na výkyv úrokových sadzieb skupina zaslala tabuľku rekapitulujúcu citlivosť na šok sadzby vo výške 1 % pri každej lehote splatnosti. Ukazuje sa, že v prípade rovnomerného zvýšenia krivky sadzieb sa skupina Dexia domnieva, že nestratí viac ako […] miliónov EUR (49). Táto úroveň citlivosti sa zdá celkom rozumná a sčasti ju možno vysvetliť politikou skupiny Dexia […] znižujúcej takto citlivosť na výkyvy sadzieb. Komisia však poznamenáva, že do tohto výpočtu nie je zahrnutých […] miliárd EUR krátkodobého financovania skupiny, čo naznačuje, že skupina Dexia je stále relatívne citlivá na pohyby krivky sadzieb pri lehotách splatnosti do jedného roka. Potvrdila to aj skupina Dexia, lebo sa domnieva, že vykázala zisk približne […] miliónov EUR v roku 2009 jednoduchým účinkom strmosti krivky medzibankových sadzieb do jedného roka. Účinok výrazného zníženia príjmov z transformácie sa však zohľadnil v prognózach skupiny Dexia a naznačuje, že skupina by v nasledujúcich rokoch zostala zisková.
            
         
               (194)
            
            
               Po šieste, absolútna, ako aj relatívna úroveň negatívnej zásoby AFS skupiny Dexia zostáva veľmi významná napriek zlepšeniu pozorovanému v priebehu roku 2009. Negatívna rezerva AFS klesla z 12,7 miliárd EUR dňa 31. marca 2009 na 7,2 miliardy EUR dňa 30. septembra 2009. Vzhľadom i) na úroveň kapitálu skupiny Dexia (17,1 miliardy EUR kapitálu Tier 1 a 19,6 miliardy EUR celkového regulovaného kapitálu dňa 30. septembra 2009), ii) na súčasné nezahrnutie zásoby AFS do výpočtu regulovaného kapitálu sa Skupina obáva, že zahrnutie tejto rezervy AFS do ukazovateľov regulovaného kapitálu v rámci súčasných diskusií v Bazilejskom výbore znevýhodňuje skupinu Dexia. V tomto smere Komisia upozorňuje na tieto skutočnosti:
               
                           —
                        
                        
                           aj keby bola celá negatívna rezerva AFS zahrnutá do výpočtu regulovaného kapitálu, skupina Dexia by naďalej vyhovovala k 30. septembru 2009 požiadavkám na regulovaný kapitál. Ukazovateľ Tier 1 by dosiahol […] a ukazovateľ celkového kapitálu by dosiahol […],
                        
                     
                           —
                        
                        
                           takáto zmena regulácie by ovplyvnila mnohé ďalšie banky,
                        
                     
                           —
                        
                        
                           takáto zmena regulácie by sa nedala uplatniť podľa príslušných členských štátov skôr ako v roku 2012. Dovtedy plán na reštrukturalizáciu predpokladá zníženie od 30 % do 40 % portfólia divízie LPMD (najviac zodpovednej za zriadenie tejto negatívnej rezervy AFS), čo by malo znížiť sumu negatívnej rezervy AFS, keďže všetky ostatné veci sú z druhej strany rovnaké.
                        
                     
         
               (195)
            
            
               Po siedme, napriek ich zníženiu v priebehu roka 2009 skupina Dexia bude mať naďalej niektoré relatívne vysoké záväzky mimo súvahy. Tieto záväzky však boli podľa skupiny Dexia zohľadnené v stresových testoch.
            
         c)   Činnosti derivovaných nástrojov
   
   
               (196)
            
            
               Z analýzy súvahy skupiny Dexia koncom roka 2008 vyplýva, že trhová hodnota v aktívach derivátov je 55 miliárd EUR a trhová hodnota v pasívach súvahy je 75 miliárd EUR, čím vzniká významný záporný rozdiel rádovo vo výške 20 miliárd EUR, ktorý má pôvod hlavne v derivátoch úrokovej sadzby. Komisia porovnala tento rozdiel s rozdielom, ktorý vykazujú iné finančné inštitúcie. V percentuálnom vyjadrení objemu súvahy a v percentuálnom vyjadrení vlastného kapitálu je tento rozdiel nielenže záporný, ale je tiež osobitne vysoký v prípade skupiny Dexia v porovnaní s týmito ostatnými inštitúciami.
            
         
               (197)
            
            
               Skupina Dexia to odôvodňuje i) takmer systematickou politikou […]; ii) poklesom úrokových sadzieb; iii) vysokým rozdielom medzi priemernou životnosťou aktív a pasív; iv) […]. Komisia súhlasí s týmito vysvetleniami, ale podotýka, že i) rozsah tohto záporného rozdielu je skutočne veľmi vysoký a ii) tento rozdiel si pravdepodobne vyžaduje výrazné potreby „kolaterálu“ v prípade skupiny Dexia, čo môže znížiť jej základ oprávneného „kolaterálu“ na financovanie podielu centrálnych bánk alebo na medzibankovom repo trhu. V prípade tejto poslednej záležitosti sa predsa len tieto potreby zohľadnili v stresových testoch.
            
         d)   Záver z hľadiska životaschopnosti
   
   
               (198)
            
            
               Z predchádzajúcej analýzy Komisia usúdila, že plán na reštrukturalizáciu umožní obnoviť dlhodobú životaschopnosť skupiny Dexia. V tomto smere Komisia tiež poznamenala, že plán na reštrukturalizáciu umožní skupine Dexia čeliť plánovanému posilneniu prudenciálnych právnych predpisov. Na jednej strane je zníženie pákového účinku, ktorý vyplýva z reštrukturalizácie, v súlade s prípadným zavedením maximálneho pákového ukazovateľa („leverage ratio“). Na druhej strane zlepšenie a diverzifikácia zdrojov financovania skupiny Dexia sú v súlade so zavedením nových noriem o opatrení a kontrole rizika likvidity úverových inštitúcií (50).
            
         8.3.3.3.   
         Vlastný príspevok inštitúcie
      
   
   
               (199)
            
            
               Podľa oddielu 3 oznámenia o reštrukturalizáciách musí plán na reštrukturalizáciu zabezpečiť spravodlivú deľbu nákladov na reštrukturalizáciu medzi príslušnými členskými štátmi a bankou, teda plán na reštrukturalizáciu musí ustanovovať čo možno najvyšší príspevok banky a jej akcionárov z ich vlastných zdrojov. Takýto príspevok je totiž potrebný, aby zachránené banky znášali primeranú zodpovednosť za následky svojho správania v minulosti a aby sa vytvorili vhodné stimuly pre ich správanie v budúcnosti.
            
         
               (200)
            
            
               Skupina Dexia, jej akcionári a príslušné členské štáty už prispeli k reštrukturalizácii najmä rozpustením podielu základného kapitálu vo vlastníctve akcionárov, ktorí jestvovali pred zvýšením kapitálu banky (francúzske a belgické orgány priamo upísali 3 miliardy EUR zo 6,4 miliardy EUR zvýšenia kapitálu oznámeného v septembri 2008).
            
         
               (201)
            
            
               Komisia z druhej strany poznamenáva, že isté nepriaznivé prvky sprevádzajú pozastavenie výplaty dividend, s ktorým rátal plán na reštrukturalizáciu:
               
                           —
                        
                        
                           dcérskych spoločností, v ktorých má skupina Dexia 50 % podiel, sa netýka pozastavenie výplaty dividend, keďže toto pozastavenie sa týka len subjektov, v ktorých má skupina Dexia SA priamo alebo nepriamo výlučnú kontrolu (51), a
                        
                     
                           —
                        
                        
                           podľa plánu na reštrukturalizáciu pozastavením (až do konca roka 2011) výplaty dividend z hybridných nástrojov Tier 1 a Tier 2 nie sú dotknuté operácie, ktoré musí skupina Dexia uskutočniť podľa zmlúv uzatvorených do 1. februára 2010.
                        
                     
         
               (202)
            
            
               Komisia tiež poznamenáva, že pozastavenie výplaty dividendy alebo kupónu z hybridných nástrojov Tier 1 a Tier 2 sa vzťahuje na zmluvy uzatvorené do 1. februára 2010, pokiaľ podľa rozhodnutia z 30. októbra 2009 (52) bola skupina Dexia povinná na obdobie štyroch mesiacov nevyplácať kupóny a nevykonávať opcie na predčasné vyplácanie zo svojich hybridných nástrojov vlastného kapitálu (Tier 1 a „Upper Tier 2“). V tomto smere Komisia poznamenáva, že objem hybridných nástrojov skupiny Dexia predstavoval 31. decembra 2008 1,4 miliardy EUR.
            
         
               (203)
            
            
               Takisto s cieľom zabezpečiť, aby nedošlo k nijakej platbe kupónu z hybridných cenných papierov (Tier 1 a Upper Tier 2) skupiny Dexia v rozpore so zásadami oznámenia o reštrukturalizáciách, Komisia podmieňuje toto rozhodnutie tým, že pred každou výplatou kupónu z týchto hybridných nástrojov Tier 1 alebo Upper Tier 2 emitovaných do 1. februára 2010 a najneskôr dva týždne pred uplynutím lehoty na oznámenie výplaty kupónu investorom skupina Dexia oznámi Komisii až do 31. decembra 2011 svoj zámer vyplatiť taký kupón a preukáže, že táto výplata i) je povinná; ii) nemôže byť odložená; iii) nie je diskrecionárna a iv) nie je automaticky spustená výplatou dividend bez ohľadu na formu skupinou Dexia SA alebo jednou z jej dcérskych spoločností s výnimkou emisie Tier 1 emitovanej spoločnosťou DFL. Komisia si vyhradzuje právo nepovoliť takúto výplatu, ak jedna z predchádzajúcich štyroch kumulatívnych podmienok nebude splnená.
            
         
               (204)
            
            
               Na druhej strane Komisia tiež poznamenáva, že pozastavenie vyplatenia dividendy sa neuplatňuje na výplatu dividend, ktoré sa plne realizujú na základe pridelenia nových akcií. Treba však poznamenať, že vyplatenie dividend na základe pridelenia nových akcií, ktoré sa umožnilo vďaka realizácii rozdeliteľného zisku, neodporuje oznámeniu o reštrukturalizáciách, pokiaľ by sa takéto vyplatenie prejavilo v účtovnej závierke skupiny Dexia začlenením do kapitálu rezerv a výplatou dividend zo zisku za posledný uzatvorený účtovný rok, ktoré vložili akcionári do kapitálu skupiny Dexia. Pridelenie akcií by teda nemalo nijaký vplyv na vlastný kapitál skupiny Dexia.
            
         
               (205)
            
            
               Komisia takisto poznamenáva, že výplata dividend z akcií skupiny Dexia nemá za následok vyplatenie kupónu z nijakých hybridných cenných papierov (Tier 1 alebo Tier 2) skupiny Dexia s jedinou výnimkou emisie, ktorú uskutočnila spoločnosť Dexia Funding Luxembourg SA (ďalej len „DFL“) v roku 2006. Treba však spresniť, že táto výnimka bola schválená v rámci plánu na reštrukturalizáciu. Všeobecným spôsobom, ako sa uvádza v odôvodnení 204, Komisia nie je proti vyplateniu dividendy výlučne vo forme akcií, pokiaľ toto vyplatenie nemá za následok povinnosť vyplatiť dividendu alebo kupón z iných kategórií cenných papierov tvoriacich vlastný kapitál. V danom prípade povinnosť skupiny Dexia vyplatiť kupón z emisie DFS nie je taká, aby zmenila prístup Komisie vzhľadom na skutočnosť, že výnimka zapadá do rámca plánu na reštrukturalizáciu, týka sa len emisie, ktorá má za následok obmedzenú výplatu kupónu, a že skupina Dexia plánuje vykázať zisk za obdobie reštrukturalizácie.
            
         
               (206)
            
            
               Napokon Komisia poznamenáva, že pomoc sa ohraničuje na potrebné minimum:
               
                           a)
                        
                        
                           predajom aktív a dcérskych spoločností, ku ktorým patria dosť rentabilné dcérske spoločnosti ako „Dexia Sabadell“, „Dexia Banka Slovensko“ („DBS“) a „Deniz Emeklilik“ (dcérska poisťovacia spoločnosť dcérskej spoločnosti DenizBank pôsobiaca hlavne na trhu RCB v Turecku), a
                        
                     
                           b)
                        
                        
                           primeranou odmenou pomoci získanej vo forme záruky príslušných členských štátov na pasíva skupiny Dexia a na znehodnotené aktíva (pozri odôvodnenia 158 až 159).
                        
                     
         
               (207)
            
            
               Predchádzajúce informácie viac než kompenzujú mnohé podmienky a výhrady, ktoré Komisia hodnotila nepriaznivo a ktoré sprevádzajú pozastavenie výplaty dividend ustanovené v pláne na reštrukturalizáciu. V dôsledku toho sa Komisia domnieva, že skupina Dexia a jej akcionári dostatočne prispievajú k reštrukturalizácii z vlastných zdrojov.
            
         8.3.3.4.   
         Opatrenia zamerané na nápravu narušenia hospodárskej súťaže
      
   
   
               (208)
            
            
               Podľa oddielu 4 oznámenia o reštrukturalizáciách plán na reštrukturalizáciu má umožniť obmedzenie narušenia hospodárskej súťaže spôsobeného pomocou, teda plán na reštrukturalizáciu musí ustanoviť štrukturálne opatrenia (predaje a/alebo obmedzenia činností) a zábrany v oblasti správania. Treba zaviesť primerané opatrenia s cieľom minimalizovať narušenie hospodárskej súťaže a zabrániť tomu, aby štátna pomoc v prospech skupiny Dexia naďalej nespôsobovala narušenie vyvolané v minulosti prílišným riskovaním a neživotaschopným podnikateľským modelom.
            
         
               (209)
            
            
               Podľa bodu 30 oznámenia o reštrukturalizáciách charakter a forma opatrení zameraných na obmedzenie narušenia hospodárskej súťaže budú závisieť od dvoch kritérií, teda po prvé od sumy pomoci a podmienok a okolností, za ktorých bola poskytnutá, a po druhé od charakteristík trhu alebo trhov, na ktorých bude banka prijímajúca pomoc pôsobiť.
            
         
               (210)
            
            
               Pokiaľ ide o druhé kritérium, Komisia poznamenáva, že skupina Dexia je hlavným subjektom na trhu financovania miestnych orgánov („PWB“), osobitne vo Francúzsku, v Belgicku a Taliansku, a dosť významne pôsobí v Španielsku. Trh PWB je silne koncentrovaný v Belgicku (53), vo Francúzsku (54) a v Taliansku (55) a bariéry na vstup na tento trh sú veľké (56).
            
         
               (211)
            
            
               Komisia na druhej strane poznamenáva, že plán na reštrukturalizáciu zaručuje, že skupina Dexia prijme opatrenia potrebné na otvorenie trhu financovania miestnych orgánov a na obmedzenie na tomto trhu narušenia hospodárskej súťaže vyvolaného prijatou pomocou:
               
                           —
                        
                        
                           predovšetkým zníženie okruhu činnosti PWB na nosných trhoch skupiny Dexia prostredníctvom obmedzenia, či dokonca vzdania sa činnosti PWB International umožní zvýšiť konkurenciu na niektorých trhoch. V tomto smere sa skupina Dexia zaviazala odpredať spoločnosť Crediop, ktorá je hlavným subjektom financovania miestnych orgánov v Taliansku, a spoločnosť Dexia Sabadell pôsobiacu na španielskom trhu,
                        
                     
                           —
                        
                        
                           ďalej na nosných trhoch, kde je skupina Dexia naďalej aktívna, obmedzenie objemu novej produkcie tiež umožní vstup nových subjektov a podporí hospodársku súťaž na týchto trhoch (skupina Dexia obmedzí novú ročnú produkciu PWB na 12 miliárd EUR v roku 2009, na 15 miliárd EUR v roku 2010 a 18 miliárd EUR v rokoch 2011 až 2014, čo predstavuje významný pokles v porovnaní s úrovňou 34 miliárd realizovanou v roku 2008),
                        
                     
                           —
                        
                        
                           napokon skupina Dexia sa zaviazala, že sa vzdá väčšinového podielu v dcérskej spoločnosti AdInfo pôsobiacej v oblasti poskytovania informačných služieb miestnym orgánom v Belgicku. Táto dcérska spoločnosť poskytuje skupine Dexia prístup k mnohým zákazníkom verejného sektora na celom belgickom území, umožnila jej posilniť si pozíciu referenčného bankára miestnych orgánov v Belgicku a vyvíjať technologické riešenia zlučiteľné s finančnými službami, ktoré skupina ponúka miestnym orgánom. V tomto smere Komisia zastáva názor, že predaj tejto dcérskej spoločnosti umožní zvýšiť hospodársku súťaž na trhu PWB v Belgicku.
                        
                     
         
               (212)
            
            
               Na druhej strane sa skupina Dexia zaviazala, že ukazovateľ RAROC každej pôžičky poskytnutej zákazníkom PWB bude vyšší ako 10 %, čo umožní zabezpečiť, že tarify poskytované skupinou Dexia tejto klientele budú v súlade s trhom, a vyhnúť sa v budúcnosti tomu, aby sa skupina Dexia nestala dominantným subjektom na tomto trhu na základe uplatňovania nižších taríf, ako sú zaužívané na trhu.
            
         
               (213)
            
            
               Na trhu retailového bankovníctva nepôsobí skupina Dexia tak významne ako v prípade financovania miestnych orgánov. Skupina vykonáva činnosti retailového bankovníctva prostredníctvom svojich dcérskych spoločností v štyroch hlavných krajinách: v Belgicku prostredníctvom DBB, v Luxembursku prostredníctvom Dexia BIL, na Slovensku prostredníctvom Dexia Banka Slovensko (DBS) a v Turecku prostredníctvom DenizBank. Pri meraní z hľadiska vkladov má skupina Dexia podiel na trhu približne [10 – 15] % v Belgicku, [10 – 15] % v Luxembursku, [0 – 5] % na Slovensku a [0 – 5] % v Turecku.
            
         
               (214)
            
            
               Keďže trh retailového bankovníctva nie je taký koncentrovaný ako trh financovania miestnych orgánov vo Francúzsku, v Belgicku, Taliansku a Španielsku, potreba opatrení s cieľom obmedziť narušenie hospodárskej súťaže je na ňom nižšia. Osobitne v Belgicku, kde má skupina Dexia najvyšší podiel na trhu, aj keď je len tretia v poradí.
            
         
               (215)
            
            
               V každom prípade Komisia priaznivo hodnotí tieto opatrenia, ku ktorým sa zaviazala skupina Dexia, pokiaľ ide o retailové bankovníctvo:
               
                           —
                        
                        
                           predaj Dexia Banky Slovensko,
                        
                     
                           —
                        
                        
                           zrušenie vnútroskupinového financovania DenizBanky až do konca roka 2014,
                        
                     
                           —
                        
                        
                           predaj spoločnosti Dexia Epargne Pension pôsobiacej v oblasti inžinierstva a životného poistenia vo Francúzsku,
                        
                     
                           —
                        
                        
                           predaj podielu v spoločnosti Crédit du Nord pôsobiacej na trhu retailového bankovníctva vo Francúzsku a
                        
                     
                           —
                        
                        
                           predaj poisťovacej činnosti v Turecku.
                        
                     
         
               (216)
            
            
               Plán na reštrukturalizáciu povedie k zníženiu celkového objemu súvahy skupiny Dexia o 35 % v roku 2014 v porovnaní s rokom 2008. Toto zníženie objemu vyplýva aj z útlmovej správy činností v divízii LPMD, sústredenia činností skupiny Dexia na historické trhy, predaja činností a obmedzenia novej produkcie PWB.
            
         
               (217)
            
            
               Dexia musí dodržiavať isté zábrany v správaní, ako napríklad skutočnosť, že nenadobudne (až do 30. decembra 2011) viac ako 5 % základného kapitálu iných úverových inštitúcií alebo investičných spoločností (57). Takáto záruka má umožniť, aby sme sa presvedčili, že skupina Dexia v zásade nenadobudne inú úverovú inštitúciu alebo investičnú spoločnosť, aby v nej získala kontrolu v zmysle právnych predpisov o koncentráciách. Takáto zásada je v súlade hlavne s bodom 40 oznámenia o reštrukturalizáciách.
            
         
               (218)
            
            
               Pokiaľ ide o vlastný príspevok skupiny Dexia a opatrenia na jej nosných trhoch, Komisia sa vyslovila, že všetky štrukturálne opatrenia plánu na reštrukturalizáciu postačia na obmedzenie nadmerného narušenia hospodárskej súťaže uvedenou pomocou.
            
         
               (219)
            
            
               Napokon skupina Dexia bude dodržiavať zásady odmeňovania, ktoré sa vyvodili v rámci skupiny G-20 a príslušných vnútroštátnych orgánov, pokiaľ ide o odmeny členov riadiacich a výkonných výborov skupiny Dexia a jej hlavných hospodárskych subjektov.
            
         8.3.4.   MONITOROVANIE OPATRENÍ
   
               (220)
            
            
               Komisia poznamenáva, že v bode 46 oznámenia o reštrukturalizáciách sa odporúča, aby príslušné členské štáty pravidelne odovzdávali podrobnú správu Komisii s cieľom umožniť jej kontrolovať, či sa plán na reštrukturalizáciu uplatňuje v súlade s oznámenými záväzkami. Nezávislý expert poverený monitorovaním plánu na reštrukturalizáciu bude zasielať Komisii polročné správy do 1. októbra a 30. apríla každého roka.
            
         IX.   ZÁVERY
   
   
               (221)
            
            
               Komisia konštatuje, že Belgicko, Francúzsko a Luxembursko protiprávne poskytli pomoc vo forme zvýšenia kapitálu, záruky a podpory pri zvyšovaní likvidity v rozpore s článkom 108 ods. 3 ZFEÚ.
            
         
               (222)
            
            
               Na základe informácií a záväzkov, ktoré príslušné členské štáty oznámili Komisii, Komisia povoľuje plán na reštrukturalizáciu skupiny Dexia a premenu núdzovej pomoci na pomoc reštrukturalizácii za podmienok uvedených v článku 2. Komisia si tiež myslí, že plán na reštrukturalizáciu zodpovedá tvrdeniam uvedeným v sťažnosti, ktorá jej bola zaslaná bez toho, aby boli dotknuté práva sťažovateľa uplatniť si svoje práva za obdobie, keď uvedená pomoc nebola oprávnená,
            
         PRIJALA TOTO ROZHODNUTIE:
   Článok 1
   1.   Opatrenia uskutočnené Belgickom, Francúzskom a Luxemburskom v prospech skupiny Dexia vo výške 8,4 milióna EUR vo forme zvýšenia kapitálu a pomoci pri zaobchádzaní so znehodnotenými aktívami a vo výške [95 – 135] miliárd EUR vo forme záruky a podpory pri zvyšovaní likvidity („Liquidity Assistance“) predstavujú štátnu pomoc podľa článku 107 ods. 1 ZFEÚ.
   2.   Uvedená pomoc je zlučiteľná s vnútorným trhom za podmienok uvedených v článku 2.
   Článok 2
   1.   Belgicko, Francúzsko a Luxembursko budú dodržiavať všetky záväzky a podmienky uvedené v prílohe I k tomuto rozhodnutiu v stanovených lehotách.
   2.   Pred každou výplatou kupónu z hybridných nástrojov Tier 1 alebo Upper Tier 2 emitovaných do 1. februára 2010 a najneskôr dva týždne pred začatím lehoty na oznámenie výplaty kupónu investorom skupina Dexia bude oznamovať Komisii až do 31. decembra 2011 svoj zámer vyplácať taký kupón a preukáže, že uvedená výplata:
   
               i)
            
            
               je záväzná;
            
         
               ii)
            
            
               nemôže byť odložená;
            
         
               iii)
            
            
               nie je diskrecionárna a
            
         
               iv)
            
            
               nespúšťa ju automaticky vyplatenie dividend v akejkoľvek forme skupinou Dexia SA alebo jednou z jej dcérskych spoločností s výnimkou emisie Tier 1 emitovanej spoločnosťou DFL (kód ISIN XS0273230572).
            
         Komisia si vyhradzuje právo, že nepovolí takéto vyplatenie, ak nebude splnená jedna zo štyroch predchádzajúcich kumulatívnych podmienok.
   Článok 3
   Belgicko, Francúzsko a Luxembursko budú informovať Komisiu v lehote dvoch mesiacoch odo dňa oznámenia tohto rozhodnutia o opatreniach, ktoré prijali na jeho plnenie.
   Belgicko, Francúzsko a Luxembursko budú počas celého trvania plánu na reštrukturalizáciu zasielať Komisii v polročných intervaloch podrobnú správu o realizácii reštrukturalizačných opatrení uvedených v ich záväzkoch oznámených Komisii 9. februára 2010 (uvedených v prílohe I k tomuto rozhodnutiu). Prvá správa sa zašle do šiestich mesiacov odo dňa tohto rozhodnutia.
   Článok 4
   Toto rozhodnutie je určené Belgickému kráľovstvu, Francúzskej republike a Luxemburskému veľkovojvodstvu.
   
      V Bruseli 26. februára 2010
      
         
            Za Komisiu
         
         Joaquín ALMUNIA
         
            podpredseda
         
      
   
   
      (1)  Ú. v. EÚ C 181, 4.8.2009, s. 42.
   
      (2)  Pozri poznámku pod čiarou č. 1.
   
      (3)  Ú. v. EÚ C 115, 9.5.2008, s. 91.
   
      (4)  Pozri poznámku pod čiarou č. 1.
   
      (5)  Pozri poznámku pod čiarou č. 1.
   
      (6)  Ú. v. EÚ C 305, 16.12.2009, s. 3.
   
      (7)  Dôverná informácia […].
   
      (8)  Pokiaľ ide o viac informácií o činnostiach a predaji spoločnosti FSA, Komisia sa odvoláva na svoje rozhodnutie z 13. marca 2009.
   
      (9)  Tento posun maximálnej lehoty splatnosti sa vzťahuje len na dlhopisy vystavené od prijatia rozhodnutia Komisie z 30. októbra 2009.
   
      (10)  Pozri: http://www.nbb.be/DOC/DQ/warandia/index.htm
   
      (11)  Moniteur belge (úradný vestník) zo 17. októbra 2008, vydanie 2, s. 55634 a nasl.
   
      (12)  CES = Closed-end second mortgages / HELOC = Home equity line of credit.
   
      (13)  CES = Closed-end second mortgages / HELOC = Home equity line of credit.
   
      (14)  […]
   
      (15)  Krátkodobé financovanie zahŕňa: repo operácie akéhokoľvek charakteru (s centrálnymi bankami, dvojstranné alebo trojstranné), vkladové certifikáty a certifikáty o investičných cenných papieroch, medzibankové vklady, fiduciárne vklady, vklady centrálnych bánk, ako aj iné financovanie „wholesale“.
   
      (16)  Pasíva skupiny, ktorých sa týka tento ukazovateľ, zahŕňajú i) dlhodobé pasíva všetkých dlhopisov na pôdny záloh emitovaných skupinou a emisií vo formáte EMTN (zaručených, nezaručených a umiestnených na medzibankových trhoch prostredníctvom retailového bankovníctva) a ii) krátkodobé pasíva celého krátkodobého financovania v súvahe skupiny.
   
      (17)  Ekonomický kapitál sa vypočítava podľa metodiky Bazilejského výboru pre bankový dohľad (pozri „Medzinárodná konvergencia merania kapitálu a kapitálových noriem – Revidovaný rámec“, jún 2006).
   
      (18)  Príslušné členské štáty zaslali Komisii list skupiny Dexia z 12. februára 2010 potvrdzujúci, že nejestvuje nijaký hybridný a podriadený dlhový cenný papier vystavený subjektmi skupiny, ktorého lehoty a podmienky ustanovujú povinnosť výplaty kupónu („coupon pusher“) za predpokladu, že by skupina Dexia SA pristúpila k výplate dividendy z akcií, s jedinou výnimkou emisie 500 miliónov EUR, ktorú uskutočnila spoločnosť Dexia Funding Luxembourg SA v roku 2006 (kód ISIN: XS0273230572).
   
      (19)  Skupina Dexia nebude povinná postúpiť svoj podiel v spoločnosti Crediop za prehnane nízku cenu (menej ako […]-násobok účtovnej hodnoty v rokoch 2010 a 2011 a […]-násobok účtovnej hodnoty v roku 2012).
   
      (20)  Skupina Dexia nebude povinná postúpiť DBS za prehnane nízku cenu (menej ako […]-násobok účtovnej hodnoty v roku 2010 a […]-násobok v roku 2011).
   
      (21)  RAROC odzrkadľuje náklady divízie PWB a metodika a výpočet ukazovateľa RAROK a zložiek sú presné.
   
      (22)  Ú. v. EÚ L 83, 27.3.1999, s. 1.
   
      (23)  Ú. v. EÚ C 195, 19.8.2009, s. 9.
   
      (24)  Rozhodnutie Komisie z 5. decembra 2007, Northern Rock, vec NN 70/07 (Ú. v. EÚ C 43, 16.2.2008) a tlačové vyhlásenie IP/08/1557 zo 16. februára 2008.
   
      (25)  Oznámenie Komisie o revízii spôsobu stanovenia referenčných a diskontných sadzieb (Ú. v. EÚ C 14, 19.1.2008, s. 6).
   
      (26)  Ú. v. EÚ C 72, 26.3.2009 s. 1.
   
      (27)  Ú. v. EÚ C 244, 1.10.2004, s. 2.
   
      (28)  Pozri v tomto zmysle rozsudok zo 16. mája 2002 vo veci C-482/99 Francúzsko/Komisia (Stardust), Zb. 2002, s. I-4397, body 52 a 58.
   
      (29)  Vec Francúzsko/Komisia, už citovaná, body 52, 55 a 56.
   
      (30)  Už citovaný rozsudok Stardust, body 56 a 57:
   
      
                  „(56)
               
               
                  Ďalšie ukazovatele by mohli byť prípadne relevantné z hľadiska možnosti pripísať štátu opatrenia pomoci, ktoré prijal verejný podnik, ako jeho začlenenie do štruktúr verejnej správy, charakter jeho činností a ich vykonávanie na trhu v bežných podmienkach hospodárskej súťaže so súkromnými hospodárskymi subjektmi, právny štatút podniku (v zmysle jeho podliehania verejnému právu alebo súkromnému právu obchodných spoločnosti), intenzita dohľadu verejných orgánov nad riadením podniku alebo akýkoľvek iný ukazovateľ, ktorý by v konkrétnom prípade poukazoval na zaangažovanie verejných orgánov alebo nepravdepodobnosť ich nezaangažovania do prijímania opatrenia, aj so zreteľom na jeho rozsah, obsah alebo podmienky, ktoré obsahuje.
               
            
                  (57)
               
               
                  Samotná okolnosť, že verejný podnik bol zriadený vo forme kapitálovej spoločnosti v zmysle súkromného práva, sa nemôže so zreteľom na nezávislosť, ktorú by mu táto forma mohla poskytovať, považovať za dostatočnú na to, aby sa vylúčila možnosť, že opatrenie pomoci, ktoré takáto spoločnosť prijme, by sa mohlo pripísať štátu (pozri v tomto zmysle už citovaný rozsudok vo veci C-305/89 Taliansko/Komisia, bod 13). Totiž existencia situácie kontroly a reálne možnosti vykonávania dominantného vplyvu, ktoré kontrola v praxi zahŕňa, bránia tomu, aby sa hneď vylúčila akákoľvek možnosť pripísania štátu opatrenia prijatého takouto spoločnosťou a v dôsledku toho riziko obídenia pravidiel zmluvy o štátnej pomoci bez ohľadu na relevantnosť ako takú právnej formy verejného podniku ako ukazovateľa, medzi inými, ktorý umožňuje určiť v konkrétnom prípade zaangažovanie alebo nezaangažovanie štátu.“
               
            
   
      (31)  V rozsudku nazývanom Air France tieto prvky stačili na odôvodnenie, aby sa subjekt CDC pokladal za inštitúciu patriacu do verejného sektora, ktorej správanie možno pripísať štátu (pozri najmä body 58 až 61 rozsudku z 12. decembra 1996 vo veci T-358/94 Air France/Komisia, Zb. 1996, s. II-2019).
   
      (32)  Pozri najmä rozsudok Súdneho dvora z 2. februára 1988 v spojených veciach 67, 68 a 90/85 Van der Kooy e.a./Komisia, Zb. 1988, s. 219, bod 36.
   
      (33)  Komisia spresňuje, že od svojho listu členským štátom zo 17. septembra 1984 [SG(84) D/11853] o uplatnení článkov 92 a 93 Zmluvy o EHS na podiely vlastnené verejnými orgánmi v kapitále podnikov sa zásada súkromného investora v trhovom hospodárstve uplatňuje len za bežných trhových podmienok. Súdny dvor potvrdil túto vec vo svojom rozsudku WestLB zo 6. marca 2003 v spojených veciach T-228/99 a T-233/99 Westdeutsche Landesbank Girozentrale/Komisia, Zb. 2003, s. II-435, bod 267.
   
      (34)  Pozri rozsudok Meura z 10. júla 1986, Belgicko/Komisia, Zb. 1986, s. 2263, bod 14.
   
      (35)  Pozri rozhodnutia Komisie z roku 2005 o rekapitalizácii nemeckých „Landesbanken“, ako sú NN 71/05, HSH Nordbank, a NN 72/05, Bayern LB, neuverejnené v úradnom vestníku. Pozri aj rozhodnutie, ktoré vydala vo veci Shetland Sheafish [rozhodnutie 2006/226/ES (Ú. v. EÚ L 81, 18.3.2006, s. 36)], Komisia zamietla dve správy vyhotovené verejným orgánom Shetland na účel investovania, ktoré obsahovali predpokladanú výsledovku, predpokladanú súvahu a predpokladanú tabuľku hotovostných tokov na roky 2000, 2001 a 2002. Spojené kráľovstvo zdôraznilo charakter ex-ante štúdií a „konzervatívny a opatrný“ charakter hypotéz, o ktoré sa štúdie opierali, ale Komisia usúdila, že súkromný investor v trhovom hospodárstve by ich pokladal za nedostatočné napriek relatívne skromným sumám, o ktoré išlo.
   
      (36)  Už citovaný rozsudok West LB, bod 255.
   
      (37)  Ú. v. EÚ C 270, 25.10.2008, s. 8.
   
      (38)  Pozri aj rozhodnutie Northern Rock a tlačové vyhlásenie IP/08/1557.
   
      (39)  6,376 – (0,150 + 0,350 + 0,288 + 0,376) = 5,212 miliardy EUR.
   
      (40)  Ú. v. EÚ C 14, 19.1.2008, s. 6.
   
      (41)  Maximálna suma zložiek pasív skupiny Dexia krytých zárukou nikdy neprekročila 100 miliárd EUR ani od 9. októbra 2008 do 1. novembra 2009, čo je obdobie, počas ktorého maximálna suma z hľadiska dohody o záruke bola 150 miliárd EUR. Maximálna suma záruky využitej skupinou Dexia je 95,6 miliardy EUR, čo je suma zaevidovaná 27. mája 2009.
   
      (42)  Pozri bod 20.
   
      (43)  Pozri najmä rozhodnutie Komisie z 15. decembra 2009, LBBW, vec C 17/09 (zatiaľ neuverejnené), a tlačové vyhlásenie IP/09/1927 z 15. decembra 2009.
   
      (44)  Pri výmennom kurze 1 EUR za 1,2816 USD platnom 30. januára 2009.
   
      (45)  Pozri najmä rozhodnutia Komisie vo veciach štátnej pomoci N 574/08, Garantie Fortis (Ú. v. EÚ C 38, 17.2.2009, s. 2); NN 42/08, Fortis (Ú. v. EÚ C 80, 3.4.2009, s. 7); NN 57/09, naliehavá pomoc v prospech Ethias (Ú. v. EÚ C 176, 29.7.2009, s. 1); C 18/09 KBC (Ú. v. EÚ C 216, 10.9.2009, s. 10); rozhodnutie z 18. novembra 2009 C 18/09 KBC (ešte neuverejnené); N 548/08, Opatrenia refinancovania v prospech finančných inštitúcií – Francúzsko (Ú. v. EÚ C 123, 3.6.2009, s. 1); N 251/09, Predĺženie opatrenia refinancovania v prospech finančných inštitúcií – Francúzsko (Ú. v. EÚ C 174, 28.7.2009, s. 2); N 613/08, Opatrenie na posilnenie vlastného kapitálu – Francúzsko (Ú. v. EÚ C 106, 8.5.2009, s. 15); N 29/09, Zmena opatrenia na posilnenie vlastného kapitálu – Francúzsko (Ú. v. EÚ C 116, 21.5.2009, s. 5); C 123/09, Zmena opatrenia na posilnenie vlastného kapitálu – Francúzsko (Ú. v. EÚ C 123, 3.6.2009, s. 3); N 23/09, Dočasná schéma pomoci vo forme záruk – Francúzsko (Ú. v. EÚ C 62, 17.3.2009, s. 11); N 128/09, Dočasná schéma záruky s cieľom hospodárskeho oživenia – Luxembursko (Ú. v. EÚ C 106, 8.5.2009, s. 9).
   
      (46)  Pozri najmä bod 31 oznámenia o reštrukturalizáciách.
   
      (47)  Pozri odôvodnenie 64.
   
      (48)  Napríklad v prípade 161,7 miliardy EUR aktív, ktoré tvorili divíziu LPMD k 31. decembru 2009, 97 % malo rating “investment grade” (AAA 32 %, AA 28 %, A 25 %, BBB 12 %).
   
      (49)  K 30. septembru 2009.
   
      (50)  Pozri najmä Bazilejský výbor o bankovej kontrole, International framework for liquidity risk measurement, standards and monitoring (Consultative Document), december 2009.
   
      (51)  Pozri bod 9 prílohy I k tomuto rozhodnutiu.
   
      (52)  Pozri State aid: Commission recalls rules concerning Tier 1 and Tier 2 capital transactions for banks subject to a restructuring aid investigation, MEMO/09/441 z 8. októbra 2009 dostupné na internetovej stránke Komisie na tejto adrese: http://europa.eu/rapid/pressReleasesAction.do?reference=MEMO/09/441&format=HTML&aged=0&language=FR&guiLanguage=fr
   
      (53)  Pozri najmä rozhodnutie Komisie prijaté v oblasti koncentrácie vo veci M. 2400 (Dexia/Artesia). V tomto rozhodnutí Komisia poukazuje na to, že skupina Dexia je príliš dominujúcim subjektom na belgickom trhu s podielom od 80 % do 85 % na vnútroštátnom trhu financovania „miestnych orgánov“ a od 65 % do 70 %, pokiaľ sa zohľadnia aj „nemiestne“ orgány ako regióny a spoločenstvá.
   
      (54)  Podľa informácií, ktorými disponuje Komisia, Dexia Credit Local má vo Francúzsku najväčší podiel, teda [40 – 45] %, zásob dlhodobých pôžičiek miestnym orgánom, pričom jej hlavnými konkurentmi sú Caisses d’épargne (približne 20 %), Crédit Agricole (približne 15 %), Société Générale a BNP Paribas.
   
      (55)  Podľa informácií, ktorými disponuje Komisia, sa v Taliansku delia o 80 % trhu štyri bankové skupiny, pričom skupina Dexia je na druhom mieste (približne [20 – 30] %) po Cassa Depositi et Prestiti („CDP“). Dvoma ďalšími subjektmi sú Intesa SanPaolo (14 %) a BNL (10 %).
   
      (56)  Určité prvky okrem iného naznačujú, že niektoré výberové konania sa nie vždy organizujú transparentným a otvoreným spôsobom a že náklady na prevody sú pre miestne orgány dosť vysoké (najmä z toho dôvodu, že banky ako historickí operátori ponúkajú miestnym orgánom celú škálu služieb, napr. finančný manažment, kde financovanie tvorí len jednu z ich zložiek).
   
      (57)  Pozri bod 2 prílohy I k tomuto rozhodnutiu.
   
      PRÍLOHA I
      
         ZÁVÄZKY PRÍSLUŠNÝCH ČLENSKÝCH ŠTÁTOV OZNÁMENÉ KOMISII 9. FEBRUÁRA 2010
      
      
         Záväzky v oblasti zmeny správania
      
      
                  1.
               
               
                  Pokiaľ nie je stanovené inak, záväzky uvedené ďalej s výnimkou záväzku v bode 7 sa uplatňujú až do 31. decembra 2014.
               
            
                  2.
               
               
                  Až do 31. decembra 2011 skupina Dexia SA a jej dcérske spoločnosti, v ktorých má výhradnú alebo spoločnú kontrolu („Dexia“), nenadobudnú bez povolenia Komisie viac ako 5 % základného kapitálu iných úverových inštitúcií alebo investičných spoločností (podľa smernice 2004/39/ES z 21. apríla 2004 o trhoch s finančnými nástrojmi) alebo poisťovacích spoločností.
                  S výhradou predchádzajúceho súhlasu Komisie predtým uvedený záväzok nebráni tomu, aby skupina Dexia získala podiel ako odmenu za vklad formou akcií alebo činností uskutočnený v rámci predaja alebo vloženia do spoločného majetku (fúziou alebo vkladom) aktív alebo činností, pokiaľ za podobného predpokladu uvedený podiel neposkytne skupine Dexia výhradnú alebo spoločnú kontrolu nad subjektom, ktorý je príjemcom podielu alebo výsledkom fúzie.
                  Skupina Dexia bude vopred informovať Komisiu o každom návrhu nadobudnutia vrátane každého návrhu plánovaného podnikmi, ktoré skupina Dexia spoločne kontroluje.
               
            
                  3.
               
               
                  
                              a)
                           
                           
                              Skupina Dexia odmietne požičiavať svojim zákazníkom PWB na úrovni „risk-adjusted return on capital“ (RAROC) nižšej ako 10 %. Výpočet ukazovateľa RAROC prináša čistú maržu po zdanení k ekonomickému kapitálu. V zmysle tohto záväzného vyhlásenia
                              
                                          i)
                                       
                                       
                                          hrubá marža je rozdielom medzi maržou fakturovanou zákazníkovi (vyjadrenou v bázických bodoch vyšších ako referenčná sadzba IBOR) a nákladmi na financovanie skupiny Dexia (vyjadrenými v bázických bodoch vyšších ako referenčná sadzba IBOR) reprezentovaných vnútropodnikovou cenou;
                                       
                                    
                                          ii)
                                       
                                       
                                          vnútropodniková cena bude odzrkadľovať ocenené náklady nového financovania skupiny Dexia, pričom sa zohľadnia charakteristiky pôžičiek (splatnosť, oprávnenosť refinancovania prostredníctvom covered bonds – zabezpečených dlhopisov atď.) zákazníkom PWB;
                                       
                                    
                                          iii)
                                       
                                       
                                          čistá marža sa rovná hrubej marži zníženej i) o náklady každého druhu (režijné náklady, mzdové náklady, prevádzkové náklady, odpisy atď.) ocenené na základe zváženia nákladov na požičiavanie zákazníkom PWB; ii) o priemernú cenu rizika vypočítanú pre každú transakciu pri dodržiavaní metodiky Basel II (priemerná cena rizika za dlhé obdobie) a iii) o daňové zaťaženie. Ekonomický kapitál sa vypočítava podľa metodiky Basel II.
                                       
                                    
                        
                              b)
                           
                           
                              Nezávislý expert sa poverí podľa už uvedených podmienok v bode 17, aby preveril každých šesť mesiacov, či:
                              
                                          i)
                                       
                                       
                                          ukazovateľ RAROC podľa tohto záväzného vyhlásenia a jeho zložky (nové náklady na financovanie, režijné náklady, mzdové náklady, prevádzkové náklady, odpisy, cena rizika, daňové zaťaženie atď.) odzrkadľujú prínos požičiavania zákazníkom PWB k rentabilite skupiny;
                                       
                                    
                                          ii)
                                       
                                       
                                          výpočet ukazovateľa RAROC je presný a
                                       
                                    
                                          iii)
                                       
                                       
                                          dodržiava sa metodika.
                                       
                                    
                        
                              c)
                           
                           
                              Nezávislý expert preverí každých šesť mesiacov, či sa dodržiava záväzok prijatý v bode 3a).
                           
                        
                              d)
                           
                           
                              Nezávislý expert bude mať prístup k rokovaciemu poriadku skupiny Dexia, ktorý spresňuje a zovšeobecňuje používanie ukazovateľa RAROC (podľa tohto záväzného vyhlásenia), a k zoznamu a podmienkam každej pôžičky, ktorú skupina Dexia poskytla svojim zákazníkom PWB.
                           
                        
            
                  4.
               
               
                  Skupina Dexia zníži sumu financovania, ktoré nedávno poskytla svojej tureckej dcérskej spoločnosti DenizBank, na nulu najneskôr 30. júna 2011 a zaväzuje sa, že jej neposkytne nijaké nové vnútroskupinové financovanie až do 31. decembra 2014.
               
            
                  5.
               
               
                  Skupina Dexia zníži podiel krátkodobého financovania vo svojej súvahe a zvýši priemernú životnosť svojho dlhodobého financovania. Dodržiavanie týchto záväzkov sa bude posudzovať globálne prostredníctvom troch množstevných ukazovateľov. V tomto rámci:
                  
                              a)
                           
                           
                              Skupina Dexia bude znižovať ukazovateľ „krátkodobé financovanie/celkový objem súvahy“ definovaný v prílohe II k tomuto rozhodnutiu z 30 % k 31. decembru 2009 na nižšiu alebo rovnakú úroveň ako 23 % k 31. decembru 2010, na nižšiu alebo rovnakú úroveň ako 20 % k 31. decembru 2011, na nižšiu alebo rovnakú úroveň ako 14 % k 31. decembru 2012, na nižšiu alebo rovnakú úroveň ako 13 % k 31. decembru 2013 a na nižšiu alebo rovnakú úroveň ako 11 % k 31. decembru 2014. Na účely tohto záväzku sa bude aj pri tomto ukazovateli sledovať ročný priemer počas celého referenčného obdobia.
                           
                        
                              b)
                           
                           
                              Skupina Dexia zvýši trvanie svojho financovania a zníži svoj gap trvania a pritom udrží priemernú životnosť pasív skupiny, tak ako sú definované v prílohe II k tomuto rozhodnutiu, na vyššiu alebo rovnakú úroveň ako úrovne uvedené ďalej:
                              
                                          (roky)
                                       
                                    
                                          31.12.2009
                                       
                                       
                                          31.12.2010
                                       
                                       
                                          31.12.2011
                                       
                                       
                                          31.12.2012
                                       
                                       
                                          31.12.2013
                                       
                                       
                                          31.12.2014
                                       
                                    
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                    
                        
                              c)
                           
                           
                              Skupina Dexia zvýši svoje zdroje stabilného financovania. Vypočíta sa ukazovateľ, ktorého čitateľ sa rovná súčtu financovania vo forme „covered bonds“, financovania vo forme obchodných vkladov „RCB“ a „PWB“ a ktorého menovateľ sa rovná súčtu všetkých aktív skupiny Dexia. Tento ukazovateľ rovnajúci sa 36 % k 31. decembru 2009 bude musieť byť vyšší alebo rovnaký ako 40 % k 31. decembru 2010, vyšší alebo rovnaký ako 45 % k 31. decembru 2011, vyšší alebo rovnaký ako 53 % k 31. decembru 2012, vyšší alebo rovnaký ako 55 % k 31. decembru 2013 a vyšší alebo rovnaký ako 58 % k 31. decembru 2014.
                           
                        
            
                  6.
               
               
                  Až do 31. októbra 2014 skupina Dexia:
                  
                              i)
                           
                           
                              nevyužije svoj štatút banky majúcej záruku štátov na niektoré zo svojich záväzkov na účely komerčnej publicity voči tretím stranám iným ako tretie prijímajúce strany a
                           
                        
                              ii)
                           
                           
                              nevyužije záruku na čisto arbitrážne operácie.
                           
                        
            
                  7.
               
               
                  Skupina Dexia do 30. júna 2010 zavedie líniu výkazníctva nazvanú „Legacy Portfolio Management Division“. Aktíva zaradené do tejto línie prejdú do útlmovej správy alebo sa predajú v rámci záväzku uvedeného ďalej v bode 13 písm. n). Pôjde o tieto aktíva: i) portfóliá CSP/PSP (vo výške odhadovanej približne na 134 miliárd EUR k 31. decembru 2009); ii) portfólio FP (vo výške odhadovanej približne na 10,7 miliardy EUR k 31. decembru 2009) a iii) portfólio „non- core PWB loans“ (vo výške odhadovanej približne na 17 miliárd EUR k 31. decembru 2009). Financovanie získané skupinou Dexia, ktoré má záruku financovania, sa takisto celé zaradí do tejto línie.
               
            
                  8.
               
               
                  Skupina Dexia obmedzí sumu:
                  
                              a)
                           
                           
                              každej formy dividendy, ktorú Dexia SA vypláca na základe svojich bežných akcií; a
                           
                        
                              b)
                           
                           
                              každej predčasnej diskrecionárnej úhrady alebo platby kupónu z hybridných nástrojov Tier 1 alebo z nástrojov Tier 2 i) emitovaných subjektmi, nad ktorými má Dexia výhradnú kontrolu; ii) vo vlastníctve osôb alebo subjektov iných ako Dexia SA a jej dcérske spoločnosti a iii) ktorých platba alebo plnenie sú diskrecionárne podľa zmluvných ustanovení týkajúcich sa týchto nástrojov;
                              tak, aby po plánovanej výplate alebo platbe (a vzhľadom na prípadné povinné platby z dôvodu výplaty dividendy z bežných akcií) Core Tier 1 skupiny Dexia (vypočítaný s odkazom na poslednú konsolidovanú účtovnú závierku vyhotovenú podľa štandardov IFRS):
                              
                                          i)
                                       
                                       
                                          bol vyšší alebo rovnaký ako úroveň uvedená nižšie:
                                          
                                                      31.12.2009
                                                   
                                                   
                                                      31.12.2010
                                                   
                                                   
                                                      31.12.2011
                                                   
                                                   
                                                      31.12.2012
                                                   
                                                   
                                                      31.12.2013
                                                   
                                                   
                                                      31.12.2014
                                                   
                                                
                                                      10,7 %
                                                   
                                                   
                                                      10,6 %
                                                   
                                                   
                                                      […] %
                                                   
                                                   
                                                      […] %
                                                   
                                                   
                                                      […] %
                                                   
                                                   
                                                      […] %
                                                   
                                                
                                    
                                          ii)
                                       
                                       
                                          a bol vyšší alebo rovnaký ako súčet:
                                          
                                                      i)
                                                   
                                                   
                                                      12,5 % rizikovo vážených aktív (risk weighted assets) divízie Legacy Portfolio Management Division, tak ako je predtým definovaná v bode 7, a
                                                   
                                                
                                                      ii)
                                                   
                                                   
                                                      9,5 % rizikovo vážených aktív (risk weighted assets) iných činností skupiny („Core Division“).
                                                   
                                                Predchádzajúci záväzok:
                                          
                                                      i)
                                                   
                                                   
                                                      nemá vplyv na požiadavku na rozdeliteľný zisk (podľa článku 617 belgického zákonníka o spoločnostiach) na úrovni skupiny Dexia;
                                                   
                                                
                                                      ii)
                                                   
                                                   
                                                      nemá vplyv na operácie, ktoré skupina Dexia bude povinná zákonne vykonať v prípade hybridných nástrojov Tier 1 alebo Tier 2, alebo operácie, ktoré skupina Dexia bude povinná vykonať v prípade takýchto nástrojov podľa zmlúv uzatvorených do 1. februára 2010;
                                                   
                                                
                                                      iii)
                                                   
                                                   
                                                      bude sa môcť revidovať v prípade podstatnej zmeny v definovaní prudenciálneho vlastného kapitálu a účtovných štandardov uplatniteľných na skupinu Dexia a
                                                   
                                                
                                                      iv)
                                                   
                                                   
                                                      vzťahuje sa na každú výplatu vykonanú až do 31. decembra 2014.
                                                   
                                                
                                    
                        
            
                  9.
               
               
                  Na druhej strane bez toho, aby boli dotknuté operácie, ktoré skupina Dexia bude povinná zákonne vykonať, alebo operácie, ktoré bude povinná vykonať podľa zmlúv uzatvorených do 1. februára 2010 v prípade hybridných nástrojov Tier 1 alebo Tier 2, skupina Dexia sa zdrží až do 31. decembra 2011:
                  
                              a)
                           
                           
                              vyplatenia kupónov z hybridných nástrojov Tier 1 alebo z nástrojov Tier 2 vlastnených osobami alebo subjektmi inými ako Dexia SA a jej dcérske spoločnosti, ktorých vyplatenie je diskrecionárne podľa zmluvných ustanovení týkajúcich sa týchto nástrojov;
                           
                        
                              b)
                           
                           
                              schválenia alebo hlasovania v prospech vyplatenia akejkoľvek formy dividendy každým subjektom, nad ktorým má Dexia SA priamo alebo nepriamo výhradnú kontrolu (vrátane subjektov vlastnených na 100 %), keby takéto vyplatenie spôsobilo povinnosť vyplatiť kupón z hybridných nástrojov Tier 1 alebo z nástrojov Tier 2 vlastnených inými osobami ako Dexia SA a jej dcérske spoločnosti, a
                           
                        
                              c)
                           
                           
                              uplatnenia diskrecionárnej opcie predčasnej úhrady v prípade hybridných nástrojov Tier 1 alebo nástrojov Tier 2 uvedených predtým v písmene a).
                           
                        Dexia SA sa zdrží výplaty dividend z bežných akcií až do 31. decembra 2011. Tento zákaz sa nebude vzťahovať na výplaty dividend úplne realizovaných pridelením nových akcií, pokiaľ suma týchto výplat bude i) v súlade s už uvedeným bodom 8 a ii) nižšia alebo rovnaká ako 40 % čistého výsledku realizovaného skupinou Dexia SA v účtovnom roku 2009, pokiaľ ide o výplaty vykonané v roku 2010, a nižšia alebo rovnaká ako 40 % čistého výsledku realizovaného skupinou Dexia SA v účtovnom roku 2010, pokiaľ ide o výplaty uskutočnené v roku 2011.
               
            
                  10.
               
               
                  Skupina Dexia bude naďalej uplatňovať zásady odmeňovania, ktoré sa vyvodili v rámci skupiny G-20 a príslušných vnútroštátnych orgánov, pokiaľ ide o odmeny členov riadiacich a výkonných výborov skupiny Dexia SA a hlavných hospodárskych subjektov skupiny Dexia.
               
            
                  11.
               
               
                  V súlade s plánom na reštrukturalizáciu predloženým 17. decembra 2009 skupina Dexia:
                  
                              a)
                           
                           
                              vo svojej politike novej produkcie zníži novú produkciu PWB na 12 miliárd EUR v roku 2009, na 15 miliárd EUR v roku 2010 a na 18 miliárd EUR v rokoch 2011 až 2014;
                           
                        
                              b)
                           
                           
                              zníži svoje prevádzkové náklady o 15 % do 31. decembra 2012;
                           
                        
                              c)
                           
                           
                              vo svojich obchodných činnostiach sa ubezpečí, že nevezme na seba riziká na vlastný účet, ktoré by neboli v súlade s cieľom obnovy životaschopnosti na základe obozretného riadenia. V dôsledku toho skupina Dexia obmedzí svoje trading činnosti (zníženie o 44 % priemernej ročnej rizikovej hodnoty, ktorá v roku 2008 dosahovala 126 miliárd EUR) a ukončí svoje obchodné činnosti na vlastný účet odo dňa rozhodnutia Komisie;
                           
                        
                              d)
                           
                           
                              definitívne upustí s okamžitým účinkom odo dňa rozhodnutia Komisie od zisku z konvertibilných dlhopisov Dexia BIL vo výške 376 miliónov EUR, ktoré sa Luxembursko zaviazalo upísať v septembri 2008.
                           
                        
            
         Záruka financovania
      
      
                  12.
               
               
                  Využitie záruky financovania skupinou Dexia, predĺženej v dodatku zo 14. októbra 2009 („záruka“), bude obmedzené za týchto podmienok:
                  
                              a)
                           
                           
                              zruší sa možnosť, aby Dexia získala záruku na všetky zmluvy o vkladoch uzatvorené od 31. marca 2010;
                           
                        
                              b)
                           
                           
                              zruší sa možnosť, aby Dexia získala záruku financovania na všetky krátkodobé emisie (do jedného roka) realizované od 31. mája 2010;
                           
                        
                              c)
                           
                           
                              zruší sa možnosť, aby Dexia získala záruku financovania na všetky emisie alebo zmluvy realizované alebo uzatvorené od 30. júna 2010;
                           
                        
                              d)
                           
                           
                              nikdy nemôže celková suma zaručených zmeniek odovzdaných banke prekročiť 100 miliárd EUR;
                           
                        
                              e)
                           
                           
                              počas obdobia uplatňovania záruky skupina Dexia vyplatí príslušným štátom dodatočnú odmenu z presahujúcej sumy v prípade prekročenia týchto limitov zaručených zmeniek odovzdaných banke:
                              
                                          Limit/tranža (zaručené zmenky odovzdané banke v mld. EUR)
                                       
                                       
                                          [60 – 70]
                                       
                                       
                                          [70 – 80]
                                       
                                       
                                          [80 – 100]
                                       
                                    
                                          Dodatočná odmena za prekročenie v bázických bodoch
                                       
                                       
                                          + 50
                                       
                                       
                                          + 65
                                       
                                       
                                          + 80
                                       
                                    
                        
            
         Predaje a útlmová správa
      
      
                  13.
               
               
                  Skupina Dexia predá aktíva, ktorých zoznam a harmonogram predaja sú uvedené ďalej v texte:
                  
                              a)
                           
                           
                              Predaj alebo uvedenie na trh 70 % podielu vlastneného skupinou v jej talianskej dcérskej spoločnosti Crediop do 31. októbra 2012. V zmysle bodu 15 oznámenia o bankových reštrukturalizáciách skupina Dexia nebude povinná predať svoj podiel v spoločnosti Crediop za neprimerane nízku cenu (nižšiu ako […]-násobok účtovnej hodnoty v roku 2010 a 2011 a […]-násobok účtovnej hodnoty v roku 2012).
                           
                        
                              b)
                           
                           
                              Predaj spoločnosti Dexia Epargne-Pension (DEP), francúzskej dcérskej spoločnosti DIB (Dexia Insurance Belgium), pôsobiacej v oblasti životného poistenia a sociálneho inžinierstva, do 30. júna 2010. Podpis dohody o predaji sa uskutočnil 9. decembra 2009 a predaj by sa mal realizovať počas prvého polroka 2010.
                           
                        
                              c)
                           
                           
                              Predaj alebo uvedenie na burzu 51 % podielu skupiny Dexia v dcérskej spoločnosti AdInfo pôsobiacej v oblasti poskytovania informačných služieb miestnym orgánom v Belgicku do 31. decembra 2010.
                           
                        
                              d)
                           
                           
                              Predaj podielu skupiny Dexia v spoločnosti SPE do 31. decembra 2010.
                           
                        
                              e)
                           
                           
                              Predaj 20 % podielu skupiny Dexia v Crédit du Nord. Tento predaj sa realizoval 11. decembra 2009 (skutočný prevod cenných papierov a hotovosti).
                           
                        
                              f)
                           
                           
                              Zatvorenie približne 80 pobočiek v Belgicku v horizonte roku 2010 v rámci nového distribučného modelu skupiny.
                           
                        
                              g)
                           
                           
                              Ukončenie týchto činností RCB International:
                              
                                          i)
                                       
                                       
                                          predaj spoločnosti Experta Jersey, run off spoločnosti patriacej Dexia PB Jersey, ukončenie činností PB v Montevideu, ukončenie projektu rozvoja PB v Singapure, ukončenie projektu „consumer finance“ v Rusku a ukončenie činností Dexia Asset Management (DAM) v krajinách strednej a východnej Európy, predaj trustových činností spoločnosti Experta vo Švajčiarsku sa realizovali v priebehu roka 2009 a začiatkom roka 2010;
                                       
                                    
                                          ii)
                                       
                                       
                                          predaj trustových činností vykonávaných spoločnosťou Experta na Bahamách, ako aj predaj dánskej dcérskej spoločnosti Dexia BIL pôsobiacej v oblasti správy aktív, súkromného bankovníctva a trhových/štruktúrnych činností sa zrealizujú do 31. decembra 2011.
                                       
                                    
                        
                              h)
                           
                           
                              Predaj alebo uvedenie na burzu podielu skupiny Dexia v jej slovenskej dcérskej spoločnosti Dexia Banka Slovensko (DBS) do 31. októbra 2012. Podľa bodu 15 oznámenia o bankových reštrukturalizáciách skupina Dexia nebude povinná predať DBS za neprimerane nízku cenu (nižšiu ako […]-násobok účtovnej hodnoty v roku 2010 a […]-násobok v roku 2011).
                           
                        
                              i)
                           
                           
                              Ukončenie a útlmová správa týchto medzinárodných činností PWB:
                              
                                          1.
                                       
                                       
                                          India: predaj subjektu realizovaný v roku 2009;
                                       
                                    
                                          2.
                                       
                                       
                                          Švajčiarsko (Dexia Public Finance Switzerland) a Švédsko (Dexia Norden): zatvorenie a likvidácia do 31. decembra 2010;
                                       
                                    
                                          3.
                                       
                                       
                                          Mexiko, Austrália a Japonsko: útlmová správa súvahy a zníženie stavov zamestnancov. Mexický subjekt bol zatvorený v roku 2009 a jeho aktíva boli presunuté do spoločnosti DCL New York, kde sa spravujú útlmovo; stavy zamestnancov v Japonsku a Austrálii klesli o polovicu v roku 2009 a činnosti, ktoré sa k nim viažu, sa budú spravovať útlmovo.
                                       
                                    
                        
                              j)
                           
                           
                              Predaj spoločnosti FSA (ukončený 1. januára 2009), potom predaj podielov skupiny Dexia v spoločnosti Assured Guaranty (AGO) do 31. decembra 2011.
                           
                        
                              k)
                           
                           
                              Predaj 49 % podielu skupiny v Spoločnosti Kommunalkredit Austria (KA). Tento predaj sa realizoval vo 4. štvrťroku 2008.
                           
                        
                              l)
                           
                           
                              Predaj alebo uvedenie na burzu Deniz Emeklilik, dcérskej poisťovacej spoločnosti DenizBank, do 31. októbra 2012.
                           
                        
                              m)
                           
                           
                              Predaj 60 % podielu skupiny v spoločnosti Dexia Sabadell do 31. decembra 2013.
                           
                        
                              n)
                           
                           
                              Zrýchlený predaj portfólia dlhopisov skupiny Dexia vo výške [10 – 20] miliárd EUR ročne v rokoch 2010 a 2011, [5 – 15] miliárd EUR až [10 – 20] miliárd EUR v roku 2012, [0 – 10] až [5 – 15] miliárd EUR ročne v rokoch 2013 a 2014.
                           
                        
                              o)
                           
                           
                              V súlade s plánom na reštrukturalizáciu predloženým 17. decembra 2009 útlmová správa činností Standby Bond Purchase Agreements (SBPA) a Tender Option Bonds (TOB) (USA/Kanada).
                           
                        Záväzky na predaj už uvedené v písmenách a) až n) sa budú pokladať za splnené, keď skupina Dexia a nadobúdateľ uzatvoria obmedzujúcu a definitívnu dohodu (teda jednostranne nevypovedateľnú skupinou Dexia bez zaplatenia pokuty) na predaj celého podielu skupiny Dexia v subjekte alebo príslušných aktívach, aj keby sa ešte nezískali všetky povolenia alebo vyhlásenia o nenamietaní príslušných orgánov dohľadu v čase podpísania dohody.
               
            
                  14.
               
               
                  Predaje aktív opísané predtým v bode 13, ako aj odpis aktív a pasív skupiny Dexia povedú k týmto výsledkom:
                  
                              a)
                           
                           
                              Zníženie o 35 % celkového objemu súvahy skupiny Dexia k 31. decembru 2014 v porovnaní s jeho výškou k 31. decembru 2008 za podmienok a podľa účtovných dohovorov opísaných v dodatočných opatreniach plánu na reštrukturalizáciu skupiny Dexia doručených Komisii 17. decembra 2009. V absolútnej hodnote sa celková súvaha zníži zo 651 miliárd EUR k 31. decembru 2008 na 580 miliárd EUR k 31. decembru 2009, na [510 – 550] miliárd EUR k 31. decembru 2010, na [485 – 545] miliárd EUR k 31. decembru 2011, na [425 – 490] miliárd EUR k 31. decembru 2012, na [405 – 465] miliárd EUR k 31. decembru 2013 a na 427 miliárd EUR k 31. decembru 2014, čo je zníženie o 224 miliárd EUR. Tieto sumy budú musieť byť upravené podľa vývoja trhovej hodnoty derivátov zapísaných v súvahe skupiny Dexia, ak sa tento vývoj odlišuje od vývoja opísaného v pláne na reštrukturalizáciu skupiny Dexia a pokiaľ takýto rozdiel nevyplýva z významného zvýšenia hypotetickej sumy týchto derivátov.
                           
                        
                              b)
                           
                           
                              Celková súvaha Core Division dosiahne [390 – 410] miliárd EUR k 31. decembru 2010, [385 – 415] miliárd EUR k 31. decembru 2011, [345 – 380] miliárd EUR k 31. decembru 2012, [335 – 365] miliárd EUR k 31. decembru 2013 a 353 miliárd EUR k 31. decembru 2014, čo je zníženie rádovo o 45 % v porovnaní s celkovou súvahou skupiny k 31. decembru 2008. Ročný vývoj objemu bilancie jednotlivých činností Core Division a Legacy Portfolio Management Division bude v súlade s opisom uvedeným v prílohe II k tomuto rozhodnutiu.
                           
                        
            
         Mandatár poverený predajom
      
      
                  15.
               
               
                  
                              a)
                           
                           
                              Ak jeden zo záväzkov predaja aktív uvedených v bode 13 písm. a), c), d), h), l) alebo m) by nebol splnený v už uvedených lehotách a ak by nejestvoval súhlas Komisie na alternatívny záväzok, francúzske, belgické a luxemburské orgány predložia Komisii na predbežné schválenie najneskôr mesiac po konečnom dni určenom na predaj zoznam s jednou až tromi osobami vybranými po dohode so skupinou Dexia s cieľom vymenovať mandatára(-ov) povereného(-ých) realizáciou uvedených predajov.
                           
                        
                              b)
                           
                           
                              Mandatár poverený predajom musí byť nezávislý, musí mať požadované schopnosti a počas výkonu svojho mandátu nesmie byť v situácii konfliktu záujmov.
                           
                        
                              c)
                           
                           
                              Komisia bude môcť buď schváliť alebo zamietnuť navrhovaného(-ých) mandatára(-ov). Ak Komisia zamietne mandatára(-ov) povereného(-ých) predajom, skupina Dexia a belgické, francúzske a luxemburské orgány navrhnú v lehote jedného mesiaca po oznámení zamietnutia jedného až troch nových kandidátov, ktorých bude musieť Komisia tiež schváliť alebo zamietnuť. Ak sa nakoniec zamietnu všetci navrhovaní kandidáti, Komisia určí mandatára, ktorého vymenuje skupina Dexia alebo ku ktorého vymenovaniu prispeje, na základe mandátu schváleného Komisiou.
                           
                        
                              d)
                           
                           
                              Francúzske, belgické a luxemburské orgány sa zaväzujú, že skupina Dexia udelí potrebné a primerané právomoci zastupovania mandatárovi poverenému predajom, aby:
                              
                                          i)
                                       
                                       
                                          uskutočnil predaj aktív uvedených v predchádzajúcom písmene a) (vrátane všetkých právomocí potrebných na zabezpečenie riadneho vyhotovenia dokumentov požadovaných na realizáciu predaja) a
                                       
                                    
                                          ii)
                                       
                                       
                                          vykonal všetky potrebné a primerané úkony alebo vyhlásenia na realizáciu predaja vrátane menovania poradcov na priebežnú pomoc v procese predaja.
                                       
                                    
                        
                              e)
                           
                           
                              Mandatár poverený predajom zahrnie do zmluvy (zmlúv) na nákup alebo predaj bežné a rozumné termíny a podmienky, ktoré bude pokladať za primerané na uzatvorenie predaja v priebehu roka nasledujúceho po menovaní mandatára. Mandatár poverený predajom bude organizovať predaj tak, aby zabezpečil postúpenie […].
                           
                        
                              f)
                           
                           
                              Náklady na plnenia mandatára povereného predajom bude hradiť skupina Dexia.
                           
                        
            
         Realizácia
      
      
                  16.
               
               
                  V prípade, že by došlo k zmene kontroly skupiny Dexia, Komisia bude môcť rozhodnúť, že všetky už uvedené záväzky alebo časť z nich sa prestanú uplatňovať. Zohľadní účinok predpokladaného vývoja dlhodobej životaschopnosti a konkurenciu a osobitne uplatní zásadu, podľa ktorej predaj príjemcu pomoci konkurentovi predstavuje sám osebe formu kompenzácie prípadného narušenia hospodárskej súťaže.
               
            
                  17.
               
               
                  
                              a)
                           
                           
                              Belgické, francúzske a luxemburské orgány predložia Komisii na predbežné schválenie najneskôr mesiac po tomto definitívnom rozhodnutí zoznam s jednou až tromi osobami vybranými po dohode so skupinou Dexia s cieľom menovať nezávislého experta povereného podrobnou kontrolou uplatňovania už uvedených záväzkov („nezávislý expert“).
                           
                        
                              b)
                           
                           
                              Nezávislý expert musí mať požadované schopnosti a počas výkonu svojho mandátu nesmie byť v situácii konfliktu záujmov.
                           
                        
                              c)
                           
                           
                              Komisia bude môcť buď schváliť, alebo zamietnuť navrhovaného(-ých) nezávislého(-ých) experta(-ov). Ak Komisia zamietne navrhovaného(-ých) nezávislého(-ých) experta(-ov), skupina Dexia a belgické, francúzske a luxemburské orgány navrhnú v lehote jedného mesiaca po oznámení zamietnutia jedného až troch nových kandidátov, ktorých bude musieť tiež Komisia schváliť alebo zamietnuť.
                           
                        
                              d)
                           
                           
                              Ak sa nakoniec zamietnu všetci navrhovaní kandidáti, Komisia určí nezávislého experta.
                           
                        
                              e)
                           
                           
                              Náklady na plnenia nezávislého experta bude hradiť skupina Dexia.
                           
                        
            
                  18.
               
               
                  
                              a)
                           
                           
                              Komisia bude mať nepretržite počas trvania plánu na reštrukturalizáciu neobmedzený prístup k potrebným informáciám na realizáciu svojho rozhodnutia, ktorým sa schválil plán na reštrukturalizáciu. Po dohode s belgickými, francúzskymi a luxemburskými orgánmi sa bude môcť obrátiť priamo na skupinu Dexia, aby získala požadované vysvetlenia a spresnenia. Belgické, francúzske a luxemburské orgány a skupina Dexia budú plne spolupracovať, pokiaľ ide o overenia, o ktoré by mohla požiadať Komisia alebo prípadne nezávislý expert.
                           
                        
                              b)
                           
                           
                              Nezávislý expert v spolupráci so skupinou Dexia odovzdá každý polrok Komisii správu o realizácii už uvedených záväzkov. Táto správa bude zahŕňať podrobný obraz o pokroku v realizácii plánu na reštrukturalizáciu, osobitne: i) zníženie súvahy, tak ako sa ustanovuje v predchádzajúcom bode 14; ii) ukazovatele likvidity a financovania, tak ako sa ustanovujú v už uvedenom bode 5; iii) dodržiavanie záväzku o ukazovateli RAROC počas uplynulého polroka podľa bodu 3; iv) predaje a ukončenia činností ustanovené v bode 13 s uvedením dátumu predaja alebo ukončenia, účtovnej hodnoty aktív k 31. decembru 2008, predajnej hodnoty, realizovanej nadhodnoty alebo kapitálovej straty a podrobnosti o opatreniach, ktoré ešte treba vykonať v rámci plánu na reštrukturalizáciu. Táto správa bude obsahovať aj nákladové prvky a výpočet ukazovateľa RAROC (uvedené v predchádzajúcom bode 3), ktoré sa majú uplatniť v priebehu polroka nasledujúceho po odovzdaní správy. Táto správa sa odovzdá najneskôr mesiac po predložení polročnej účtovnej závierky a schválení ročnej účtovnej závierky a v každom prípade do 1. októbra a 30. apríla každého roka.
                           
                        
                              c)
                           
                           
                              Ak vo svojej správe predloženej do 1. októbra každého roka nezávislý expert identifikuje riziká, že ročné ciele ustanovené hore nebudú dosiahnuté do konca bežného roka, belgické, francúzske a luxemburské orgány predložia Komisii do mesiaca po odovzdaní správy opatrenia plánované so skupinou Dexia, ktoré umožnia dosiahnuť tieto ciele primeranými prostriedkami do konca roka.
                           
                        
                              d)
                           
                           
                              Ak by nezávislý expert konštatoval vo svojej správe predloženej do 30. apríla každého roka, že ročné už ustanovené ciele sa nedosiahli, belgické, francúzske a luxemburské orgány predložia správu o opatreniach plánovaných so skupinou Dexia, ktoré umožnia dosiahnuť tieto ciele primeranými prostriedkami do 30. júna bežného roka.
                           
                        
            
                  19.
               
               
                  Pokiaľ sa nepredložia opatrenia plánované v predchádzajúcom bode 18 písm. c) a d) v predpísanej lehote ani ak sa nedosiahnu ciele do 30. júna (týkajúce sa opatrení prípadne predložených po správe, ktorá sa má odovzdať do 30. apríla), Komisia môže podľa ustanovení nariadenia (ES) č. 659/1999 opäť začať konanie vo veci formálneho zisťovania. […]
               
            
         Revidovanie záväzkov
      
      
                  20.
               
               
                  Na základe dostatočne odôvodnenej žiadosti Francúzska, Belgicka a Luxemburska Komisia bude môcť:
                  
                              a)
                           
                           
                              povoliť skupine Dexia odložiť predaj jedného alebo viacerých aktív uvedených v predchádzajúcom bode 13 alebo
                           
                        
                              b)
                           
                           
                              povoliť skupine Dexia, aby nahradila predaj jedného alebo viacerých aktív uvedených v predchádzajúcom bode 13 predajom aktív predstavujúcich rovnocenný podiel v súvahe skupiny Dexia, alebo
                           
                        
                              c)
                           
                           
                              rozhodnúť, že jeden alebo viaceré už uvedené záväzky sa prestanú uplatňovať;
                           
                        
                              d)
                           
                           
                              zohľadniť schopnosť skupiny Dexia pokryť svoju potrebu krátkodobého financovania mobilizáciou svojich zásob aktív oprávnených na repo operácie v prípade, že by sa niektorý z ukazovateľov definovaných v bode 5 nedosiahol.
                           
                        
            
                  21.
               
               
                  Komisia bude môcť prijať jedno z rozhodnutí uvedených v predchádzajúcom odseku, pokiaľ sa bude domnievať, že takého rozhodnutie je potrebné, napríklad na udržanie skutočnej hospodárskej súťaže na trhu alebo na obnovu finančnej stability v prípade trvalej finančnej alebo hospodárskej krízy, alebo ak to odôvodňuje vývoj hospodárskeho prostredia, najmä výmenné kurzy alebo účtovné a prudenciálne pravidlá.
               
            
         Hospodárska súťaž a transparentnosť v prípade bankových pôžičiek miestnych orgánov
      
      
                  22.
               
               
                  Na to, aby sa vnieslo ešte viac hospodárskej súťaže a transparentnosti do operácií bankových pôžičiek miestnych orgánov, sa Francúzsko zaväzuje, že bude dohliadať na to, aby miestne orgány rozvíjali svoje praktické skúsenosti obstarávania formou súťaže pri svojich operáciách získavania peňazí alebo kapitálu.
                  Štát zašle v tomto zmysle do konca roka 2010 odporúčania územným samosprávnym celkom tak v oblasti bankového financovania, ako aj v oblasti využívania zložitých bankových produktov.
                  Tieto odporúčania zdôraznia hospodársky záujem vlastný v tomto sektore zavedeniu opatrení na obstarávanie formou súťaže a uvedú rôzne praktické pravidlá, podľa ktorých sa budú môcť realizovať tieto opatrenia. Odporúčané osvedčené praktické skúsenosti budú ustanovovať verejný charakter obstarávania formou súťaže pri vysokých sumách pôžičiek.
                  Pokiaľ ide najmä o územné samosprávne celky, zvýši sa vnímavosť na tieto odporúčania útvarov poverených tým, aby im poskytovali pomoc a poradenstvo. Ak sa tieto odporúčania ukážu ako nedostatočné na zabezpečenie všeobecného rozšírenia transparentných a nediskriminačných výberových konaní medzi miestnymi orgánmi do roku 2013 v oblasti bankového financovania, Francúzsko sa zaväzuje, že na tento účel predloží normatívne návrhy.
               
            
                  23.
               
               
                  Na to, aby sa vnieslo ešte viac hospodárskej súťaže a transparentnosti do operácií bankových pôžičiek miestnych orgánov, sa belgická vláda po dohode s regiónmi zaväzuje, že bude kontrolovať uverejňovanie obstarávateľmi oznamov o uzatvorených zmluvách týkajúcich sa financovania miestnych verejných orgánov.
               
            
   
      PRÍLOHA II
      1.   Vývoj objemu súvahy činností Core Division a Non-Core (mld. EUR) vrátane financovania v rámci divízií
      
                  (v mld EUR)
               
            
                   
               
               
                  2009
               
               
                  2010
               
               
                  2011
               
               
                  2012
               
               
                  2013
               
               
                  2014
               
            
                  Aktíva Core spolu
               
               
                  419
               
               
                  [390 – 410]
               
               
                  [385 – 415]
               
               
                  [345 – 380]
               
               
                  [335 – 365]
               
               
                  353
               
            
                  Aktíva Non-core spolu
               
               
                  162
               
               
                  [120 – 140]
               
               
                  [100 – 120]
               
               
                  [80 – 110]
               
               
                  [70 – 100]
               
               
                  79
               
            2.   Celkový objem konsolidovanej súvahy skupiny
      
                  (v mld EUR)
               
            
                  31.12.2008
               
               
                  31.12.2009
               
               
                  31.12.2010
               
               
                  31.12.2011
               
               
                  31.12.2012
               
               
                  31.12.2013
               
               
                  31.12.2014
               
            
                  651
               
               
                  580
               
               
                  [510 – 550]
               
               
                  [485 – 545]
               
               
                   
               
               
                  [405 – 465]
               
               
                  427
               
            3.   Definícia ukazovateľa RAROC v bode 3 písm. a) záväzkov
      Ukazovateľ RAROC sa vypočítava podľa tohto vzorca:
      
         
      kde:
      Revenues= výnosy
      EC= ekonomický kapitál
      EL= Expected loss = očakávaná strata
      Costs= náklady určené na transakciu v rámci predmetu činnosti
      Taxes= dane
      4.   Definícia krátkodobého financovania skupiny pokrytého v bode 5 písm. a) záväzkov
      Krátkodobé financovanie zrekapitulované v bode 5 písm. a) zahŕňa: repo operácie akéhokoľvek charakteru (s centrálnymi bankami, dvojstranné alebo trojstranné), vkladové certifikáty a certifikáty o investičných cenných papieroch, medzibankové vklady, fiduciárne vklady, vklady centrálnych bánk, ako aj iné financovanie „wholesale“. Tento súbor je sledovaný centrom kompetencií v oblasti likvidity v rámci skupiny a jeho zloženie je určené pravidlami, ktoré sa odovzdajú nezávislému expertovi.
      5.   Definícia pasív skupiny pokrytých v bode 5 písm. b) záväzkov
      Pasíva skupiny uvedené v bode 5 písm. b) zahŕňajú zásobu:
      
                  i)
               
               
                  z dlhodobého hľadiska: všetky covered bonds emitované skupinou a emisie vo formáte EMTN (zaručené, nezaručené a umiestnené na medzibankovom trhu alebo prostredníctvom siete retailového bankovníctva);
               
            
                  ii)
               
               
                  z krátkodobého hľadiska: celé krátkodobé financovanie v súvahe skupiny.